text:
打工仔轉工係好閒嘅事,基本上個個人都轉過四,五份工以上,每次決定辭職我都諗得好清楚,而且堅決唔食回頭草,除非公司真係加好多好多好多錢畀我(暫時未試過),無計啦有時人總會為錢而低頭,講真,打工都係為錢啫,唔通同你談情咩.總括嚟講,其實辭職來來去去都係得以下幾個原因.
無嘢學無進步
每日都做打雜,影印,scan嘢,filing,碎紙,又或者係工作一成不變,以marketing為例,細公司無乜event搞,可能做一,兩年基本上都已經掌握晒,人總要為自己增值同埋進步,學到新嘢自己都會開心同滿足,無嘢學,唔通真係一世做細位做到老咩?不過做多幾年嘢,個人就會開始覺得攰,已經唔會再有Fresh grad嗰種想學嘢嘅熱誠,可能只係想舒舒服服,每日準時收工,唔係個個都咁有事業心嘅.
腦細/上司難頂
腦細/上司難頂基本上係預咗,遇到好嘅真係仲難過中六合彩,之但係有啲腦細真係變態到令人容忍唔到.以前做過美容業嘅copy writer,個腦細真係可以日日叫唔同人入房畀佢鬧,明明跟足佢要求做,佢可以即刻變金魚,得三秒記憶話自己無講過,情緒化兼無理取鬧,我懷疑佢有燥狂症.我都有阿爸阿媽生,為咗生活係要賺錢,但係我都唔需要咁樣比你鬧囉!最好笑係一遞咗信佢就想留我,態度勁好,痴線.
遇著一堆極品同事
就算腦細/上司衰都好,至少可以同同事呻下,但係如果同事衰,返工就會好唔開心,一唔開心就好難再留喺呢個鬼地方.你諗下你對住同事嘅時間仲多過你對屋企人,好多工作都係要溝通同合作,講team work,遇著啲A字膊/齋吹水唔做嘢/乜都話唔知唔識/專擦腦細鞋兼爭住領工/勤力但次次錯到七彩要你執手尾/鍾意講是非同挑撥離間嘅同事,真係會激到嘔血.
勁多OT無晒私人時間
有啲工嘅工作量真係可以大到你唔信,當你唔係人,或者係機械人,做到隻狗咁仲要無補水無補鐘,凌晨放工,第二朝一早又返工.點解咁嘅工都會有人肯做?啱啱畢業無經驗囉,當學嘢囉,後生仔女要捱囉,醒目嘅好快就會發現原來自己剝畀人削緊,就會跳槽,所以普遍流失率好大.返呢啲工真係會捱壞身子,周身病痛,極唔建議留低.
人工福利唔好
返工為乜?為錢囉.如果一份工係年年唔加人工,無雙糧,無花紅,無病假,唔係五天工作,得七日大假,我諗唔會有人肯做囉.基本上而家好多工都已經係五天工作,仲有各種唔同嘅福利,例如紅白假,M痛假,生日假,任食零食,公司旅行等.
熟悉我嘅讀者都知道我已經講咗好耐話想轉工,因為差不多兩年無加人工,仲無病假,後來我仲同埋阿姐講,但佢話就嚟出花紅,叫我等埋先,唔好蝕,出完花紅佢就同我講就嚟加人工,等埋先,唔好蝕.就算加唔加人工都好,如果我搵到份啱嘅都會走,因為我唔想再等下一個兩年.


c: text/html

text:
SATURDAY
20th Oct 2018
冬日來臨,假日就會變得更充實!
今次就嚟調查有咩會令七瀨覺得滿足♡
#「滿足」
冬天,我會同屋企人一齊圍住食火鍋.
呢個習慣就算離開咗大阪都冇變過,每次都覺得好溫暖.
Pajama set (Shirt, pants, eye mask) (PEACH JOHN ROOM)/PEACH JOHN
Slippers (Bedroom Athletics)/PEACH JOHN
遊戲過關令我有變成大人嘅感覺……
夏天過去,天氣越嚟越涼嘅季節,就係鍾意宅喺屋企嘅我一年之中最有幹勁嘅時期!睇吓戲,睇吓舞台劇,屋企人揸車一齊去Outlet mall,去睇SPITZ(スピッツ)演唱會,日子過得好充實.最近,一個人散步一個鐘嘅經歷都好開心!嗰一日唔知點解好想行路,搵好行去目的地嘅路徑之後,就決定行到滿足為止.然而,行到一半左右,突然落起大雨,我唯有無奈地中止呢個計劃.明明前半段,心情超好,仲啍住歌行,但結果居然係咁,真係傷心.呢種散步方式可以令我心情轉好,有機會我都想再行去其他唔同地方睇吓.另外我都好憧憬去鄉下地方,嚟一個小旅行.呢個時期嘅我,少有地好積極,如果有明確嘅目的:「我想去呢度做呢樣嘢!」嘅話,似乎無論去邊都可以即刻起行(笑).
當然,喺屋企嘅時間都同樣充實,最近我好迷「Super Mario Odyssey」(スーパーマリオ オデッセイ)呢個遊戲.咁啱發售後第二日係假期,所以我就將個日用晒嚟打機,最後仲打爆機!當時睇到淨係爆咗機先睇到嘅結幕畫面,覺得感動嘅同時,又有變成大人嘅感觸.宜家唔單止可以將時間用喺打機上,最重要嘅係感受到自己嘅技術有所提升.明明細個個陣打機更多,但打爆機嘅次數真係寥寥可數.打爆「Super Mario Odyssey」之後仲有好多要做嘅事,宜家我逐樣計劃緊!
冬天,食爸爸親手整嘅雞肉丸子食到飽一飽♡
講到可以滿足我個胃嘅冬天定番美食,就必定係同屋企人圍埋一齊食嘅雞肉蔬菜鍋.我一直都好鍾意爸爸整嘅塞滿蒜頭嘅雞肉丸子,所以前一個冬天同屋企人齊聚喺屋企一齊食.唔係我話,我一家人感情都好好(笑).宜家我喺東京一個人生活,食火鍋嘅時候,諗起可以好似喺老家個陣咁過冬真係好正,覺得好溫暖.話說,前排要喺電視節目上介紹自家風味嘅火鍋,令我有機會問爸爸雞肉丸子點整.然後,最重要嘅份量部份,爸爸竟然只係寫「多啲」呀「一般」之類(笑).雖然係咁,但為咗盡量貼近原本個味,我努力試咗好多次,最後終於成功呈現到!
每次遇到美景同罕有物,我都會即刻影低.所以我嘅手機相冊裡面,有由Outlet mall望到嘅富士山,喺香川某幢樓天台上見到嘅夕陽,喺北九州見到嘅波浪形雲朵等等嘅相.感覺鄉下地方嘅天空比起東京嘅更高更闊,所以我喺嗰度影靚景嘅次數更多.呀,宜家返睇啲相,記起有次下雨天見到玻璃窗上面凝結咗水氣,我不期然喺上面寫咗「怖」字,但因為點影都影唔好而重新整咗6次(笑).另外仲有啲不可思議嘅相,譬如有一張超現實主義嘅相──香蕉皮放喺紙杯裡面.呢張相,係以前我有一次喺休息室咁做,伊藤万理華睇到覺得鍾意,然後將佢影低Send俾我而得嚟.再睇返,覺得張相別有一番味道,係我宜家最愛嘅一張相!
為咗配合主題,「Doiya-san」識七十二變!
本月之nanase-sense♡
充滿身體裡面嘅係精力!?一路喺網上查「液體 畫畫方法」一路試畫,真係好難!好想再學習畫畫.
★Doiya-san= 喺晴天進行光合作用.但並唔係為滿足心靈而做,而係維持生命嘅必需品.
Model/西野七瀨 Photo/熊木優 (io) Hair & Makeup/KITA (Nord) Stylist/松尾由美 Text/吉川由希子 Support/アワビーズ

robotstxt: allowed

filter: keep


text:
其實有機奶粉同普通奶好似冇咩分別…
-
petcheng last edited by
我買過一款有機奶粉同埋一款普通奶粉,沖出嚟味道好似差唔多,睇唔到有咩分別…
-
bobo last edited by
味道係差唔多架,,有機既意思係原材料果到有唔同,
好似illuma organic咁,佢有嚴格去控制抗生素,化學農藥果d,bb食左會健康d
-
lamlam1906 last edited by
味道營養係冇咩分別架!有機奶粉只係D牛冇打激素,普通嘅奶粉可能為左增加生產量,會打激素令啲牛多啲牛奶,激素奶飲得多對BB身體有好大嘅影響
-
crreamy last edited by
唔止啲牛奶問題,牛食乜我哋就飲咗乜,之前睇左條片講有啲農場好不負責任,為咗令D牛食多啲野,會落好多化學物質係佢哋嘅食物當中,啲牛食咗吸收左之後又揸返牛奶出嚟俾我哋,真係小朋友飲左咩都唔會知...
-
beanna last edited by
我仔飲開有機eleva , 我唔想小朋友吸收咁多激素
-
petcheng last edited by
@beanna said:
我仔飲開有機eleva , 我唔想小朋友吸收咁多激素
依隻甜唔甜, 會唔會好奶粉味?
-
beanna last edited by
@petcheng 唔甜.. 似鮮奶味多過奶粉味.. 感覺fresh d


text:
哈哈...今日我地著住上次係迪迪尼買左嘅史迪仔情侶裝,向迪迪尼出發啦!
不過,今日真係比上幾次去多左人,係應該話多左好多內地人.
我地都成差唔多十一點幾先入場,都要排隊,真係都未試過.嗰時先醒起係五一勞動節,當然多內地人啦!不過...唔緊要,最緊要係去玩嘛!
我地第一個目的地當然就係新GAME~~小小世界!
可能係新關係,都真係幾多人,我地都排左成四十分鐘左右先上到船仔呀!
為左可以睇得全面D同影多D相,我地要求左坐第一行.開頭都唔知得唔得,點知個職員好好咁叫我地行埋一面等上第二班船仔嘅第一行~~正呀!(真係要讚賞佢地嘅服務態度呀!)
坐前D真係唔同D,可以全面睇晒左右兩邊嘅公仔.成個佈置真係好靚,D公仔真係好得意呀!不過唯一覺得美中不足嘅就係香港個景真係好普通,唔多靚呀!
我地影左唔少相添,所以..各位準備去小小世界嘅朋友,記得坐第一行啦!
去完小小世界,我地就去左搵公仔影相啦!今次雖然唔係同好多公仔影,不過終於可以同DONALD & DAISY一齊影啦!
之後就去左花園影公仔啦..
我地仲同左『伊哦』影,係第一次同佢影呀!
唔知點解今日唔係咁多公仔出嚟,同唔到史迪仔影呀!不過,最唔開心都係...我又再一次搵唔MARIE影相啦,真係...MARIE幾時先出嚟呀!
影完相就先去拎SPACE MOUNTAIN嘅FASTPASS,之後就去左大街睇精品啦!
原本都唔打算買野,不過唔知仲乜今次竟然多左好多MARIE精品,所以都心思思想買.最後大肥豬見我咁鐘意,就送左依兩個電話繩俾我啦!哈哈~~真係開心呀!
夠鐘去玩SPACE MOUNTAIN啦!今次玩真係完全唔驚,仲一邊大叫又大笑,真係成個人都傻左咁呀!反而大肥豬話有少少驚呀.睇下我個樣幾攪笑~~
其他GAME都真係太多人,所以都冇去玩其他.
加上又有少少雨毛毛,所以係門口影埋張相就走啦!
不過...我知道我好快又會再去迪迪尼呀!希望下次可以搵到MARIE影相啦!各位朋友仔如果知道MARIE蹤影記得話我知呀!


text:
邦紹 必去景點及阿蓋爾海岸省立公園附近酒店推介
阿蓋爾海岸省立公園附近酒店預訂
神秘優惠價幫你慳更多
即時揭開神秘優惠價,慳得更多
邦紹必去推介 - 阿蓋爾海岸省立公園
想去 邦紹 自由行?等 Hotels.com 帶你玩盡 邦紹阿蓋爾海岸省立公園 啦!留意我地文章,話你知去邦紹 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋邦紹阿蓋爾海岸省立公園 附近有咩酒店,等你更加容易計劃行程,慳返酒店來回景點嘅時間.
邦紹阿蓋爾海岸省立公園 自由行
去得邦紹阿蓋爾海岸省立公園 自由行最緊要一定係揀啱日子去.一啲熱門景點例如,邦紹 嘅 阿蓋爾海岸省立公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
邦紹阿蓋爾海岸省立公園 交通
想去阿蓋爾海岸省立公園 暢順無阻濟,最好就係出發前,睇清楚邦紹阿蓋爾海岸省立公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
邦紹阿蓋爾海岸省立公園 必食必買攻略
邦紹阿蓋爾海岸省立公園一直都係旅遊熱門地點,去到邦紹阿蓋爾海岸省立公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
文:港女友
最近一班朋友傾起,討論到曖昧或拍拖時食飯埋單嘅問題.我哋發現人愈大,就愈覺得男女朋友之間嘅「強弱」界線好無謂.以前中學時期嘅男仔,因為想扮大人,想顯示自己成熟,所以就好用力去飾演一個大男人,為女朋友上刀山落油鑊,出街唔使女人畀錢,心甘情願去成為女朋友嘅銀包.
但人大咗,無咗呢種幼稚嘅逞強心態,內心無咗盲目地堅信雄性同雌性天生嘅角色同責任,反而渴望一段「公平啲」嘅關係.
有個男性朋友提起同女朋友出街時,女朋友從來無埋過單,所有支出都係男仔畀哂,而女仔都好似無覺得有問題,或者覺得尷尬內疚唔好意思.呢件事嘅重點從來都唔係金錢數目上,而係喺女仔嘅態度上.
一個男人佢有無能力付出拍拖嘅一切費用,同佢有無責任去咁做,完全係兩回事.個男仔搵兩萬好,五萬好,十萬都好,佢有能力,但唔代表佢有責任有義務去畀哂所有錢.你只係一個女朋友,又唔係佢老婆佢阿媽佢個囡,咁快已經揸盡人哋啲錢?
而最重要一樣野係,人哋可能好樂意畀,但作為一個擁有基本社交禮儀嘅成年人,至少你都要有番啲禮貌,人哋送舊金畀你,你都送番舊柑畀人吖!人哋請你食完Fine Dinning,你請人食碗糖水,飲杯珍珠奶茶都得啩.
都係嗰句,重點從來都唔係金錢數目,唔係下下埋單都要拎個計數機除番二,而係你嘅態度唔可以係老奉去接受人哋嘅付出,起碼自己都要付出少少,畀對方知道你唔係一個淨係大安旨意接收人哋付出嘅港女.
何況,呢個世界從來無人奉旨幫你埋單畀錢,自己有手有腳,何必要靠人?
責編:李玥展


text:
男朋友問我拿錢又成日話比人偷錢
-
kinkin2017 last edited by
啱啱我生左bb,bb就快兩個月大.未生之前同男朋友一齊住,但之前以經成日拖業主租金,基於租約係我簽,業主話我有責任俾租,咁無可耐何之下,無工作既我唯有唔想煩自己交租,我成日就為左男朋友幾時先交租而同佢嘈又喊咁.
生之前有—日,突然覺得咁樣落去唔係辦法,我又無野做,仲要喺佢唔知既情況下,自己嘔啲租出黎,決定賠一個月租金都唔再租.生完之後我返左娘家住.就喺生完之後幾日,知道佢曾經帶個女同事上去,唔知佢帶上去我租嗰度做咩啦.去佢公司到,個女同事問我坐月唔係唔可以出街既咩?我心諗你得閒就走上去做咩呢?
到我決定交匙比番業主嗰日,男朋友唔知做咩KEEP住條匙,追問下先交出來.唔知點解佢咁做?
而家我喺娘家住,佢個個月都話下個月俾幾千蚊家用,但次次最尾都係一千蚊以內.成日話被偷錢,公司/網吧又試過,半年內幾次,又唔開戶口放啲錢入去.如果真係被偷錢,都已經可以交廿幾年既稅啦~.仲叫我問我媽借錢俾佢.
你地話佢究竟喺度諗緊咩?
-
iloveubo last edited by
其實都好明顯啦..你自己巳經心中有數啦..係咪..即係佢揾食但又唔行遠啲囉..
-
kisssuet last edited by
你已經上左賊船


text:
柏林 必去景點及弗里德里希大街附近酒店推介
弗里德里希大街附近酒店預訂
神秘優惠價幫你慳更多
即時揭開神秘優惠價,慳得更多
柏林必去推介 - 弗里德里希大街
想去 柏林 自由行?等 Hotels.com 帶你玩盡 柏林弗里德里希大街 啦!留意我地文章,話你知去柏林 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋柏林弗里德里希大街 附近有咩酒店,等你更加容易計劃行程,慳返酒店來回景點嘅時間.
柏林弗里德里希大街 自由行
去得柏林弗里德里希大街 自由行最緊要一定係揀啱日子去.一啲熱門景點例如,柏林 嘅 弗里德里希大街,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
柏林弗里德里希大街 交通
想去弗里德里希大街 暢順無阻濟,最好就係出發前,睇清楚柏林弗里德里希大街 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
柏林弗里德里希大街 必食必買攻略
柏林弗里德里希大街一直都係旅遊熱門地點,去到柏林弗里德里希大街,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(網上圖片)
個個都話o2o做網購,唔通個個都識做咩?你問吓人,做個可以購物嘅網頁,唔係齋product catalog,最重要嘅concern係咩呢?其實網購應該點搞呢?個UI同UX好唔好,夠唔夠user friendly?設計內容簡單,簡約,清楚嘅潔淨程度?由睇野,落單,畀錢,跳頁/唔跳頁,揀選物流方式,等貨到完成嘅整個購物過程嘅流暢程度?用paypal,stripe,V/M定微信收錢?可以物流自取,定揀到店到家到辦公室收貨?服務有無SSL夠安全未?有會員分級系統,計VIP客同大客嘅積分累積換野?品質同服務保障,退貨策略又點訂?咁marketing又點做呢,social media又點管理呢,吸客引客留客的技倆,仲有數據分析報告,real time實時性,客戶消費群嘅demographics,acquisition攞客嘅方式,behavior消費者嘅固定行為模式,conversion rate堅買野嘅比率,客人order落單同逗留每頁網頁嘅流量平均時間分析,seasonal promotion嘅設計同吸睛poster果句tagline嘅設計文稿,搵邊個物流運輸公司同你長期合作partner……係咪頭都大曬呢?
Every coin has two sides,當你唔駛比鋪租,仲可以7 x 24營業,心諗,做呢樣生意實無死啦.更何況,買野講衝動,上網買野只係press幾個button就掂,果種衝動而帶來後果嘅壓力同阻力完全無左,所以宜家啲shopaholic多左幾多呀,幾多人一上網,就買左一大堆根本唔會著唔會用嘅野呀!你享受緊網購嘅方便,亦同時受緊食緊佢帶比你嘅潛在負面影響同啲屎.
好嘞,之前有朋友話想搞網購,但唔想投資錢做啲無咩把握嘅事,所以,就在ig開左個店,日日放啲在東莞虎門黃河服裝城所買嘅衫同袋,markup兩,三倍出貨,個總單價每件產品都係唔過港紙一百蚊,對佢來講呢個方法營運成本最低最安全.於是,日日放工就帶貨,去唔同地鐵站閘口交收,就變成為生活一部份.不過,上手遲又搞到之後成串安排都遲左,又試過自己突然工作要OT準時唔到派貨比客比人串到上天花板;想搵啲面交公司幫手派貨做又試過甩單,自己每日對單,埋數,覆客又麻煩又細微,做做吓人都顛,話搞唔掂啦.當佢親身經歷過之後,發覺原來無想像中咁過癮,相反,其實仲幾困身呢,令佢知道網購原來係一個經過龐大體系運作出黎的成果同結果,並唔可能係一個個體戶所做得出嘅事!不過,一雞死一雞鳴,大把人都係爭住做;一個朋友退出,另一些朋友就陸陸續續加入.
我成日都話,你唔係product owner,唔好突然間興起就諗住做個平台出嚟.你無design sense,求你,咪搞個UI.如果你真係想做個購物平台出嚟,但係搵唔到大品牌支持,星級創業基金投資者科水,咁就請你索性唔好搞嘞,因為用自己錢唔知可以燒幾耐,頂幾耐,與其咁有風險,不如唔好做,輸少當獎咪算啦.可能你又會見到,連萬達都比騰訊,京東入股,連傳統地產,商場行業嘅巨無霸,都要搵網購公司打救,你就知道傳統零售無得做,只有網購先係出路.係,鬼唔知咩.不過,人地係霸主,已經manipulate左成個market,又半政府支持,佢唔係二打六呀,啲錢多到買起成個國家都夠呀,你係邊位?都係無機會架啦.然後咁你又會話,點解shopline可以做到,你唔可以比我係第二個shopline,第二個openrice咩?我話好呀,咁你試吓,努力啲做啦!跟住,我就幫佢係godaddy註冊左個為期兩年嘅domain,然後佢問我開網頁weebly定wix好啲,做宣傳應該開fb定ig先呀,我於是就將上面第一段所需要啲野問吓佢啦,點知,佢……竟然,係.唔.知.我.講.咩.
我問佢,「咁其實,點解,你想做網購呢?」
佢話:「啲人話網上賣野好做呀,賣野易賺錢呀嘛,咩原來咁複雜呀?」
「你有幾多budget做呀?」
「幾萬蚊囉!一個月兩,三千蚊廣告費夠未呀?貨我自己嘅,成本易計啲呀!」
「……哦,咁平時個網店邊個睇呀?」
「我有一個marketing妹妹,幫我睇住呀,唔駛驚.」
呢次,係佢開店之前,我最近一次同佢飲茶果陣時,佢對於網購嘅睇法.後來,我知佢開左店,做左一年,半摺狀態,宜家想搞吓啲pop-up store,始終,傳統人都係比較鍾意傳統方法,有鋪有辦法,無鋪唔識搞,做開一買一賣簡單直接,你叫佢學過啲新model做法,想攞人命咩.所以,做網購,其實通常最大得益方,好大程度係物流服務供應商,平台本身,廣告agency或者各大宣傳嘅channels,反而唔係個operator或者貨主.等於商場發展商租個鋪位比你搞野,你估最終係你定個發展商最終利益會大啲?你又估吓宜家果啲cryptocurrency嘅交易平台同個ICO owner,當有隻幣炒起左嘞,究竟係佢地定係你作為投資者會賺多啲呢?宜加,邊個成日話網購好,話無人商店好,話電子貨幣好,話automation同AI分析好,其實係對你,對企業,定對做緊呢啲野果班人好呢?
世界唔會有無緣無故的愛,和無緣無故的恨;世界潮流亦唔會有無緣無故的吹噓和追趕,和無緣無故的否定和衰落.每種思潮,每種刻意嘅indoctrination,都係代表著一群人,一個/數個龐大集團嘅自身利益,生意機會和等緊搵著數返身嘅契機.你覺得自己夠能力搭呢趟順風車嘅,你可以搭;唔夠道行嘅,千祈唔好!傷死你,輸死你呀.
網購.生意.堅好做?


text:
2010年11月21日 星期日
18-11-2010 ♥
呢一日我終於都畢業啦
但係老實講啦 真係好唔捨得
以前細個果時就一住想長大
但係依家大個左啦 反而又想返番去細個果時
人 , 往往就係咁矛盾.
講番畢業典禮呢一日
由一早起身 個心情就好壓抑
去到學校大家都好HIGH 但係我就一住選擇沉默
一個人坐喺度睇書 好努力咁忍住唔咁
之後我多年黎既知己 - 嘉巧同嘉琪黎搵我影相
影到一半就忍唔住喊左出黎
一睇到佢哋 我就會諗番以前我哋四個一起果時既回憶
佢哋都嚇到左啦 黃小姐仲一住講d笑話黎安慰我
我知佢咁系想安慰我 多謝妳 我11年既好姊妹 ♥
之後坐番低 個情緒都係穩定唔落黎
朋友仔都話我對眼好濕好紅 阿GAI望過黎我又想喊
唔好睇我平時好似大剌剌咁 其實我私底下好容易喊
就算系一件好小既事我都會喊到好淒涼 -___-
呢d可唔可以算系感情豐富 ?!
而且我竟然系我哋班頭一個喊 也都係唯一一個
果日同左好多人合照
當然我都有同我d理想型合照啦
最興奮既就係 我終於都同到我個DREAM BOY合照 !!!!!!!!!!!
依家諗到當時個情形 自己都會偷笑
不過有d後悔 因為MY佢哋本來系叫我同佢合照姐
點知我竟然臨時怕醜 叫MY同Vivian陪我
結果兩個既合照變左四個 -___-
仲記得我哋行過去問佢得唔得合照
佢反而問番我哋系唔係要佢幫我哋影相
果樣好傻 但係我就覺得好得意
知道我哋既目的之後 唔單止佢 連佢班朋友個個都嚇到
佢應該誓估唔到佢竟然會有個NOONA級既飯厚 ?
影相果時果三位小姐一住叫我企佢旁邊
頂 我當時好緊張又尷尬 打死我都唔會企佢旁邊啦系嘛
我整系記得我拉Vivian企佢旁邊
點知要影果時 Vivian臨時旁過去MY果度
結果最尾都係我企佢旁邊啦
當時真係覺得我同佢個距離好近
我個心跳好快 連忘佢都唔敢
影完之後佢班朋友竟然喺度起哄
害到我急急腳同佢講聲多謝就走人 我仲緊張到向佢鞠躬
但係點知之後睇番張相我同佢好疏遠 (囧)
不過好彩得我同佢兩個有背書包姐 呢個都算系個共同點啦
我承認我係喺度自欺欺人 8D
放學之後趕去肯德基慶祝果時
喺的士入邊一住忘住果張相 一住呵呵呵咁喺度笑
忘記左系邊個啦 話我同佢好襯喎 KEKEKE
呢d就係所謂既 - 美麗的謊言
# 終於都亲手將份禮物交到佢手上
生日快樂
--
#Now Playing
니가 제일 좋아(I Like You The Best) - 비스트(BEAST)
标签: 大聲的說我是個HIGH咖


text:
常聽說朋友跟子女在假期出國旅遊而不留港, 其實香港都有許多適合一家大細的地方遊玩, 不如參考(呀劍萬帥)打造你跟小朋友的一個親子旅程! 我不是甚麼旅遊達人,寫的也不夠全面,只希望跟大家分享一點點心得! http://kimfamilytravel.blogspot.hk/
親子福音呀!據問科學館兒童天地已經俾強國人徹底淪陷,不過最新呢期新開的香港兒童探索博物館,絕對更好玩好有Heart! 香港兒童探索博物館就位於北角港鐵站A2出口(即新光戲院後面街華滙中心),一出過馬寶道對面就見到非常方便. 大大個入口冇可能搵唔到. 好高興今日接受他們的邀請,帶埋小孩前來玩玩. 入口上一樓就經過呢句"Quote",負責人希望小孩透過遊玩去學習,更重係「學會怎樣學習」. 不錯呀,小孩可以藉好多不同方面去學習,不竟仍然是家長去安排好環境讓他們去學,但若果小孩很中可以學習到自己去發掘尋找方法,學會怎樣學習,這才是創辦人希望所達到的目標. 所以博物館提倡非指導式的遊玩學習體驗,鼓勵家長俾兒童自己去探索思考如何學會玩各項設施 (心想求之不得...哈~) 當然不是叫你坐一邊撳電話,大家還是要陪同小孩去玩.
(看全文)
知道聽日就係8號風球,冇得出街玩就心癢癢,所以一於暴風雨前夕帶哥哥芊芊去玩一玩.我哋去到屯門西鐵5分鐘步程的Party Room - "Why Open". "Why Open"呢個名一聽就覺得好特別,我心諗老闆起呢個名梗係想大家親自到場搵答案. "Why Open?"一打開門見到Party Room的裝潢都同其他好唔同,空間非常大之餘,仲有一道花牆,可以話好療癒. 好多Party Room為咗安放遊戲裝置,都會攪到個場冇咩空間好壓迫感.但係"Why Open"可以同時容納超多100人,而且佢一次收費可至少玩4個鐘頭,可以舒舒服服咁喺度玩一玩抖一抖. 最吸睛就梗係個超大波波池啦!接近30,000個粉紅+白色波波,好卡哇伊呢!絕對係少女色系,用嚟打咭就最啱! 波波池上面佈滿唔同顏色燈球,好似好多個星球咁! 加埋有
(看全文)
中秋又到,又係打咭好時侯.今年始創中心帶嚟「月球漫遊Moon Walk」,打造3大特色主題區,大家可以去盡情打咭,我就同哥哥呀芊去咗打靚咭放閃啦! 始創中心將於2018年9月13日至26日一連14天,於商場地面大堂設置三大中秋光影主題裝置,分別為「星際歷奇」,「3D月光隧道」及「夢幻萬華鏡」,讓大家體驗不同的光影效果! 只要於商場消費滿$50,就可以換領月球漫遊Moon Walk體驗券乙張,每張體驗券可供最多二人參與,體驗時間為15分鐘,每日數量有限,換完即止. 第一個主題區「星際歷奇」,利用了鏡面無限反射效果,搭配特效燈光技術,真係超美. 溫提就係在這個主題館內要有一定攝影技巧,因為鏡面的關係好容易將自己都拍入相中,所以一定要遷就一下角度. 另一個主題館係「3D月
(看全文)
一家大細放假又係去佐敦谷? 迪欣湖? 中山紀念公園定係維園? 不如試吓去九龍區四大隱世主題遊樂場啦! (岩石主題)觀塘 彩榮路公園 Choi Wing Road Park 搭綠Van到彩福邨總站落車就會見到一楝好高嘅電梯, 岩石公園就喺上面 沿住木天橋行過去就係兒童遊樂場 有個俾人休息嘅地方,呢度都幾適合做一個舞台仔喺度表演 有d櫈同枱可以俾呀伯喺度捉吓棋 仲有呢個岩石梅花樁 附近亦設有d岩石嘅介紹同資料! 嘩原來上到嚟望番落去都好壯觀! 真係要讚多次設計師設計得呢個公園好靚 第二層冇咩特別,只係有個太極園有埋好多休憩區
(看全文)
康怡廣場由細行到大, 唔係隔離屋企好遠, 不過真係好少見佢有展覽, 因為佢空間地方好細! 不過今日經過居然見到有小露寶展覽喎, SURPRISE!!!! 在整個商場3層都分別有些不同的小露寶, 妹妹好粗魯咁攪佢哋, 嚇到我死! 好驚佢會整爛佢哋! 佈置附近有好多聖誕樹波波, 俾妹妹拎起嚟掉哂落地下... 我哋邊睇住佢邊要幫佢執番D波 行完街街係時侯番去嫲嫲屋企食飯啦! 拜拜 Photo byCANON 5D Mark III,Len|EF 35mm f/1.4L USM 呀劍評分:6分 呀劍評語:以前嚟呢度都係睇吓模型咁, 食吓嘢! 隔離有太古城同AEON(吉之島), 因為唔係成日有展覽, 所以個分數都只係代表小露寶呢個展覽!
(看全文)
今日到屯門準備同Hysan去屯門公園玩一陣 經過V City就諗起同事讚口不絕嘅「天仁茗茶」 知道一田新開咗呢間分店,一於落嚟試吓先! 天仁茗茶屯門店9月18日於V city一田開幕 之前已經錯過咗佢嘅新店優惠$32/2杯雪榚 因為我知道嘅時侯已經過咗優惠期 不過聽朋友講佢嘅茶都非常好飲,有回甘!所以今日經過嚟試一試 當時未夠11點,所以個超巿好少人 店內有個靚仔哥哥,我就問吓佢有咩正嘢飲 最後都係好想飲杯正宗珍珠奶茶 我覺得如果連呢杯咁普通嘅嘢飲都整得唔好飲就唔駛試其他 價錢唔算太貴$20左右一杯 今次特別D試杯珍珠鮮奶茶 其實聽個店名好似係賣茶葉嘅地方 冇理由會賣珍珠奶茶咁攪笑 番屋企起佢底
(看全文)
濕地公園算係我哋去過最多次既地方, 因為離我們家不遠, 去又方便! 所以假日一唔知去邊我哋就會考慮嚟呢度! 今日我哋嚟咗濕地公園, 都唔記得係第幾次嚟lu! 首先要講咗上面呢張相係喺濕地公園大魚缸前面影, 因為食蕉會過嚟同你講呢度唔準坐, 所以你如果想係度影既話就要快快手手! 呢一段遊記係集合2次濕地公園既記錄, 所以你見到Hysan好似去濕哋公園玩玩吓換咗衫又大個咗! 講到要去濕地公園你一定諗住搭輕鐵去到濕地公園站落係最好, 其實你搭706線早一個站天秀站落車, 係最方便! 只要穿過一個行人隧道就到! 我哋去到門口的大草地玩咗一陣先, 睇到個水池度有2隻青蛙曳曳! 我哋買咗M記係度食埋先入去玩! 小朋友就繼續去睇2隻青蛙曳曳! 入到場內
(看全文)
其實我又唔係成日介紹好嘢既, 今次就講吓D親子壞去處 從遠古時代的出奇老鼠, 歡樂天地到今日既美國冒險樂園, 真係越嚟越「貴」 相信「冒險」呢兩個字用嚟形容家長個荷包就差唔多 呢日我哋約咗公公婆婆食飯但係未夠鐘, 仲有成個鐘頭唔知做咩好 記得二期呢邊有間冒險樂園, 於是諗住帶佢哋上去唱少少代幣玩吓! 起初諗住唱廿蚊都夠玩一粒鐘, 嘩點知....原來$2先得一個代幣 我係咁咦望下其中一個遊戲都見到成10個代幣先有得玩一次, 即係要廿蚊! 我仲要同時滿足兩個小朋友既願望, 即係要$40先可以一齊玩一個Game 呢個消防員救火遊戲真係噴真水落個Mon度救火 玩係好玩, 但係只係玩咗短短三分鐘就已經用咗我$40!!!! 之後過到嚟呢邊見到有部「推餅機」(我係咁稱呼佢)
(看全文)
嘩嘩嘩! 好多年冇去旅行啦, 終於等到呀芊2歲可以一家人去旅行喇 我哋揀咗2014年尾去台北宜蘭倒數過新年! 話說我買機票既時侯先知原來兩歲都已經要俾機票錢 唔怪之得有好多朋友係小朋友一歲嗰陣就帶佢周圍飛啦 不過我一來覺得咁細個搭飛機未必好(可能係我太老土) 二來佢咁細個去都唔會知同喺香港有咩分別, 廢事嘥錢! 三來咁細個帶埋佢去, 咪攪到我哋冇得玩... ANYWAY, 我哋今日一早差唔多6點幾就出門口, 一直好驚佢哋咁早起身唔知得唔得 原來佢哋仲精神過我! 加埋因為我哋兩公婆夜晚執嘢執到好夜... 我哋差唔多8點幾到機場, 因為唔記得咗網上check-in, 所以我哋冇靚位坐! 我哋經過DISNEY SHOP影番張相先! 因為哥哥都係第一次搭飛機, 所以好興奮! 為咗今次旅行, 我買咗個
(看全文)
今日嚟咗個充滿「黃」色回憶嘅地方!係立法會 哥哥第一次聽錯係「垃圾會」其實哥哥都唔算係聽錯嘅...哈哈哈! 雖然佢哋仲細唔會明白今日的政治問題,但係從小俾佢哋認識吓呢個社會嘅運作 到將來長大後再有自己嘅態度同立場 我哋今日完咗教會聚會慢慢歎咗個晏! 跟住就由尖沙咀搭港鐵搭一個站到金鐘就落車啦 跟住到海富中心A出口,一上嚟就已經有清晰指示叫人U turn 然後上扶手電梯上天橋 穿過天橋就即刻會見到「門常開」 即刻兩個跳起影番張相! 穿過個「門常開」我哋就向住海旁方向行到添馬公園 跟住路過見到塊大樹葉兩個小朋友即刻爬上去玩 老實講瞓喺呢度都真係幾舒服 然後我哋搵到一個冇咩人嘅大草地就安頓喺度踢波 雖然有少少曬,但係因為天氣都乾燥同埋近海幾大風 其實周圍都
kimfamilytravel 282,933
當你認為巿區只有商場商場同商場既時侯 石硤尾都有世外桃園 - 石硤尾公園 由港鐵站步行只需15分鐘就到! 當你沿住南昌街行上斜路就會見到 呢度係公園第三期 - 一個標準足球場 因為芊芊啱啱瞓醒所以先喺呢度同佢去咗廁所先! 之前在嘉頓廠房買咗D牛角酥(推介)俾佢食 再行上去就即刻見到石硤尾公園體育館 然後就會見到扶手電梯上到去在體育館側行上斜路 就會見到網球場 穿過網球場就會聽到水聲.... 就係石硤尾呢個大景點噴水池! 呢度真係一個人都冇, 所以好舒服! 兩個嘢拎住頭先買既波板糖! 邊食邊散步 呢個小瀑布雖然細但係喺呢個城巿中有個綠洲 真係好舒服好有大自然Feel 同佢哋影影吓相芊芊捉住哥哥頭
kimfamilytravel 282,933
如有天櫻花再開...去過咁多個波波池,今次去嘅Best Neverland呢個波波終於玩得又睇得啦! 仲記唔記得Neverland喺邊度見過呢?咪就係小飛俠個夢幻島囉,呢個Party Room個名仲要係叫「Best Neverland」.呢排熱到咁,真係去街都有機會曬傷,同一班爸爸媽媽朋友,一家大細嚟呢度玩,真係啱哂呀! 坊間有好多大大小 小不同的Party Room,但係大部份都係適合年青人或大人,又或者只適合小朋友的,如果又要啱大人同時又可以俾小朋友放電,大家可以考慮一下呢個Neverland. 主打景點就係呢個櫻花樹下的波波池,哥哥一跳入去就大嗌「好深呀!」因為真係好多波波呀. 今日帶埋朋友仔嚟一齊玩,咁啱有兩個心型充氣墊,配合埋個櫻花樹真係好浪漫. 將D波放入糟內(樹根部位),就會喺上面雀仔屋嗰邊噴番出嚟.
kimfamilytravel 282,933


text:
2016年3月25日 星期五
Rice Burger 米漢堡(食譜)
2016-3-24 made
我同老細喜歡食晏時討論吓晚餐食咩好.
實情係由我問 >今晚想食咩呀 ?
佢就比意見話 > 不如煮乜煮乜煮乜吖!我聽完後 > 多數否決咗佢提意
其實我一邊聽就一邊自己諗緊煮咩好,佢嘅提意永遠都係只供參考 好少錄用,哈哈哈哈!
今次也不例外,因為我已經諗倒整咩 嘿嘿.
前一日喺吉豬超市掃咗啲食材都未煮哂,仲有啲鮮牛肉(樣樣淨番少少)同埋細半煲湯,
所以要一鋪過清哂佢!
今晚就食米煩(飯)漢堡啦(好耐冇整喇)
洋蔥牛肉米飯漢堡食譜 ~ hanhan
材料:
A.熟米飯 兩碗
壽司醋 半湯匙
糖 一茶匙
B. 洋蔥 半個
鮮牛肉 200g
日or 韓式燒肉汁 兩湯匙
水 半碗
做法:
1. 將煲好米飯加壽司醋 糖 拌勻 將米飯,不'入圓形平底模內壓實實的然後攤凍
2. 落少許油燒熱鑊然後將米飯漢堡放入煎香脆兩面 上碟先!
3. 落少許油炒香洋蔥,然後落牛肉一起炒至牛肉7成熟,落醬油炒勻 再落水蓋上蓋轉慢火焗至洋蔥軟淋 收汁熄火.
在米飯漢堡上唧上蛋黃醬再加入炒好洋蔥牛肉變成漢堡,上碟 食得😊
後記
朋友們見我整咗呢個米飯漢堡 以為我睇咗某飲食節目介紹了一間米漢堡專門店而跟佢整.
其實真係佢哋唔講我都唔知原來有間咁嘅食店,米漢堡我都唔係第一次整 以往都整過了(可能太耐了 所以冇人記得)除了米漢堡 我仲整過米pizza 嘅呢!
愛上烹飪的我,無論中西日菜式,甜品 小吃 只要想食就會用心去煮,與大家分享 ~
訂閱: 張貼留言 (Atom)


text:
2015中部北陸之旅DAY2 (31.8.2015)
一朝先去浸個溫泉, 然後再食早餐.BTW全家得我一個去浸...話説我揀呢間位置好微妙既酒店, 主要係睇到有人話佢地早餐好好食, 咁因為同阿爸阿媽去旅行最好係連早餐既房, 咁就揀咗呢間...好掂唔好講笑, 啲早餐真係好得...有機會都想再食多次~
全部都好食個下勁
跟住就出發去附近批發市場, 佢地個度有一個位係公眾開放, 唔知係咪時間唔係好啱, 無乜人 XD
去咗買咗個桃食, 個阿姐同我講話早輪有堆香港人又係來買桃食, 話唔明點解我地咁鐘意食桃(個陣已經唔係當季食物).我話係呀香港人好鐘意食日本桃, 心裡面諗, 阿姐你食慣日本桃你係唔會明白我地既心情架喇.....
ANYWAY呢個桃係成程裡面最好食既桃(之後佢地得閒就買個來食), 果然係批發市場, 價錢差不多味道好好多~
食完我地就離開福井縣去石川縣了.去既景點係兼六園...唔, 如果其他季節來可能會靚啲...
跟住就去附近景點近江町市場食午飯.
我呢度犯咗錯誤, 就係唔記得呢度係景點會有好多人食飯, 仲有無揀定去邊間食...結果求其揀咗間等, 然後有枱佢唔比我地叫我地坐BAR枱, 跟住阿媽就發我脾四, 話我做乜唔叫佢比張枱我地坐...頂我鬼知個班人啱啱食完咩, 唔鐘意BAR枱咪同佢講, 做乜要話我...ANYWAY佢意思係我係主辦者所以乜都應該搞得好, 連坐住BAR枱先呢樣野都唔應該發生...我跟住發番佢脾四, 間舖頭做錯野關我差事做乜要話我先得架, 佢地叫咗我地入去先話要坐BAR枱咁唔通企係度咩...
ANYWAY食得唔高興之餘, 我覺得比起其他地方既海鮮丼都唔算太好食, 仲要唔平, 我諗下次有機會去金澤都唔好去景點食野了 XD
無想像中咁好吃
食完唔開心飯我地繼續北上, 因為今晚目的地係高岡市.本來有時間的話諗住行一下新開不久既三井アウトレットパーク北陸小矢部, 不過因為阿媽發脾四同埋食飯食耐咗所以放棄.唔去OUTLET都要去下買野, 咁就去咗間極大間既100YEN SHOP比阿媽買野, 而佢終於因有野買而心情好番啲, 真係好彩...
無入去但係途中有經過
跟住就去咗酒店.今晚係瞓ホテルニューオータニ高岡, 好在我有揀呢間, 因為爸爸約既朋友就係住係高岡市, 點都要找間個樣OK既酒店...雖然我地已經買到一袋二袋同間酒店完全唔襯...
放低阿爸我地就出發去AEON MALL高岡(之前先去しまむら打個轉), WELL係呢啲鄉下地方AEON真係一切...如果唔係擔心阿爸食完飯得一個人悶我想坐到收舖 :P
價錢貴大家樂小小, 質素高大家樂多多
成個TRIP都想食西瓜, 但係太貴最後無食到...下次...!
係AEON買咗桃食, 不過都係朝早個個好食啲


text:
解放軍 駐港海軍一艘軍艦,喺山竹侵襲期間擱淺,呢件事固然好膠,民用艦隻嘅情況都無軍用艦隻咁差,但由蘋果日報顯示嘅照片睇, 解放軍 海軍嘅戰力,其實同大清帝國一啲分別都無,如果中國以為自己有條件做納粹中國,真係荒天下之大謬.
解放軍 同大清海軍有乜分別
大清海軍被詬病得最勁係無紀律,而點樣睇到海軍有無紀律,維修保養,就睇得果隊兵紀律係點,有定期維修嘅部隊,武器老爺都仍有戰力,如果定期維修亂嚟,你認為呢隊海軍嘅戰力係存在.而依家 解放軍 被山竹KO咗嘅戰艦講咗一樣嘢,中國戰艦根本好多係維修差勁,船殻未必有足夠強度抵禦來犯,而大量機器,槍械保養都亂咁嚟嘅軍隊,你覺得係有戰力,我已經唔計中國製造產品偽冒產品一大堆呢個問題.
其實中國解放軍軍紀庶近無戰鬥力,你睇解放軍駐港部隊總部,即係威爾斯親王軍營大廈就明,係外面都已經喵到果種殘破,英軍將一幢北約水平嘅軍營大廈交俾中國,中國嘅維修保養根本維持唔到英國管治水平嘅水準,只不過呢啲嘢,只能目視,無相為證,依家山竹令 解放軍 海軍戰力一嘢曝光,遼寧號嘅保養水平本身係好有疑問,但航空母艦實際反映係系統戰力,整個軍隊嘅統率水平最為重要,否則北約嘅管理標準,唔會係代表世界軍隊最高嘅管理標準,一隊管理九流嘅軍隊,想一旦中國政治出事果陣借外出侵略轉移視線?我恐怕結果係嚟個大戰敗,然後成個政權倒台.透過戰爭勝利嚟維持嘅政權都好脆弱,你睇德皇威廉二世點樣最後搞到要流亡荷蘭收場,你就明乜嘢事.
中國好多仆街嘢走去學納粹黨,焚書,諾貝爾和平獎得主,一個流亡,一個死於獄中,搞集中營,好多中國人好熱衷研究納粹軍服(果啲書喺德國根本係違憲刊物,帶入德國果條友後果自負),但係連基本紀律同管理都無,呢啲大頭症只會係一個笑話,一如高鐵同港珠澳大橋都係笑話,如果兩樣嘢係無事嘅,點解唔帶公眾去見識吓中國工程技術係何等厲害,連山竹咁勁都捱得過至得. 解放軍 同大清海軍無異,我睇唔到呢班友究竟有乜嘢前途就係.


text:
(食譜)唧花牛油曲奇
書面語食譜連結
呢個係基本款既曲奇餅,鬆化,牛油味重
有少少似好出名熊仔罐果種曲奇餅咁
容易做之餘唧花上可以好多變化
我只係做左其中一款出黎
其實可以隨意用唔同樣既唧咀同方法做出唔同既樣
粉類上調整做成唔同既口味亦可以
-
預熱焗爐至攝氏170 度.低筋麵粉,粟粉同鹽攪勻然後過篩去除粉粒
-
牛油用電動打蛋器高速打約 1 分鐘至軟滑
-
全程用高速打多大約 7 分鐘,其間分 3 次加入糖粉,最後加入雲尼拿香油.呢個步驟完成後牛油應該體積變大,顏色變淡,非常軟滑咁既樣.而手指點上少少捽起黎唔會有一粒粒糖
-
轉用膠刮(或大木匙),分 3 次加入已篩好既粉類,每加一次粉用打圈攪至啱啱見唔到乾粉就可以停手
-
粉漿加入已放左唧咀既唧袋入面
-
平均如圖唧好約 13 – 15 塊既粉量喺已經鋪左牛油紙既焗盤上面,於入已經預熱至攝氏170 度既焗爐入面焗大約 15 分鐘
-
出爐等幾分鐘後放喺網架上面放涼就搞掂
-
金桶牛油做出黎既會特別鬆化同香牛油味,喺烘焙鋪頭或者有時賣東南亞貨品既鋪頭會有,喺某啲百佳都有見過
佢質地比較似查麵包果種軟牛油,不過佢正常唔需要雪住
天氣熱佢會變到好軟身,如果廿幾度我都唔會雪住佢
如果好熱果陣,因為佢太軟打多陣就會太過水,我做前會雪佢一陣等佢襟打啲
-
如做呢一種花可以用六角或八角中/大花唧咀,我用緊果隻係呢個樣
當然你可以用唔用既咀唧唔同既樣,但小心同一盤最好唧差唔多大細厚薄既等佢焗得平均啲
而唔同大細厚薄既唧花焗既時間可能有啲唔同,要小心留意出爐時間
-
個個焗爐火力都唔同,我個溫度時間係我無開熱風對流果陣用既數字,其實識得調較溫度同時間,唔駛一定要跟足食譜


text:
識搵一定係喺橫街窄巷搵好食嘅好西!今次編輯就搵到間好嘢要開心share畀大家,各位EATGIRL有口福了🤤🤤🤤 「十三姨」就隱藏喺旺角嘅橫街入面,佢哋嘅食材每日新鮮運到唔會留過夜〜而招牌湯麵嘅湯底係由老板娘之一Tina,婆婆嘅婆婆(姐係高外祖母)流傳落嚟,湯底係由師傳每朝6點返舖頭煮,完全係超有誠意嘅心機菜嚟啊!
祖傳湯底 - 十三么(配麵)
十三飛故名思義當然係指有十三種配料喺入面!一個鐵入面有齊炙燒手撕雞,炙燒雞叉燒,粉絲,米粉,甜豉油,青葱,炸乾蔥,腸粉,椰菜,芽菜,糖心蛋,檸檬同埋十三姨祖傳雞湯十三樣食材,帶俾你十三種唔同嘅口感〜雞湯清一啲都唔膩,味道啖一啲幾適合女仔口味!
祖傳湯底 - 十三飛 (配四蔬)
而十三飛就有安格斯肩胛肉,加拿大牛肋條,粉絲,米粉,芫茜,芽菜,炸乾蔥,腸粉,椰菜,芹菜,糖心蛋,青檸同埋十三姨祖傳牛湯〜唔想食澱粉質嘅話可以好似編輯咁轉配四蔬,多菜少肉冇澱粉,感覺好似冇咁heavy!另外祖傳牛骨湯味道濃郁,大家食完麵記得飲多幾啖🤤
最佳配角 - 手撕雞拌雞油飯
編輯部一致強力推薦!!!實在太出色太香太好食!就連平日唔太鐘意食雞嘅編輯都忍唔住不停想食多幾啖🤤 聽老板娘講原來當初做呢個雞油飯係唔想浪費煲雞湯嗰時煲出嚟嘅雞油,所以參考Partner家鄉(即係台灣)嘅雞油飯,創作咗十三姨版本嘅雞油飯.無心插柳嘅創作,結果仲比招牌湯麵更受歡迎😂
手撕雞真係用手撕架〜姐姐一個人一對手密密撕,每條雞絲粗幼都平均,唔係隨便求奇撕咗就算架!雞油飯咁受歡迎真係辛苦姐姐日日撕啦🤣 BTW雞油飯賣晒就冇,要食襯早!!!
特色餐前小菜
你問「十三姨」算係賣咩菜式,um,老板娘就話佢自己都唔知道,有台灣,印尼,日本,中國...好多種元素,所以就叫佢做香港菜啦,似香港咁係個文化溶爐嘛〜佢哋啲前盤都好得意好fusion架,編輯最鍾意木耳豆角咸蛋,佢啲咸蛋唔係一粒粒咁樣,而係做到沙律醬咁淋上面,令豆角同木耳沾上咸蛋嘅咸香,好味!
花雕啫哩番茄都幾創新,番茄冇平時生番茄嗰種青青哋,好生嘅味道,再配上花雕酒做成嘅啫哩,無論係口感定味道都係第二度食唔到!而茭荀好少地方有得食,咬落爽口,加上微微嘅吞拿魚沙律醬,係個幾清新嘅選擇嚟〜
十三姨
地址:旺角通菜街1M-1T號華發大廈地下C號舖
營業時間:12:00 - 17:00, 18:00 - 22:30


text:
上個禮拜又係一年一度既 MWC,西班牙巴塞周圍都係人,自然有好多野睇,又梗係好多手機嘢睇啦!好多廠都出旗艦機,仲玩好多花臣,點知都係唔夠 Nokia 響 MWC 擺檔咁有 Talking point.喂,乜 Nokia 唔係一路都有架咩?呢個 Nokia 係手機果邊,你知啦,好耐之前 Nokia 已經比 Mic 記買起左,仲出埋啲廢到唔廢,「狗也不屌」既 Windows Phone 手機,搞死個名.今回 Nokia 手機終於「自立門戶」,重返手機市場,係咪值得大家感動兼睇實先!
點撚知,Nokia 所謂重返手機市場,佢老味一次過出三部機,全部都係中低價,仲要一撚早響大陸賣部 Nokia 6,而家響 MWC 上面話出國際版,仲係多個咩鋼琴黑同 4G RAM 加 64G ROM 特別版,喂,唔係比呢啲野我地睇渣嘛?哦?原來有「 One more thing 」,仲好似扮到唔撚記得咗講咁,原來係重出 3310!嘩,成村人好撚似腎上腺素猛升咁,幾撚 High 又話咩 Nokia 返來啦,3310 經典重現咁.唔撚該大家睇清楚先啦,部 3310 真係你地認識既 3310?只不過係 HMD 搞 Gimmick 出既機來咁解,經乜撚典重現呀而家,部機五顏六色個芒又大左,唔係再係以前部 3310 咁架啦,差好撚遠架,最多只可以叫致敬版本.同埋,唔撚該 Nokia 快撚 D 出部似樣既 Andorid 手機,唔係好似 Nokia 6 咁比人覺得係東併西湊既野,否則,Nokia 只係一家人出佢又出 Android 手機既公司,而唔係我地認識既 Nokia.


text:
為食嘅小編最近發現咗一間喺大阪嘅零食批發店,果度嘅零食抵買之餘仲有好多款可以揀!呢間叫「株式会社コヤナギ」嘅零食批發店位於大阪市中心,雖然舖仔細細但有多款日本經典零食,價錢方面比起係香港買零食...
小編係一個購物狂,去唔同地方都會想去勻咁多間outlet同shopping mall.遊北海道,賞完花,浸完溫泉,滑埋雪,就緊係要走去outlet瘋狂購物.今次就等小編同大家分享下5個北海道購物好去處...
秋天又係睇紅葉嘅最佳時間,日本嘅紅葉就出名又多又靚,但去邊到睇先可以影到最靚嘅風景相?小編今次就想介紹8個關西地區嘅賞紅葉景點,有D景點仲要唔係熱門嘅旅遊點,可以睇到靚紅葉之餘,又唔洗同人迫,未諗到去...
北海道地大物博,亦可能因而擁有比較多自然環境,係親親大自然嘅好地方,想趁機比小朋友接觸大自然,又想有唔同類型嘅遊樂設施比佢哋放電?北海道絕對係最佳選擇!全北海道都有好多專為小朋友而設嘅公園,而且遊樂設...
相信唔少人都計劃緊過一個白色聖誕,除咗睇雪景,砌雪人,掟雪球,仲想滑吓雪?出名粉雪嘅北海道一定係好多人嘅心頭之選!但而家嘅酒店房已經非常緊張,想快啲把握最後機會訂房,但又未諗掂去邊到先最啱小朋友?以下...
冬天就來到,亦係滑雪嘅好季節,以為唔識滑雪去到滑雪場就無野做?北海道星野TOMAMU度假村準備咗超多雪上活動,除咗可以跟教練學滑雪之外,仲有雪上電單車,香蕉船等,應有盡有,超啱滑雪初哥或者一家大細去北...
雖然沖繩有單軌電車,巴士等公共交通工具,但行駛範圍通常集中喺市區,想去郊外都係自駕遊最方便!但市面上嘅租車公司咁多,到底邊間公司價錢平之餘,服務範圍又可以方便到旅客? 小編比較咗近年最多人揀嘅5...
上次就同大家介紹咗東京有咩必去治癒系動物cafe,但其實關西區嘅代表亦都唔弱!無論狗派定貓派嘅朋友,都可以揾到啱你嘅 京都大阪動物cafe ,唔係特別鐘意貓狗嘅朋友亦可以去兔仔,鸚鵡甚至水獺嘅cafe...
鐘意動物嘅朋友去日本,除咗去動物園水族館,一定唔可以錯過動物cafe!日本人出名鐘意小動物,所以無論東京大阪京都定其他地方,都有各色各樣嘅動物cafe,有常見嘅貓狗Cafe,亦有好多另類動物Cafe例...
見到人地喺日本影咗套靚和服嘅相,自己都想去影番輯和服特輯,但又唔知點做,又驚搵間唔好嘅.小編就整理咗租賃和服嘅一般注意事項,包括時間安排同通常收費模式,新手上路都唔洗驚啦! 流程 一般租和服都係大...


text:
當梁天琦暴動罪就作判刑之際, 工聯會 嘅陳婉嫻抽水,話旺角「暴動」無包容餘地,又話 工聯會 當年都係為基層請命,應該包容.唔好意思,我認為 工聯會 從無向香港人道歉,呢啲恐怖組織係直頭係禁絕,連陳婉嫻都拉埋就差唔多.
工聯會 根本係恐怖組織
我諗香港人有一樣概念搞到好錯,街頭騷亂係Riot,但一九六七年嘅暴動並唔係成件事嘅主菜,成件事嘅主菜係共產黨恐怖主義,周圍放菠蘿炸彈,以至殺死商業電台播音員林彬,呢個係百分百嘅恐怖主義活動,唔係暴動,當年如果唔係英國礙於中國嘅壓力,一早好似對付愛爾蘭共和軍一類恐怖主義組織一樣,列作非法主義組織.
其實六七暴動呢個名稱係低估咗成件事嘅本質,一如英國稱呼愛爾蘭共和軍喺二次大戰後嘅恐怖主義作為係The Trouble,二次大戰後馬共喺南洋嘅作為叫The Emergency,都係嚴重understatement,講邏輯同理性嘅話,一九六七年暴動根本係恐怖主義行為,而恐怖分子例如楊光等唔應該獲得任何勳章,當年嘅恐怖分子頭頭係攞去審就差唔多,而我認為將香港 工聯會 以及一九六七年存在嘅屬會,一律列作恐怖組織就差唔多.如果你有報 工聯會 班,我建議你唔好再報,同埋最好退埋會,點解要同恐怖分子為伍,乜你覺得你同伊斯蘭國,拉登呢啲仆街為伍好過癮,其實 工聯會 嘅本質,就係伊斯蘭國,拉登呢啲仆街.
有啲人話應該公平看待一九六七年班人,我覺得不必.喺街上騷亂,果啲係騷亂,掟磚同掟汽油彈,我都係睇做騷亂,呢個應該用騷亂嘅處理手法.但謀殺個別人士,或放炸彈炸死人,仲要無差別咁殺人,細路大人一律唔放過,呢啲叫為民請命,嚴格嚟講, 工聯會 喺1967年嘅恐怖主義活動,係於foreign power支持下,意圖推翻英政府喺香港管治嘅行為,而且使用無差別嘅暴力,當年英國無辦法唔推出一堆辣到無倫嘅法律,暫時制止呢啲行為.所以英國嘅人權法,同愛爾蘭共和軍結束恐怖主義作為,加入北愛權力共享機制相關,甚至愛爾蘭島上唔可以有邊界都係有原因.
我只想講,你 工聯會 呢班恐怖主義頭目返去仆街.


text:
梁振英 雖然佢應該退咗落嚟,但呢個人鬥爭之心嘅旺盛,好似惟恐天下不亂,凡有人講到UGL案,必發律師信,一如一位叫卓澄嘅人,不斷同Facebook Hong KOng Limited聯絡一樣.另一方面,FCC請陳浩天去演講,佢完全唔顧自己身份,走去挑FCC機,佢係中國國家領導人,佢嘅鬥爭言論,根本係損害中國嘅根本利益.只不過, 梁振英 呢啲人唔理,因為佢係毛澤東-丁蟹思維嘅人,佢相信鬥爭,因為係咁,只有鬥到佢入獄,大家至會耳根清靜.
梁振英 丁蟹 毛澤東
梁振英,丁蟹,毛澤東,基本上都係同一類人,就係靠野蠻力量,打倒一切規矩搶奪他人財富,而佢嘅生存,係靠不斷嘅鬥爭,並喺鬥爭中消滅對方肉身,以及搶奪對方財富嚟維持自己,係一種吸血鬼嚟.毛澤東由延安鬥到去北京,戰友都唔放過,佢就消滅鬥爭對手嘅肉身,以及對方政治資本,唔顧後果.丁蟹係先對付丁進新,想搶佢老婆,迫害佢成家,之後再不斷喺股市興風作浪.而梁振英,由鬥唐英年開始,大家都知道佢係透明不斷製造對手嚟生存,大話講得越大越好,佢佢地嘅共同本質.所以你了解丁蟹,你了解毛澤東,不論係虛構人物,定係歷史人物,都好容易搵到呢個人嘅軌跡.
咁要點樣耳根清靜,其實韋家輝喺《大時代》俾咗一個好好嘅答案,對付 梁振英 呢種人,至低限度,係鬥到佢入獄為止,係佢同佢老婆都入獄為止,好似毛澤東咁,毛澤東唔係一個人作惡,係一黨人作惡,毛澤東除咗佢本人,仲有一個叫江青嘅人一齊作惡,林彪算係近代中國比較有現代軍事戰略根柢嘅人,佢甚至諗過重新聯絡喺黃埔軍校年代老校長蔣介石,同江青決一高下都玩佢唔過,就知呢種邪惡集團唔易搞,大時代嘅設定,丁蟹無妻子同佢一齊,得幾個蟹仔,已經係好好,否則劉青雲演嘅方展博根本唔會鬥得過丁蟹.所以 梁振英 咁驚UGL案嘅深層原因,甚至對林卓廷去英國報警咁驚,都係咁解,因為鬥到入獄,係佢最驚,所以佢一早鬥到曾蔭權入獄,千方百計鬥到許仕仁入獄,都係呢個緣故.你必須將毛澤東嘅邪惡思維,同 梁振英 去作一個比較,你至明白對呢個人,以及佢嘅文膽集團嘅對付方法.
依家問題係林鄭月娥根本無決心去消滅 梁振英 勢力,所以至俾呢個人食住.要耳根清靜,當然一個方法係鬥倒 梁振英 嘅後台,我指佢喺中共嘅後台,但另一個方法,可能係真係勾結外國勢力,令香港回復正常,再由一個新政府去處理 梁振英 ,一如最後可以對付納粹黨同日本軍國主義分子者嘅,係美國,唔係德國內部反抗運動,女武神行動最終功敗垂成,德國反抗運動唯一一次成功就係Aktion Rhineland,成班平日清談開嘅反納粹人士個個做帶路黨,引美軍無血解放Dusseldorf,恢復德國民主係美國人同英國人.跟住日本自由民權運動一直無功,最後將自由民權運動理想寫入憲法,都係美國人,果個人叫麥克亞瑟將軍,好多大中華膠聽我呢個講法好唔順耳,咁你自己回顧大清帝國以嚟反抗運動嘅歷史,孫中山唔係勾結日本搞唔搞到革命建立中華民國,毛澤東唔係勾結蘇聯,我信佢有能力做佢嘅皇帝.所以對付 梁振英 呢個人,必須有勾結外國勢力嘅覺悟,並且要同西方講明,呢個一帶一路嘅白手套,係必須去之而後快,跟佢一齊搵食嘅果堆香港專業人士,亦都係一樣,因為毛澤東式思維嘅人,你無第三道路處理佢地,唔係你死,就係佢死,唔會有其他答案.呢個係歷史所總結嘅經驗,亦都係點解我寧願香港日後歸英一段時間嘅原因,因為我唔知政壇上有幾多人同梁振英,毛澤東一樣嘅思維,有呢種思維方式嘅人,一定最終搞到個國家變fail state,係唔會有第二個答案俾到大家嘅.呢個背後嘅深層文化問題,特別同農民文化相關嘅問題,可能留番日後星期日休息果度,再作進一步嘅討論嘞.
如果 梁振英 想鬥過嚟,我嘅答案係,喺西方國家,並無你呢種人放肆嘅空間.但我認為英國政府,要儘快妥善處理UGL案,梁振英家人嘅英國國籍,以及喺英國嘅財產,呢種思維嘅人,係英國國家安全嘅重大威脅,必須認真看待.英國政府對呢種人,不必要再以君子態度應對.


text:
Bio跨課題題型—個個都中招 好多同學都會將Bio拆散課題咁讀,而忽視咗chap …
成日都話唔夠時間用,其實係你唔知蹝哂啲時間去邊!今次Apple嘅iOS12就推出 …
只需三步|助你新學年達成目標 By Ronald@AfterSchool 就開學 …
我盡量搵左唔同嘅方法減壓,減得黎又盡量唔好浪費自己時間,盡量確保時間都係用得其所
究竟咩係學習計劃? 學習計劃就係由學生自己去定自己嘅學習時間同埋學習目標~ 簡單 …
每次一考完試,特別係有MC卷嘅科目,通常唔洗兩粒鐘就會有唔同嘅「名師」將佢哋認為啱嘅答案同咁多位考生分享.而作為應考生,當然唔會執輸,即刻對下答案睇下自己啱幾多題啦.但喺呢種行為其實有機會為你帶黎唔同嘅負面影響!
對於考緊DSE嘅你嚟講,每一分每一秒都係極寶貴!為咗慳時間有唔少同學更加情願瞓少 …
為左應付考試,有唔少同學都會選擇「自chur」,日日溫書溫到兩點幾三點,之後訓得果四,五個鐘又要起身翻學.到底用睡眠時間去換取溫習時間係咪真係值得呢?今次呢篇文章就會從科學嘅角度去同你探討一下!
大家好啊,又係我啊!仲記唔記得我上次同大家分享過關於數學考試嘅技巧啦,咁今次呢就講下一D有關考評局出卷嘅野啦!


text:
沙中綫 嘅問題,似乎越嚟越離譜,依家發現唔只 沙中綫 隧道漏水咁簡單,仲要係有人明知啲螺絲有問題,鎖唔實鋼筋,就用手提油壓鉗剪短佢,裝假狗扮無事,仲要係禮頓亞洲嘅高層係知情嘅,如果月台層搞出事,我真係唔知點收科.甚至高鐵有無類似問題,本身都係一個十分之大嘅疑問.
沙中綫 點解變咗豆腐線
我唔知仲有幾多港鐵喺馬屎坑治下嘅路線,變鬼晒豆腐綫,畢竟以往周松崗做CEO果陣,佢仲係一個工程人,唔係政客,但馬屎坑係搞finance出身兼做政客,你覺得呢條友會做啲乜出嚟,我真係唔敢估落去.本來港鐵係世界一流嘅鐵路公司,但由於港鐵大股東係政府,政府腐敗,港鐵好難唔會跟住腐敗,所以高鐵固然無人敢搭,就算係 沙中綫 依家搞成咁,邊個咁攞自己條命仔去賭去 沙中綫 過海呀,結果大家仍然會湧晒去金鐘同埋北角站過海,因為果兩條線嘅土木工程喺英國人治下進行,而 沙中綫 係典型中國治下嘅工程,仲要係梁振英上台後嘅工程,邊個敢坐落去呀,大家心照喇.
依家香港果種腐敗,最大來源係中國,係連鬼佬都會腐敗埋一份果隻,正如以往一樣有英裔警官參與皇家香港警察嘅貪污勾當一樣,因為貪咗污無後果,又可以撈筆大錢,又唔會影響自己喺西方嘅地位,或者搵埋筆大錢都走去退休,點會在乎個工程會唔會傷天害理,香港又唔係法蘭西,法國就話如果工程設計有貪污等失誤搞到死咗人,係以謀殺罪論處,刑罰勁過貪污罪,真係坐成世都得果隻.香港又無呢啲法律,所以大家見到,呢次係連澳洲資本嘅公司都膠埋一份.
當然,澳洲資本公司膠埋一份又好正常,禮頓亞洲係CIMIC集團成員,而CIMIC嘅其中一間同系公司,就係UGL Limited,無錯,係UGL Limited,咁你話,點可能唔會出膠事至得.
我估馬屎坑實死頂到底,咁樣唔係辦法,我可以offer一項服務,如果你想寫信俾Hochtief AG,即係禮頓亞洲嘅阿媽,你可以將信件pdf形式email俾我,我會印出嚟轉到Hochtief AG,當然,最好有捐番啲郵費同人工費出嚟,如果用掛號形式,成本大概HKD 35一封.你封信,記得留低你自己嘅地址,等佢地親自覆你.我估都係出呢啲招,至可能保得住香港人嘅命仔.如果信件數目夠多,我可以坐一個鐘火車,送到Essen Hochtief AG總部.


text:
過左聖誕,掉左聖誕樹好似好浪費咁
-
jkchu last edited by
屋企棵聖誕樹,諗住過完年之後就掉,但掉左佢又好似好浪費,可以點處理呀?
-
popoc73 last edited by
搵朋友,睇下有冇人要囉,再唔係就送俾D孤兒院囉
-
flowerslove last edited by
搬去迷你倉等下一年用囉,雖然係阻地方,但好過直接當垃圾扔左佢先啦
-
sallychan37 last edited by
我屋企都有棵勁細既,收埋左年年都拎出黎掛野
-
karacn60 last edited by
一係送去保良局都得呀,有小朋友佢地都鍾意架,可以留返下一年用
-
boting last edited by
屋企無位就捐俾人最好,好過直接送去堆填區做垃圾
-
jkchu last edited by
@karacn60 said:
一係送去保良局都得呀,有小朋友佢地都鍾意架,可以留返下一年用
呢個提議好wo,但咁大棵點送過去呀?
-
karacn60 last edited by
@jkchu
call gogovan啦,佢地有5.5貨車實送到架啦
-
water last edited by
call gogovan搬去就最簡單方法,


text:
5 OCTOBER 2014(SUN)
繼早前我煲過雪梨蘋果茶之後(按此重溫),今日又煲另一款好嗰秋天飲嘅菊花雪梨茶啦~
依排好似好賢妻良母咁成日都煲啲滋潤嘅涼茶俾兩位老闆飲,其實係有原因呀!
首先當然就係因為秋天就嚟,天氣又會開始變得好乾燥.唔好話啲皮膚,就連我地身體入面都好會燥燥地,所以趁依家初秋起時,打定好個底,咁到乾燥時都唔會太唔舒服,要由內靚到外嘛.
另一個原因就係我同大肥豬都算係唔多鐘意飲水嘅人,都係覺得淡淡口冇嚟味道,所以我地個電櫃內一定係會有啲檸檬茶...可樂依啲飲品.雖然係好飲,不過飲太多都會好似唔多健康,所以依家我就多煲啲涼茶放入雪櫃,咁就可以隨時都飲到,對身體又可以有益啲啦!
材料就需要四個雪梨,一兩菊花同少少冰糖~
菊花用清水泡開,之後過濾洗淨~
雪梨洗凈去皮,去核切成小塊~
大火將水煲開,然後加入菊花及雪梨,轉小火煲約30分鐘~
之後加入冰糖,再煲約15分鐘(冰糖分量亦都係因人口味而加減,由於我主要都係煲俾小小豬飲,所以分量就比較少)~
熄火後再焗多15分鐘,咁就大功告成啦~
待涼後就可以過濾入樽,就可以飲用啦.我地個人口味都係覺得雪凍係好飲啲啲呀~
雖然係因就小小豬關係我落冰糖分量係少左,不過我同大肥豬都覺得依個甜度都可以接受,唔會因為太甜而飲唔到菊花雪梨味,仲覺得幾夾添!
哈哈哈....小小豬都話佢鐘意飲菊花水多啲,叫我下次都煲依個俾佢飲呀!
菊花雪梨茶可以清肝明目,滋潤肺燥,極適合秋季飲用,老幼皆宜.但需提醒大家,菊花水雖好,也不是人人皆宜,有咽喉炎,胃不好的朋友都不要喝菊花茶.而脾胃虛寒,腹部冷痛和血虛者,也不能多吃梨.


text:
洪水橋 係香港下一個新發展區,幾乎係肯定,只不過,喺 洪水橋 政府點樣玩,係一個問題,就算大地產商收幾多地都好,如果政府喺 洪水橋 嘅賣地政策上作出改變,都可以令 洪水橋 嘅規劃結構好唔同.而依家政府嘅賣地大趨勢,就令人擔心.
洪水橋 啲地超大有乜結果
大家留意一下以下比較表,有無發現依家香港政府好鍾意賣啲地,賣到成萬平方米咁大,一萬平方米嘅土地有成十萬七千六百幾平方尺,如果有地積比率有十倍,就發展成百萬平方尺嘅地.
香港啲大地產商話有錢都好,都唔係無限彈藥唔理成本效益發展呢啲大到離晒譜嘅地皮,咁嘅賣地政策,會益咗啲乜嘢人,梗係中國資本嘅地產商,成班友走資兼殖民,駛鬼理有無成本效益,所以至會有海航集團攞晒啟德咁多塊地皇咁滯嘅怪事,雖然依家海航集團會唔會被人call loan,究竟找唔找到數,真係一個謎.但中國點只一個海航咁簡單,你睇中國其他地產商喺香港買地,買商業大廈都行為,都知道呢班唔驚蝕水嘅友仔,根本有中國人民銀行印銀紙支持.
如果 洪水橋 大部分都係成萬平方米土地咁賣,加上公屋好多人都唔到香港人租,我睇 洪水橋 日後只會變成另一個香港人好陌生,只有中國人居住嘅區域,香港地產商都仲會顧吓香港人,中國果啲國有企業就咪玩.
而且海航集團依家call loan危機仲有一個問題,如果果啲中國財團財力不繼被人call loan,啲工程爛尾,呢種情況下鎖死嘅土地資源,仲衰過依家啲地產商囤地好多,至少地產商係唔會囤官地拍賣買返嚟嘅地,因為全部都有利息成本,儘快賣樓至係皇道,而地產商亦盡量保證可以如期完成,免得影響日後同銀行嘅關係,中國啲地產商全部啲錢都係唔知邊度變出嚟,佢地慢慢嚟都仲得.更加唔好講爛尾call loan,反正啲錢去鬼晒美國.所以政府要賣地,大家一定要睇實.


text:
小編成日都好想可以衝出亞洲,去遠啲嘅地方旅行,例如去美國嘅尼加拉大瀑布,德國嘅新天鵝堡同倫敦嘅哈利波特影城.但一諗到要坐長途機:十個鐘雙腳冇法伸直,無所事事又訓唔著……小編諗到依度就已經怕怕啦!我知,你實會叫我買商務客位架 ~ 問題係哪有錢啊嘛T.T 究竟有咩辦法可以令無痛苦咁坐長途機呢?如果你同小編有一樣嘅煩惱就快啲睇埋落去喇!
預先揀好位係常識吧~依個位將會陪你十幾個鐘架!而每個人對座位嘅喜好不一樣,而且各有優缺點:
窗口位(Window Seat):比較安靜,而且無聊時可以睇下風景,不過出入就比較麻煩;
走廊位(Aisle Seat):就方便去廁所可以自出自入,但就容易俾人騷擾;
機翼旁邊嘅座位:因為接近飛機嘅重心,無咁易受亂流影響,可以訓得安穩啲;
逃生口位(Exit Row Seat):適合比較高嘅人,雙腳可以有較大嘅伸展空間;
前排位:後排位通常會留俾旅行團,想避開佢地就要揀前排嘅位置,而且可以最早落機
大家可以根據自己嘅喜好,揀個適合自己個位~~不過要點樣先知我坐係飛機上面邊個位?你可以上網站SeatGuRu 搜尋到航班嘅座位圖,咁就可以輕鬆揀個自己鐘意嘅位喇~
如果你習慣了做deadline fighter,唔到最後一刻都唔執行李,唔出發去機場嘅話,坐長途機之前就要改左依個習慣喇~因為如果你帶住好緊張嘅心情出發去機場嘅話,上到機你會變得好敏感,要較長嘅時間先至可以放鬆落黎~所以出發前早啲做足準備,檢查下係咪已經帶齊哂野,之後輕輕鬆鬆出發喇~
盡量穿著舒適,鬆身嘅衣物.上衣方面,棉質T shirt係一個唔錯嘅選擇,最好帶多件外套添,係機上面覺得凍都唔沒驚無哂毛毯!
至於下身方面,女生可以考慮著長裙,男生則可以著棉質運動短褲.而緊身褲,牛仔褲就盡量避免喇~鞋方面易除易著嘅波鞋就最好喇.千祈唔好著拖鞋或露趾嘅涼鞋,因為一旦發生事故要逃生時,著露趾鞋嘅話會影響逃生時嘅安全同速度!
咩係長途機三寶?答案就係耳塞,眼罩同頸枕!有左依三寶,就可以訓個好覺喇!記得要將三寶放係隨身行李啊~~
機上嘅飲食都相當重要,絕對唔可以忽視!係機上面就盡量唔好飲咁多酒喇.而且盡量食清淡嘅食物,減少吸收過量嘅糖份,以免做成消化不良.有研究曾經指出碳水化合物類食物,如義大利麵和全麥麵包等,可以幫助我地更好咁適應時差.你亦都可以帶定啲小食,咁就唔驚肚餓喇~下次坐長途機你識揀喇~
唔好以為保濕係女士專利,係高空上乾燥嘅空氣可係不論男女都會侵襲你.唔好因為貪靚就堅持帶隱形眼鏡同化妝.反而應該預備定細細樽嘅保濕噴霧,Lotion同潤唇膏~唔止外喺,內喺都需要補充水份!記得要飲多啲水~如果唔係落機就爆哂擦架喇!
長途機最困難係要適應時差喇.上機之後,空中服務員已經會按當地時間黎派發餐飲,你都應該盡量按當地時間作息,等自己嘅生理時鐘喺落機之後可以盡快調整好.
十幾個鐘流流長真係唔知做咩好…機上嘅電影又未必岩自己睇.所以小編都習慣會自己準備幾套電影放係平板電腦度,趁依個機會睇番之前無睇過嘅電影.另外,機上無網絡嘅環境小編認為係一個可以好好專心睇書,唔俾Facebook,message,email騷擾嘅好機會~
長時間坐係狹小嘅空間內好容易會有「經濟艙症候群」,造成下肢水腫,疼痛,甚至會引起呼吸困難及中風致死!所以千祈唔好輕視依個病啊!小編就有朋友試過腳痛到要係轉機時去睇醫生.所以要定時做一啲伸展運動,例如抬腿,來回走動等,以保持下身血液流通順暢.
睇到呢度,係咪發現原本撘長途機都有咁多野要注意呢~ 小編總結一下有咩係撘長途機時要放係隨身行李架喇:
希望以上小貼士可以幫到大家戰勝長途機嘅痛苦,落機唔會成隻喪屍咁,可以輕輕鬆鬆去玩~~
最後,大家搭完長途機之後,落機想快啲出到市區亦都可以選擇包車服務架!咁大家就可以用最快嘅速度直達酒店攤上床休息啦,如果你唔覺得攰,仲可以即刻去玩!同幾個朋友一齊夾,分分鐘有可能平過搭機場火車呀!
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區


text:
點解男人成日搲褲襠?
女生有時會留意到男生有時好似不自覺咁伸手去整一整個褲襠,尤其係一啲比緊賽嘅運動員,有時連自己嘅男友都唔例外!究竟男生點解會咁樣做?其實生理上同心理上都有原因架!
生理上嘅原因:
1.調整位置:
男生睪丸,陰莖嘅位置夾喺兩腿之間,平常人又唔會戴護陰 (某啲運動員例外),佢哋又冇啲好似胸圍嘅東西去固定住個位,所以喺日常郁動裏面,佢哋嘅生殖器官不時會移位,於是佢哋習慣性到時到候要調整下.
2.散熱:
如果出咗汗,著嘅底褲或面褲質地比較侷,嗰個位會唔舒服,情況同腋窩差唔多,不時拉一拉啲布料,感覺會舒服啲.
3.搲痕:
男生做呢個動作,同我哋有時身體忽然間有個位好痕,唔搲唔安樂一樣,有時係心口,有時係手臂,有時係背脊,就睇你會當眾搲,靜靜雞搲,定去廁所搲.
心理上的原因:
1.保護自己:
生殖器嘅位置可以話係男性身體最脆弱嘅部位,而同時又係好重要嘅位置,所以喺潛意識上,男生會不時伸手去嗰度,確定自己嘅安全.
2.宣示地位:
喺進化裏面,雄性動物指住自己生殖器呢個動作,即係表示 「我係大佬!」,時至今日,男性可能仍然有意識或冇意識地做出呢個動作.
如果男友經常不自覺咁做出呢個動作,除咗開聲提佢,你仲可以:
1.送新底褲:
揀啲合身,透氣度高,包得住成個屁股嘅款式,如果佢著開孖煙囪,可以買boxer brief (平腳,似孖煙囪,但質地係有彈性嘅棉質).
橡筋著到鬆晒嗰啲,想條底褲唔成日移位都幾難,勸佢唔好再著喇.
2.揀過啲褲:
如果有啲褲嘅質地又厚又侷,或者「弟弟」位置箍得太緊,佢都會著得唔舒服,唔舒服自然就會伸用去整,下次陪佢買褲時,不妨幫佢揀啲褲襠鬆緊度適宜嘅款式.
p.s. 呢個世界當然會有啲鹹濕佬故意做出不雅舉動,對呢啲人就唔使客氣喇!


text:
2.03.2016
補祝小檬生日
小檬生日會遇正百年難得一遇嘅寒流,
本來出席嘅兩位blogger朋友仔都因為天氣問題嚟唔到,
雖然有一點可惜,不過我十分諒解,
亦唔希望小朋友因此而病到.
唔使兩三日,又回復正常,趁有時間,
兩位blogger小朋友同小檬補祝生日.
我哋影完紅葉就出發,先去接咗大爺,
去到搵已經先到嘅小B家..
出面度度都塞車,停車場又排長龍..
真係唔好意思,遲哂到
妹妹豬又頂唔住瞓咗.妹妹豬繼續同爸爸喺車瞓教
呢日小檬帶咗iron man招呼朋友
小B好似唔係咁啱玩,不過到搭到咀
兩個自拍
見生日會有啲貼紙淨,於是帶埋俾佢地玩,
小檬玩到當被冚 =_=
同大爺自拍好有成功感,佢唔會咗郁右郁,好合作
話明補祝生日,媽咪梗係預備好啲生日帽啦!!
小B蹺住小檬手仔呀..
大爺一個birthday kiss, 小B睇到好肉緊
除咗生日帽,點會少得小食吖
幾識搶鏡嘅大爺媽
原來我都係!!wakaka
多謝你哋啲禮物呀!!
兩兄弟真係friend過打band
喺入面坐得太耐喇...要出去走吓~
商場攪緊啲新年影上紙相,我哋就玩吓啦...
妹妹豬終於都起身出場,不過一開始呆咗啲
行到一個角落,有啲動物喺到,小朋友走嚟走去又玩一餐.
小B好有大家姐風範呀, 成日拖住妹妹豬
,好識照顧妹妹
小B妹妹就比較cool,
除咗叫我一聲呀姨之外都唔肯同我玩.
兩個男孩好合拍.
影完大合照之後,小B家就要走喇...
我哋就轉戰麥當當
等位期間,都唔放過機會,繼續玩!!
辛苦大爺媽媽同小檬引佢兩個笑
溫馨時刻,大爺好溫柔喔!
終於有位喇!
小檬爸爸好似乎雀仔媽媽咁買野返嚟我哋食
一放低,小朋友就好似幾日未食過野咁
食飽就拍吓拖先
仲未夠喉?再去公園放吓電!!
走返去婆婆屋企樓吓公園玩~
大爺媽媽仲上咗婆婆屋企食左新鮮出爐嘅芋蝦添
妹妹豬: 貴姓呀?
巴士司機
兩個哥哥點3會唔爭做司機吖?妹妹唯有乖乖做乘客
差不多天黑又返風,真係要走喇!!
多謝哂咁多位呀!!
訂閱: 張貼留言 (Atom)


text:
格林波特 必去景點及諾曼克利普海岸公園附近酒店推介
諾曼克利普海岸公園附近酒店預訂
神秘優惠價幫你慳更多
即時揭開神秘優惠價,慳得更多
格林波特必去推介 - 諾曼克利普海岸公園
想去 格林波特 自由行?等 Hotels.com 帶你玩盡 格林波特諾曼克利普海岸公園 啦!留意我地文章,話你知去格林波特 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋格林波特諾曼克利普海岸公園 附近有咩酒店,等你更加容易計劃行程,慳返酒店來回景點嘅時間.
格林波特諾曼克利普海岸公園 自由行
去得格林波特諾曼克利普海岸公園 自由行最緊要一定係揀啱日子去.一啲熱門景點例如,格林波特 嘅 諾曼克利普海岸公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
格林波特諾曼克利普海岸公園 交通
想去諾曼克利普海岸公園 暢順無阻濟,最好就係出發前,睇清楚格林波特諾曼克利普海岸公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
格林波特諾曼克利普海岸公園 必食必買攻略
格林波特諾曼克利普海岸公園一直都係旅遊熱門地點,去到格林波特諾曼克利普海岸公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
班夫 必去景點及鮑爾瀑布附近酒店推介
鮑爾瀑布附近酒店預訂
神秘優惠價幫你慳更多
即時揭開神秘優惠價,慳得更多
班夫必去推介 - 鮑爾瀑布
想去 班夫 自由行?等 Hotels.com 帶你玩盡 班夫鮑爾瀑布 啦!留意我地文章,話你知去班夫 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋班夫鮑爾瀑布 附近有咩酒店,等你更加容易計劃行程,慳返酒店來回景點嘅時間.
班夫鮑爾瀑布 自由行
去得班夫鮑爾瀑布 自由行最緊要一定係揀啱日子去.一啲熱門景點例如,班夫 嘅 鮑爾瀑布,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
班夫鮑爾瀑布 交通
想去鮑爾瀑布 暢順無阻濟,最好就係出發前,睇清楚班夫鮑爾瀑布 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
班夫鮑爾瀑布 必食必買攻略
班夫鮑爾瀑布一直都係旅遊熱門地點,去到班夫鮑爾瀑布,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
必學!職場生存之道
你有無注意到,公司內有啲同事總係比較出色,亦比較受歡迎,但又唔見得佢哋特別賣力;其他人付出嘅努力唔見得少過佢哋,但無論工作表現,人際關係相比起嚟,都顯得遜色好多.點解?原因未必係前者嘅辦事能力較高,好可能係佢哋嘅工作態度更正面同合時!
「打工仔打份工,返工等放工」嘅心態已經過時!今時今日打份工,唔係要縮細自己去fit in個崗位,將自己當成一部機器,人哋踢一踢就郁一郁,叫你做先做咁低階,咁大家應該抱住咩態度返工呢?
1.邏輯思考
無錯,上司叫你做咩,你當然應該做好本份,但都唔好忘記要理性地分析件事應該要點做.有時上司吩咐你做某件事,未必有時間教你step by step點做,要處理得好,自然要靠你自己嘅邏輯思考了.例如你係一個PR,負責一個尿片品牌,日常工作係聯絡各大傳媒介紹客戶產品,如果你只一味跟住contact list逐個打,唔單止會浪費自己同別人嘅時間,而且仲浪費緊公司嘅資源!因為唔係每個media都會介紹BB嘢,所以你應該聯絡會做相關內容嘅傳媒機構,而唔係跟住個list逐個打.
2.工作第一
好多人轉工,辭職嘅理由係喺公司無朋友,無聊,返工返得唔開心etc..呢啲人忽略咗工作嘅意義並唔喺識唔識到朋友,好唔好玩,能否成為最受歡迎嘅人.
回歸基本步,僱用同受聘之間嘅關係,係以薪酬交換工作才能.如果受僱嘅一方每月收到應得薪酬嘅同時,只關心同邊個玩得埋,同邊個一齊食午飯,會唔會本末倒置咗?你應該擔心嘅係工作成果,工作有無前途,有無挑戰.如果你覺得同事對你唔友善,或久久未能融入同事圈,就應該先檢討自己待人接物嘅態度,而唔係味擔心.畢竟,我們唔再係學生喇!
3.疏遠是非
有人嘅地方就有是非,更何況喺一星期對足五日嘅office!完全同是非絶緣難度係幾高,但只要唔好做是非製造者,人哋講,聽咗就算,已經好唔錯喇!
如果因為自己討厭某人而叫人唔好同佢玩嘅幼稚行為,喺office就更加唔應該出現!因為過分投入搞是非嘅人,難以得到別人信任,人哋只會喺想將是非宣揚出去時先諗起你,但分派重要工作就無你份喇!


text:
有話說﹕小學雞音樂劇 局長都捧場
文章日期:2018年4月24日
(明報專訊)Mama上星期睇咗一部好特別嘅音樂劇,並唔係由專業劇團演出,而係由馬鞍山靈糧小學270個小學生合演嘅The Blessings.
盈利捐慈善機構添意義
個劇有咩咁特別?等Mama先賣個關子.呢次演出係學校25周年銀禧校慶慈善英語音樂劇,5年前,佢哋同樣演出過大型音樂劇,今次係第二次「踩台」.門票費用扣除開支後,會捐畀「黑暗中對話(香港)基金會」,真係好有意義.
服裝演技見孩子心思
講番套劇嘅利害之處,Mama都睇過唔少本地兒童劇,但呢次演出無論佈景,服裝都媲美專業劇團,尤其係以森林做背景一場,各小演員喺服裝同演出所花嘅心思,真係令觀眾拍爛手掌!幾個主角唔止英文流暢,唱歌仲好好聽呢!首演當晚,政務司長張建宗,教育局長楊潤雄都有嚟捧場,張建宗致辭時仲話好少可兩人會一齊出現,可見呢件的確係教育界盛事.
英劇練語文 排戲學忍耐
馬鞍山靈糧小學校長陳美娟同Mama講,演英語音樂劇並唔係要培訓專業演員,而係想學生喺英語方面有所得着,並且從排練中學習忍耐,接受批評.作為一間津貼小學,要做咁大型嘅演出當然唔容易,陳美娟話其實要做好呢件事,並唔係基於有幾多錢去做,而係有無心去做,所以希望大家多啲支持同鼓勵呢類型演出.
校長作曲填詞出CD
劇中所有演出歌曲,都係由校長親自作曲填詞㗎!Mama知道佢兩年前就開始構思劇本,今次更加推出一隻收錄劇中歌曲嘅CD,點解有咁嘅idea呢?「製作人聽過啲歌,覺得好好聽,所以有呢個建議,而我都覺得係一個保存小朋友可愛童聲嘅好機會.」做校長除咗管理校政,仲要咁多才多藝兼滿腦點子,Mama不得不佩服佢!
[Happy PaMa 教得樂 第187期]


text:
小樽 必去景點及錢函海灘附近酒店推介
錢函海灘附近酒店預訂
神秘優惠價幫你慳更多
即時揭開神秘優惠價,慳得更多
小樽必去推介 - 錢函海灘
想去 小樽 自由行?等 Hotels.com 帶你玩盡 小樽錢函海灘 啦!留意我地文章,話你知去小樽 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋小樽錢函海灘 附近有咩酒店,等你更加容易計劃行程,慳返酒店來回景點嘅時間.
小樽錢函海灘 自由行
去得小樽錢函海灘 自由行最緊要一定係揀啱日子去.一啲熱門景點例如,小樽 嘅 錢函海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
小樽錢函海灘 交通
想去錢函海灘 暢順無阻濟,最好就係出發前,睇清楚小樽錢函海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
小樽錢函海灘 必食必買攻略
小樽錢函海灘一直都係旅遊熱門地點,去到小樽錢函海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2018年度第一本一定要放喺書架嘅書喺馬來西亞賣到斷市嘅  .對上一次令到筆者咁廢寢忘餐睇嘅書已經係Dan Brown嘅  .大概對於香港人喱一代,郭鶴年喱個名未必太熟悉,但如果講口述喱本書嘅主人翁其實係嘉里集團 (Kerry Holdings) 創辦人同香格里拉酒店 (Shangri-La Hotels & Resorts) 業務嘅開創人,相信大家會開始有啲興趣.
筆者啱啱用咗三日睇完呢本書.通常自傳就好Q悶嘅,但係呢一本書確實係幾精彩,作為馬來西亞嘅首富,出嘅自傳果然係有啲質素.就好似係香港,如果李嘉誠突然間出番本自傳,即使大家都知道佢係做塑膠廠起家嘅歷史,唔多唔少都有啲認識,但如果一講到佢自己親口講吓自己啲發跡史嘅話,相信大家都會有興趣買黎睇下入邊會唔會有乜嘢秘密或者獨特見解可以值得我哋去參考.
總括而言,本書大概有五點係令到人嘅值得反思同埋學習嘅:
1)日本人成功之道係紀律,唔單係聰明
本書嘅主人翁歸納日本人能夠取得今時今日嘅成就,最主要嘅原因係紀律而唔係聰明.郭老先生曾歷經馬來亞日治時期,佢提到認識嘅日本人,商人或軍人,都係無條件咁服從命令,即使佢地可能明知係錯.事實上,日本其實係一個深受深受中國儒家文化影響嘅地方,重五倫(父子,君臣,夫婦,長幼,朋友)而不允以下犯上.例如有學過日文嘅朋友就應該係佢哋語言嗰度可以發現有「敬語」(日文試必考)存在.
透過良好服從性,朝一個好方向發展對社會有廣大裨益,反之則為禍人間.
2)認清目標
每日嘅時間有限,每個人必須專注係自己人生上面,要及早認清自己專長,加以發揮並早立目標,唔好太過浪費時間去單純追求其他物欲,因為好多野只係奢侈同享樂嘅象徵,會令人唔記得生活最重要係做乜嘢.係老生常談但非常重要.
3)君子愛財取之有道
郭鶴年先生認為錢唔可以掙盡.筆者突然諗起嗰陣時中學讀書讀過一篇孟子同梁惠王傾計,梁惠王向孟子請教治國之道.孟子就話:「不違農時,穀不可勝食也;數罟不入洿池,魚鱉不可勝食也;斧斤以時入山林,材木不可勝用也.」用白話講就係凡事咪咁盡,啲飯呀魚呀海鮮呀就食到你唔L食,資源用到你唔L 用,大概孟子就係到同梁惠王講緊Sustainable Development.而當嘉里物流決定係1987年上市嗰陣時之前,本書主人翁佢竟將船運公司嘅股份拎咗15%出嚟分比董事會嘅成員,員工呀主管呀船長呀,令到更加多人受惠,真正體現左「君子愛財,取之有道」呢種社會意識,只有唔係一個自私嘅人,先可以令生意越做越大,sustain 落去.
4)受拒絕後仍要鍥而不捨
當主人翁每一次傾生意開頭比對方拒絕嗰陣時,佢都繼續嘗試用其他方法去說服人地.就例如當佢只係喺興建酒店香格里拉初期,佢去請教酒店大亨幫忙去管理酒店,當佢人地第一次拒絕佢嗰陣時,佢冇因此退縮,反而嘗試用其他方法同態度去將之說服,然之後先能夠達致今日香格里拉係全球咁多地方都有酒店網絡嘅成就.有時一句唔放棄,一塊厚面皮,先可以係引領你去成功嘅路徑.
5) 簡單就是美
主人翁曾經講過佢從來未學過酒店管理,就好似李嘉誠都未學過商業管理一樣,但係佢嘅家庭同埋學校令佢明白生活入邊每一件事都應該去簡化,因為假如令事情變複雜嘅話,就會作繭自縛.勿忘初心,任何一個大嘅問題或者大嘅難關,都可以將之分解為小嘅問題同細嘅難關,然後就可以逐一破解.
睇完喱本書,我不禁係到諗: 如果每個人到人生盡頭都要寫本自傳嘅話,唔知你又可以寫到幾多頁呢?


text:
網民惡搞古天樂堅落場版! 《今期又流行》要睇古仔最尾神反應
致敬古天樂〈今期流行〉
廣告入面,祖兒身穿紅色運動服,戴上金絲眼鏡,扮演日本高校老師嘅角色,仲夥拍一班學生妹打扮嘅港日女Dancers大跳「幾時都流行」.新歌就用咗〈今期流行〉部分旋律,而歌詞同舞步都係根據〈今期流行〉嚟二次創作.最驚喜嘅當然係MV中段,古天樂型爆咁畀一班學生妹圍住登場啦!
古天樂齋企 拍住手畀女圍
女Dancers換上另一套復古風露腰服裝,喺個Disco舞池度繼續圍住古天樂大跳特跳,戴住黑超嘅古天樂就咁拍住手齋企都已經Chok爆啊!雖然小編都係想聽佢開金口多啲⋯⋯
天后祖兒當然都要跳番Part,展下身手啦!
MV其實係由柳俊江做製作人同導演,仲有香港嘅網紅Toyz同屎萊姆客串,個班底都真係幾豐富!
除咗柳俊江之外,古仔亦有喺自己嘅Instagram到上傳短片,留言都話自己知道大家期待已久!大家嘅訴求古仔你知啦,幾時出新歌啊?!
大家一齊嚟睇下個新MV啦!
當然要回味返原本首經典啦!
終極堅.古仔落場完全版
《今期又流行》堅.古仔落場版#古天樂 #容祖兒 #百老滙無俾廣告費
Posted by 講劇大時代 on Monday, 30 July 2018
識睇一定睇埋古仔同成龍講:「吊你」
第37屆金像獎頒獎典禮,古天樂終於拎咗最佳男主角,不過就令人諗返起第33屆金像獎頒獎典禮,成龍喺台上做頒獎嘉賓嗰時串爆古天樂,話佢攞唔到男主角.成龍一開頭就話「咁多年嚟,輸咗嘅工作人員從來無怨言,仲要去恭喜對方,祝福對方,自己返去努力」,就咁聽落好似冇咩嘢啊!
網友就緊係第一時間食花生,將呢段精華片搞搞佢,變成依家呢個版本,就係無限粗口「吊你,吊你同吊你」,有片有真相,一齊睇下成龍有幾串,古仔有幾嬲啦!


text:
造型呢樣野對藝人黎講真係一失足成千古恨啊!所有造型都有晒相同片儲存晒喺網絡世界,想delete都delete唔到啊!!咁就唯有好好面對呢啲個人歷史,接受過去啦.(哈哈)
SHINEE - LUCIFER
UM... 老實講編輯睇MV cap圖嘅時候真係忍唔到一邊cap一邊不停笑,因為LUCIFER呢個造型可以話係SHINEE黑歷史之最,無論係髮型,化妝定服裝都係超級奇怪,得珉豪嘅造型算正常啲啲...
p.s Sherlock嘅造型其實都不惶多讓
p.p.s 係啊,泰民又係最出事嗰個啊
EXO - MAMA
珠片,金屬色同反光物料可以話係MAMA造型嘅要點,總之身上就係要有啲野見光就識閃閃下〜但編輯就覺得男仔身上用珠片好似格格不入咁咁🤷♀仲有MV個勁誇張嘅化妝,畫到佢地都唔知邊個打邊個咁,但新人唔係其實應該show多啲樣等人快啲認得佢地嘅咩〜
少女時代 - WORLD TOUR "GIRL&PEACE"
我諗呢個全粉紅造型其實唔洗畀圖大家都腦海自動浮現到個造型,編輯要封佢為少時出道以黎最失敗造型.首先呢隻粉紅色真係好醜好醜,sharp到連少女時代都駕馭唔到.其次,九件衫嘅cutting都超級奇怪,下身條「裙」唔長唔短咁,個個一係再搭多條pattern奇怪嘅legging,一係就着多條短褲,咁點解唔直接造長啲條裙或着褲算?SM Stylists可唔可以話我地知點解?SONE們求解啊😑
同場加映少時HOOT時期嘅金色貼身連身褲加銀色長靴造型(2:21開始):
2NE1 - I’M THE BEST
雖然然2NE1係GIRL CRUSH嘅路線,再加上公司係YG所以風格上會大膽少少,但I’M THE BEST嘅造型真係唔係一般人可以理解同接受得到...
GOT7 - Girls Girls Girls
JYP係大公司,旗下團體應該有足夠資源去搞造型,但唔知點解會搞到GOT7個出道look好似返咗十年前咁,好·娘.全員全身同一個迷彩pattern,重點推介Jackson嘅超低浪褲,BAMBAM前面執金色頭髮都不容忽視,加上頸上大大條嘅頸鏈,有陣MK味...


text:
櫻庭和志
櫻庭和志(日文:
簡史[編輯]
曾經係職業摔角手嘅櫻庭和志可以話係日本人嘅英雄偶像,原因係佢曾經四次擊敗曾經喺綜合格鬥界所向無敵嘅格雷西家族(Gracie family)成員,分別係凱勒(Royler),霍斯(Royce),漢素(Renzo)同埋凱因(Ryan),而最令人印象深刻嘅係佢喺 PRIDE 2000 格蘭披治賽(PRIDE Grand Prix 2000 Finals)入面,用咗成90分鐘時間,打敗咗三屆 UFC 終極冠軍霍斯格雷西(Royce Gracie),呢場比賽甚至成為咗混合格鬥界歷史嘅其中一場最經典比賽,唔講得笑.
[註:喺巴西葡文,以上R字頭係讀'h']
個人特色[編輯]
櫻庭嘅技術別樹一格,佢啲地戰知識係到咗大師級境界,經常會使出其他地戰家所預測唔到嘅動作同降服方式.佢喺打格鬥西兄弟嗰陣,就經常研究巴西柔術家嘅習慣,跟住佢就會針對呢啲習慣採取一啲特殊戰術.就拎佢同蘭素嗰場黎講,蘭素對櫻庭用背抱嗰陣,櫻庭同佢慢慢企起身,但櫻庭就捉實蘭素扣住佢隻左手,櫻庭突然間一出力,解開個手扣,然後張蘭素隻左手向住逆時針方向咁扭,再用木村鎖方式將佢降服;因為個過程好鬼快,個裁判等到蘭素冇晒動作兼冇法自行tap-out投降嘅情況下先察覺情況,但裁判扶蘭素起身嗰陣,佢隻左手已經成隻去骨雞翼咁"軟奶奶".賽果係櫻庭和志用木村鎖降服對手勝出.
再戰霍斯[編輯]
櫻庭喺2007年6月3號,喺美國洛杉磯運動場舉行嘅K-1 Dynamite!! USA再次決戰霍斯格雷西.呢場重演當年傳奇嘅一戰,結果櫻庭輸咗,由霍斯以點數勝出.但喺賽後藥檢當中,霍斯被NCAA驗出對類固醇呈陽性反應;霍斯被罰4000美元.


text:
gogovan算唔算係龍頭?
-
girlsclub last edited by
我見街上面都有唔少車貼左gogovan既貼紙,
係call車界黎講gogovan算唔算係龍頭呀??
-
tracy_leung last edited by
算啦,車又多,客又有,服務都唔錯
-
jkchu last edited by
都算呀,佢車多又多客用,就自然係龍頭架啦
-
keith_ho last edited by
call車次次最快接都係gogovan,我諗應該係龍頭架啦
-
doll last edited by
係啦,搞呢類apps都係gogovan搞起先既,而家都唔止香港有得用添啦,連其他地方都用得gogovan
-
keely_ngng last edited by
龍唔龍頭我就唔知,但gogovan服務係幾好既,叫親都好快有車
-
flowerslove last edited by
係而家呢個咁急促既社會做到快同方便就得架啦,呢兩樣佢到做得到,咁好難唔係龍頭架wo
-
flow last edited by
我都係叫開gogovan既車,通常都係快d
-
cheungtom last edited by
係香港都係得幾個APPS可以CALL車,gogo應該係最多人用


text:
作為一個喺左膠橫行年代中大學生會擔任代表會主席嘅右派,仲要獨派人士,我唔似熱普城乜社運中人都打為左膠,通常共事過嘅,如果只係「有用嘅傻瓜」類別,一般輕手打.但一啲顧左言他,擺明係幫政府射歪砲嘅友仔,我絕不客氣,呢個人係 梁啟智 .
梁啟智 依家係擺明要射歪砲暗幫林鄭月娥
梁啟智 叫大家唔好將單程證同東大嶼山拉埋一齊講,呢件事係荒謬,如果唔係每日有一百五十個唔受香港控制嘅人嚟香港,駛鬼咁多地,香港生育率長年低到咁.所以東大嶼山呢單嘢,基本上同單程證有關係常識嚟.
我係移民德國嘅英國人,咁有人話,你好熟EEA Family Permit,EEA Family Permit正正印證一家團聚係人權囉.呢班不學無術嘅左膠,我順便封埋佢地個後門,本來歐盟公民移民去另一個歐盟國家,你係要有份工,或者有足夠財政能力,或者自僱先可以,好似我喺德國係做晒商業登記,而且唔准claim德國社會福利(做咗永久居民另計),仲有一樣嘢,EEA Family Permit嘅一家團聚係人權,係唔適用你自己嘅Home Country,即係英國公民唔可以喺英國本土用 EEA Family Permit帶自己另一半團聚,你要團聚呀,移民去另一個歐盟國家喇.英國公民只有喺歐盟本土住咗一段時間,而且喺當地交咗幾年稅,因好充分理由下,至可以幫自己嘅屋企人喺英國本土claim EEA Family Permit.一家團聚係人權呀,咁你叫香港人移去大灣區同佢中國嚟嘅另一半團聚囉,駛鬼嚟香港.左膠如歐盟,都唔會慷慨成咁,所以東大嶼山計劃直接同150個單程證有關,呢個問題唔傾,齋靠環保,你叫市民去反對東大嶼山喎,少咗一大堆人囉.
如果講左膠中乞人憎,佢比美點雙輝仆街好多,只不過 梁啟智 平日相對狡猾,所以要搵時機出手唔容易,要做狙擊手都要有耐性嘅,依家呢鋪原形畢露,我梗係出嚟放兩槍,仲要我係住緊喺歐盟國家,唔好同我講乜嘢一家團聚是人權,依家有港澳居民證,啲人要團聚唔該去大灣區其他地方,一百五十個單程證額玩完,就唔會有東大嶼山計劃. 梁啟智 想破壞民氣,唔該佢自己收檔.


text:
離開樂蜀下個站就係洪加達,我地又要晨早起床,不過一D都唔清新開朗囉,足足要熬幾點鐘車程先到,沿途只有無盡既礦野同沙漠,不過咁辛苦泥到哩到,唔等於好玩囉,個人認為哩日係全程最無聊既,零行程連食晏都唔包,要自己搞掂,當然一場泥到洪加達,點都要去望下個紅海啦,所以我地就報左旅行團既自費活動USD 40,坐觀光船去紅海玩浮潛,都唔知搞乜間酒店離個紅海鬼咁遠,唔join哩個活動既人就只可向坐車時隔十萬九千里遠先望到個海囉!酒店係就係好大,但係乜都冇!唔去泳池游水就只可以返房瞓覺架咋!金X旅行社你地真係有需要檢討一下囉!
* 離開樂蜀初時,沿途都幾靚有條小河,不過行左冇耐就去到沙漠喇!乜景都冇,最0岩瞓覺!
* 終於泥到紅海,真係好靚呀!不過沙灘泳客唔算多,又冇型男索女!話時話D水真係好鹹架,絕對不能入眼,你睇水上面個戊李浮得幾爽就知D水有幾鹹啦!
* 講番個海真係好靚,肉眼所見一望無際,個海又清沙又幼,海水都有幾種藍色,真係好吸引!當日天氣都唔錯,都唔算太晒,但係海有小浪中浪以及大浪,對我哩個陸地人泥講,真係好險,差D要當眾表演喟魚呀!
* 哩間係洪加達住既酒店,齋睇下型好似好靚,內裡其實好普通,好住家Feel!


text:
今日見早早地仲有時間就上左去又一城simplylife排隊,務必要食到佢地既甜品.我一直係佢地蛋糕既忠實粉絲,每次去都一定要叫返幾款黎食.而且今次非常好彩,并唔需要排好耐隊就入到去啦!
因爲實在太好味既關係我一時大懵唔記得影曬所有野食,不過我會盡我所能同大家分享我認爲最好食既菜色
我地叫左三個main加左兩個湯同沙律.落左單之後waiter好迅速就上左麵包,麵包分量非常多,而且今次係麥包,比平時既白麵包更添一份麥粉既香味,雖然比普通白麵包比較硬身,不過配上牛油之後呢款麥包非常好味,絕對不比軟熟既白麵包遜色!雖然好好味,不過由於分量都頗多,我地都係無食曬,要留肚食main course 哈哈.
上麵包又點少得湯呢!今日餐湯係蘑菇湯,非常足料之外仲加左好多忌廉,成個蘑菇湯非常香滑,而且蘑菇味非常重,好好飲!
之後main叫左三個,有燒春雞,黑松露闊條麵同雞肉漢堡 (不過因爲臺面唔夠位既關係我唔記得影個burger呀!!)
燒鷄我覺得比以前做得稍微遜色,肉質雖然嫩滑,但有d部分比較靭,而且味道偏淡及分量比以前少,未見特別出色.
不過呢款黑松露闊條麵就值得推介比大家啦~ 首先闊條麵煮得剛剛好,唔會好硬但仍然保持咬口,而且醬汁份量亦都剛剛好,足以包住每條麵條,蘑菇及芝士分量亦都好多,調味適中得黎靠黑松露帶出整碟闊條麵既精髓,好好味 !
不過美中不足就係餐臺位置比較細,而盤子比較大,唔係足夠放4個人分量既食物,所以要加快食野既速度,快d食完一碟要收起先有位
食完主菜梗係到主角出場啦!我最喜愛既甜品呀!我地非常貪心咁叫左三款,有Banana Banoffee Pie,lemon merigne tart 同埋chocolate orange mousse cake.
呢款banana banoffee pie 有非常濃郁既香蕉味同足料香蕉夾心,上面有厚厚既cream再加上甜甜既朱古力條,非常好味!而且我覺得simplylife普遍既蛋糕都唔會話非常甜,好好食!
另外呢款lemon merigne一直都係我既摯愛!我覺得佢個檸檬味cream做得非常好,酸甜度適中,而且咬落去有軟綿綿既感覺,配上上面微微燒至金黃又甜甜既忌廉,好食到停唔到呀!
最後呢款chocolate orange mousse 係最邪惡架!朱古力味非常濃,而且質地非常黏稠厚身,大家見到相裏面前面已經跌坐落黎,雖然影響左美感,不過亦都證明佢既慕斯非常厚身,簡直好食到聽唔到口呀!
整體食物都好有水準,不過個人覺得a la carte menu稍微有d偏貴,好似燒鷄分量有d少,不過甜品價錢算係相宜,質量一直保持到水平之外價錢亦算中等,絕對係唔錯既選擇


text:
守和西維爾後,我諗無乜人會話踢得好好掛,頂多係零比零呢個賽果唔算太劣勢.另一邊車路士係歐洲戰線都只能打和收場,但人地係欠運先贏唔到西甲榜首,就算曼聯有主場之利都預左會踢得好辛苦.呢兩場防守都唔少低級錯誤,係人地啲前鋒識攪攪陣定我地自亂陣腳?
外界成日揶揄摩連奴對強隊淨係識泊大巴,同佢以前教過嘅球隊比,曼聯好似最唔穩陣.往日見識過真正車仔同國米嘅銅牆鐵壁,而紅魔最近不失球幾乎都係因為迪基亞多番神救,而唔係後衛限制到對方埋門機會.
自從係奧脫福睇過畢爾包踢曼聯出局後,一直都覺西甲隊好難踢.西維爾有好多次零壓力頭槌都頂唔穿迪基亞十指關,但點解會有咁多球空哂任頂呢?臨完上半場前,西維爾右路一次傳中,馬迪因為補位而唔敢向華斯基斯施壓,華斯基斯企係佢同史摩寧之間就拑制哂兩人企位,梅利爾就入左無人之境.華倫西亞應該觀察到完整情況,但都犯左同樣企位錯誤,可見西班牙式入攝拉空對靈活性甚低嘅曼聯非常有效.
回到英超,車路士先開紀錄,又係一記BB式防守失誤.當韋利安係中場交波俾夏薩特時,曼聯其實有足夠人手應付三人反擊,絕對唔應該有任射龍門嘅情況出現.最大責任當然係麥湯米尼喇,佢好明顯掛住望波而將防守目標轉左做已經有連迪洛夫招呼嘅夏薩特,韋利安就係咁樣食左全季最大塊叉燒.咁其他人呢?淨係講果球攻勢,佢同連迪洛夫,楊格三人之間毫無交流,只能斷估隊友企位同判斷整個防守形勢.就算唔能夠預判韋利安前插,只要簡單用言語或者肢體動作表示夏薩特由佢黎盯實就已經有可能提醒到隊友.咁講可能馬後炮,但對於中堅黎講,每一次防守時手口並用咁溝通,指揮同協調防線係基本技巧,等到有危機先咁做就已經比本能反應慢.現時陣中仲有邊個會指手劃腳?比盡都係守死球果陣史摩寧會指揮多啲.唔改善呢個問題嘅話攞幾多人係後面都係會走甩啲走位型前鋒.
掉返轉睇,我地又有邊個用跑動黎擾亂對方防線,增加佢地離開崗位同溝通失誤嘅機會?當然係連加特喇,佢換入後無時無刻都搵機會係擺脫後衛視線範圍,就算最後唔交波俾佢都已經分散左防線注意力.由米希達恩到福,馬,山,始終係連加特最踢得出”盧卡古身後自由人”呢個角色.佢同前面講果幾個人最大嘅在於用波簡單直接,縱使有時會玩下腳法,佢俾嘅波走嘅位永遠都最容易令隊友理解;佢亦唔會強求攞到波先突破,成日無球反越位入攝之餘,縱向橫向跑動都做到足.入波非僥倖,佢唔夠其他新星出名,但絕對係曼聯嘅一粒寶石.


text:
传奇私服 玩家为您提供每天最新的传奇私服 玩家网站信息,以及传奇私服 玩家版本攻略,技术文章和玩家心得,传奇私服 玩家绝对是2017年玩家信赖的最新传奇私服 玩家网站.
嫠椒?名字 大全传奇私服 玩家传奇私服传奇私服 玩家 名字传传奇私服 玩家传奇私服 玩家奇私服 漏传奇私服 玩家洞 大全传奇私服 版本 大全传奇私服 补丁 大传奇私服 玩家全传奇私服 脚本 大全传奇传奇私服 玩家私服之传奇私服 玩家 漏洞大全网通 单线 传奇私传奇私服 玩家服单线 传奇私服传奇传奇私服 玩家私服 怪物素材新区 传传奇私服 玩家奇私服传奇私服 新区 教传奇私服 玩家程传奇私传奇私服 玩家服 箱子 传奇私服 玩家外挂传奇私服 箱子国传奇私服 玩家战传奇私服 东方红传奇私传奇私服 玩家服 道士 宝传奇私服 玩家宝传奇私服 玩家传奇私服 道士宝宝 传奇私服传奇私服 武器 宝宝传奇私服 地图 补丁传奇私服 人形怪传奇私服 玩家db传奇私服 地图 素材传奇私服 素材传奇私服 改宝宝攻击传传奇私服 玩家奇私服 地图 代码传奇私服 代码传奇私服 传奇私服 玩家地图 花屏传奇私服 花屏传奇私服 小地图传奇私服 地图传奇私服 玩家传奇私服 玩家 大全传奇私服 地图传奇私服 玩家 全黑传奇私服 全黑传奇私服 地图传奇私服 玩家 编号传奇私服 编号传奇私服 玩家传奇私服 圣传奇私服 玩家域 地图传奇私服 玩家传传奇私服 玩家奇私服 圣域传奇私服 加新地图传奇私服 地图编号传奇私服 开传奇私服 玩家的久点的盛大 传奇私服 网站盛大 传奇私服.


text:
雖然呢排無人衝擊港元,但 聯繫匯率 不穩奇怪喺市場上流傳,我收到一名讀者俾我嘅Tickmill email screen capture,指 聯繫匯率 可能取消,所以要加大港幣嘅保證金比率,保障客戶利益.而screen capture好似下面咁.
聯繫匯率 前途應該講清楚
我未知Tickmill係唔係因為 聯繫匯率 不穩嘅理由,要求港元對任何貨幣嘅炒賣活動要加大保證金,我都需要其他讀者做佐證.只不過,如果市場真係有呢個傳言,甚至有人暗地裡食指大動,咁金管局係唔係要出嚟講兩句咁.我故意留到今日出街,因為今日唔係trading day,我唔想因唔知邊度嚟嘅消息,引起金融市場不必要嘅恐慌或者動盪.但金管局係有責任澄清,究竟依家 聯繫匯率 有無問題,因為如果已經有公司,做咗呢類舉動,而且逐步有公司咁做,即係有人準備做世界隊冧 聯繫匯率 ,咁政府無責任喺有人做世界之前消毒㗎,大佬,香港銀行系統,甚至好多平民百姓嘅財產,好有機會被呢啲波動搞到好得掂,而香港政府果種態度,係令我感到十分之不安.
當然,香港 聯繫匯率 仲有其他原因會陷於不穩,例如北韓局勢依家嘅變化,甚至美國-香港政策法嘅變化,都可以令 聯繫匯率 十分之牙煙,但市場資訊,係應該儘可能透明,至少政府有責任交代清楚,依家嘅狀況.我依家係怕,依家香港政府一味否認 聯繫匯率 會脫鈎,但暗地有官員或政界人士自己偷偷地進行可能對自己有利嘅交易,小市民死咗都唔知乜嘢事,呢種狀況,係同中共一貫嘅「讓領導先走」文化有密切關係,所以如果有人報呢啲金融界嘅料,我係會考慮點報出嚟,同點處理,等大家可以考量一吓,究竟依家嘅市況,係唔係應該做出一啲保守嘅決定,以保障自己嘅資產安全,好過被人走鬼晒.
所以我鼓勵大家喺歐盟國家開銀行戶口有原因,特別有BNO,BC同葡國護照果啲,我唔可以話歐盟區係百分百安全,畢竟有啲歐盟國家嘅銀行監管係太黐線,但一定好過依家香港政府呢班大帝,越官商勾結嘅國家越危險.


text:
其實本來喺維園燭光晚會講結束一黨專政,都唔係乜嘢有吉士行為,只不過有件仆街,係只能用仆街嚟形容佢,竟然連上台嗌結束一黨專政都唔夠膽,仲夠種繼續做支聯會常委,果條友正係香港民主政治嘅千古罪人,香港現任議會之父 梁耀忠 .
梁耀忠 貪戀個議席到可以做漢奸
其實除咗啲土共,或者張曉明,梁振英呢啲冚家鏟,其實無乜人認真看待支聯會諸公喺維園度嗌結束一黨專政,否則佢班友唔係一早組織武力革命殺上深圳河以北,就係學猶太人咁送晒啲有份屠城嘅解放軍軍官入監獄,呢啲就叫堅做嘢.依家 梁耀忠 點解咁怕嗌結束一黨專政,怕嗌完然後有人DQ你個議席,貪戀個議席到呢個程度,仲好意思學人做泛民,甚至支聯會常委,你條友返去早抖,都仲未計佢做議會之父期間失職,令梁君彥可以擔任立法會主席,如果佢一早DQ咗梁君彥呢件仆街,游蕙禎駛坐監,講句難聽啲,呢條友本來已經係千古罪人級人物,依家仲要無膽成咁,我真係驚條友關鍵時刻走去投共,呢條友不如下屆趕佢出支聯會算吧,免得眼冤.
其實點解年青人咁唔妥支聯會,因為呢班友又要講建設民主中國,但承擔不足,恥笑人坐監就有份.依家既然鏟支聯會內部啲仆街,順便鏟多件蔡佳洋,支聯會青年組新晉冚家拎,係一睇就知冚家拎果隻.當游蕙禎連上訴都費時,直接開始服刑坐一個月果陣,阿蔡佳洋夠膽喺Facebook留HAHA嘅Smiley,當然仲有一眾花生台嘅垃圾參與其中,仲有啲花生台跟陶君行搵食嘅垃圾有份抹黑梁天琦,係坐咗監後嘅梁天琦,呢啲友仔,真係一件都唔可以放過,內鬥內行,外鬥外行,呢啲民主運動負累係要優先處理,而且呢啲人好大機會腐敗成劉江華第二,因為呢啲人根本無為民主而坐監或犧牲嘅覺悟,呢啲友仔投身民主運動,根本係唔知做乜春.
泛民內部政棍一啲都唔少, 梁耀忠 係無膽匪類,蔡佳洋都差唔多,香港眾志果個所謂訪問,簡直暴露呢班友真係靈魂已經敗壞,已經學埋HKG報果啲仆街嘢,香港政界真係諸神之黃昏嚟,牛鬼蛇神當道,我自己真係無眼睇.


text:
有話說﹕養兔學問多 三思而後行
文章日期:2018年4月3日
(明報專訊)復活節過咗,Mama嗰兩個豆丁話要應節,要食大餐,又要去呢度嗰度玩.見佢哋興高采烈,又可以享受下天倫之樂,即管順下佢哋意!不過有一件事,就唔可以咁順攤喇,就係佢哋見到好多得意兔仔後,心郁郁話要養,仲想即刻去買!
世界各地一到復活節,就出現買兔熱潮,但好多人之後發現照顧唔嚟,唔到半年就棄養.Mama早幾日睇新聞見到,英國一個寵物供應商決定今年復活節唔賣兔,反而舉辦養兔工作坊,向大眾教授養兔嘅責任,得到超過440間寵物店響應.
外國有行動去避免棄兔潮,香港又點呢?香港兔友協會(下稱兔協)專門為兔仔謀福利,收養被遺棄嘅兔仔,Mama就向會長唐雅賢請教一下.佢話近年兔協同政府都有教育市民,唔好為應節買兔,或將兔仔當作禮物,所以節日後棄兔嘅情况減少.但仍有人棄養,原因之一係兔仔有病,另一個原因係屋企有人懷孕或生咗BB,驚兔仔影響孕婦同BB健康,或者兔毛引起敏感.
勤梳毛 遠離兔毛敏感
唔通有小朋友等於要棄兔?唐雅賢澄清呢個誤解,養開兔嘅人懷孕後,的確有可能因為荷爾蒙分泌改變,出現兔毛敏感;而BB免疫系統未成熟,亦容易對兔毛敏感,導致皮膚痕癢.但佢強調,只要做足預防措施就唔使怕,「兔毛比較幼同輕,甩咗會亂飄,但只要每日幫兔仔梳毛,就可以避免呢個情况」.
至於同兔仔相處,唐雅賢建議,家長要提醒小朋友不要太大力觸摸或攬抱,因為會嚇怕兔仔,「兔仔冇乜反擊能力,淨係識逃走,最多咬一咬人.如果受驚後,又畀人好大力捉住或者扯毛,佢哋會掙扎,試過有兔仔從高處跌落地骨折」.
嘩!養兔有唔少學問,家長同小朋友都唔好一時興起,就買寵物返屋企!
[Happy PaMa 教得樂 第184期]


text:
阿依納巴 必去景點及蘭達海灘附近酒店推介
蘭達海灘附近酒店預訂
神秘優惠價幫你慳更多
即時揭開神秘優惠價,慳得更多
阿依納巴必去推介 - 蘭達海灘
想去 阿依納巴 自由行?等 Hotels.com 帶你玩盡 阿依納巴蘭達海灘 啦!留意我地文章,話你知去阿依納巴 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿依納巴蘭達海灘 附近有咩酒店,等你更加容易計劃行程,慳返酒店來回景點嘅時間.
阿依納巴蘭達海灘 自由行
去得阿依納巴蘭達海灘 自由行最緊要一定係揀啱日子去.一啲熱門景點例如,阿依納巴 嘅 蘭達海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿依納巴蘭達海灘 交通
想去蘭達海灘 暢順無阻濟,最好就係出發前,睇清楚阿依納巴蘭達海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿依納巴蘭達海灘 必食必買攻略
阿依納巴蘭達海灘一直都係旅遊熱門地點,去到阿依納巴蘭達海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「性感小野馬」泫雅啱啱上星期過咗26歲生日,又大一歲唔知泫雅又會對大家展現一個點嘅自己呢?出道11年嘅泫雅經驗豐富,編覺得泫雅可以話係K-POP嘅標誌性人物,就算有追開韓流都會有聽過佢個名!
2007年:Wonder Girls
2007年泫雅以14歲之齡出道,成為WONDER GIRLS嘅RAPPER同領舞.年紀少少嘅泫雅喺出道曲《IRONY》入面嘅衣着已經比其他成員性感,姐姐line譽恩,先藝都摭晒大脾,先藝都只係露咗少少腰,反而屬於忙內line嘅泫雅就着熱褲同短版恤衫以小性感形象示人,初出道時期嘅泫雅就已經令人感受到佢嘅與眾不同啊〜JYP仲話過長大嘅泫雅會好驚人,睇黎眼光真係好獨到!(只可惜佢又自己放走晒啲人,哈哈)
但因為受到慢性腸胃炎長期影響身體,泫雅喺完成後續曲《TELL ME》嘅錄音同MV拍攝之後為咗健康而退出咗WONDER GIRLS,因為泫雅退出《TELL ME》亦加入新成員宥斌重新錄制.退出後泫雅繼續以JYP練習生嘅身份邊休養身體邊練習,慢慢調理身體等待下一次嘅出道機會!
2009年:4MINUTE
經過2年嘅休息同調整,泫雅喺CUBE Entertainment社長嘅邀請下過檔,並以4MINUTE身份再次出道!4MINUTE唔係行性感風,以獨特有個性嘅風格吸引咗一班FANS,憑第二首主打歌《Muzik》就已經成功得到一位嘅寶座,之後嘅發展亦一帆風順,每次出新歌都創造新嘅顛峰!由個性慢慢轉向Girl Crush風格嘅4MINUTE喺造型上一直都冇過於大膽嘅性感,但泫雅仍然係隊內嘅性感擔當.適合4MINUTE尺度嘅性感,令人感受到泫雅嘅性感係從骨子裏散發出黎,而唔係單靠少布.(編輯好鐘意4MINUTE嘅風格,可惜天下無不散之筵席😢)
《HOT ISSUE》
《VOLUME UP》
《What's Your Name》
《CRAZY》
2010年:性感SOLO《CHANGE》
以4MINUTE身份出道一年之後就有SOLO嘅機會,冇幾多韓團嘅成員做得到,可想而知泫雅有幾強!首次SOLO真真正正咁行性感風格,一發布就上咗熱門搜尋
2011年:《BUBBLE POP》& TROUBLE MAKER
承接住《CHANGE》嘅勢泫雅推出咗首張個人迷你專辑《BUBBLE POP!》,走陽光路線嘅《BUBBLE POP!》比《CHANGE》更加性感!!除咗活潑嘅節奏之外低胸背心加超短褲,下衣失蹤等等嘅造型吸唔少人日日LOOP佢個MV,平均一日播100萬次成為YOUTUBE熱門,就知泫雅真係勢不可擋!!
到下半年TROUBLE MAKER推出嘅時候真係有超大回響啊〜一男一女嘅組合唔單止為韓流帶黎新鮮感,而且佢地行嘅嗰種男女之間情感糾纏嘅風格真係睇到大家入晒神,更令泫雅性感女神嘅形象更上一層樓!最經典當然係泫雅同賢勝喺2011年MAMA嘅表演,本來只係點到即止嘅借位錫變咗現場嘅真KISS啊!!!!!!!當時真係令唔少4Nia同B2UTY心碎一地💔💔💔💔💔 (影片3:53開始)
不過TROUBLE MAKER之間情迷意亂再加對愛情義無反顧嘅感覺真係為泫雅嘅形象再加幾分,令人更期待以後嘅泫雅.
2012:《江南STYLE》PSY女郎全球爆紅
當年《江南STYLE》嘅威力相信大家仍然歷歷在目,全世界幾乎人人都識得跳「騎馬舞」,人人都識「Eh〜Sexy lady〜O O O O OPPA GANGNAM STYLE〜」,喺PSY身邊嘅泫雅當然亦憑佢嘅可愛性感魅力吸引咗更多世界各地嘅FANS,人氣再推高啦!
2016 - NOW:4MINUTE解散 個人發展
4MINUTE因為成員約滿唔續約而決定解散,只有泫雅簽續約以SOLO歌手繼續歌手生捱.《HOW‘S THIS》,《BABE》,《LIP & HIP》繼續泫雅嘅大膽性感風,一舉手一投足都好似同觀眾講緊「你只可以望住我一個,我就係女皇」,LIVE舞台嘅感覺更加強烈,只可以話泫雅由WONDER GIRLS嘅忙內到依家真係成長咗好多,強大咗好多!!
2017年同兩個師弟組成嘅TRIPLE H亦可以話係泫雅嘅新突破,以師姐嘅姿態帶住兩個師弟,又係另一種風範同感覺.
無論係外型上定音樂上都感受到,比起以前嘅泫雅,依加完全獨立發展少咗份稚氣,多咗份成熟女人嘅味道,希望泫雅喺未來可以帶更多佢嘅音樂畀一眾Aing〜!泫雅加油!


text:
肯亞被稱為長跑皇國,有好多着夠跑長跑跑手都係嚟先肯亞.除此之外,仲有好多嚟先世界各地跑嘅手,包括香港跑手,都會專程去到肯亞學跑.田徑界更加有一個講法:短跑牙買加,長跑肯亞.肯亞運動員係中長跑賽場上嘅霸主,尤其擅長馬拉松項目.根據國際田聯官網統計,到目前為止嘅馬拉松世界最好成績頭十三名入面,除咗一個係埃塞俄比亞人之外,另外12個都係肯亞人所創下嘅.到底點解肯亞人可以跑得咁快架呢?
肯亞同埃塞俄比亞高原,平均海拔係2500米,香港最高嘅山峰大帽山都只係得957米.長期生活於高原嘅肯亞人天生嘅心肺功能都會比較強.東方男性血紅蛋白含量只係12-15g/L,而非洲人就係18g/L,血液攜氧能力特強,一口氣跑上五樓,都唔會喘氣.另外,體脂比例,大腿小腿長度比例方面,非洲人民都好有優勢.
亦有研究顯示,肯亞人有以下生理特點:胳膊和腿部嘅皮下脂肪比較少,膊頭比較寬,股四頭肌比較結實,肌肉組織非常發達;肺腔比較小;重心更低,髖部更窄,腿肚更輕;體節嘅伸展範圍更大;膝蓋骨肌腱嘅反射速度更快;身體嘅密度更大,可能係他們骨骼中礦物質密度更大,骨骼更重的緣故;體內睪丸酮含量(3%到19%)有利於促進新陳代謝,增加肌肉,減少脂肪,令力量更大,動作收得更快;快速收縮嘅肌纖維和純厭氧酶嘅比例更高,能夠產生更強嘅爆發力.
除咗天生嘅優勢,後天因素都令到肯亞人係長跑方面咗出色.因為肯亞相當貧困,睇見咁多肯亞長跑好手嘅成功例子,跑步成為咗小朋友夢寐以求去脫貧致富嘅一條捷徑,所以佢味會效仿,希望可以出人頭地.


text:
香港四季酒店 Four Seasons Hotel Hong Kong
商戶搜索
服務詳情
評語 提交評語
其實我所有野都好趕急,開頭我地係想揀Repulse Bay,但因為食既野唔啱口味,後來揀咗Four Season.
佢地服務態度真係好好!同我傾既人叫啊Ming,佢唔會故意調高黎賣,好多野都好flexible,例如因為我地話四季好貴,佢就即刻比咗三個套餐比我地揀,咁但係當然啦最好嗰個一定係貴啲,咁我地就話最top個個太多野食喇,因為講真最後啲人都未必會食甜品.其實本身成個package係固定咩野食既,無得轉,但後來同佢地傾咗幾次佢地都話明白我地唔想浪費同埋想用少啲錢,佢竟然幫我重新整過個package,我地就由本身最貴既package變咗中價個個package再加多800幾蚊就得,本身個中價既package已經好正,出面其實唔會咁樣幫我地安排,佢地真係肯同我地溝通~~
整體所有野都好食,服務態度一直由試菜到最後都好好,食物質素無變過,佢仲要安排咗個三星米芝蓮大廚比我!個個都食到好開心,全部都食曬,啲菜式真係好有水準,無一個賓客話唔正,真係覺得自己好lucky!!!
原本我係去另一間酒店,但有少少不愉快事件,個間酒店臨到聖誕節就消失咗人,個陣我好迷惘,覺得肯定無人理我,後來就randomly搵到four season,對佢地真係覺得好滿意,全晚餐飲部既經理alex都跟得好足仲好識照顧我老爺,同老爺好仔細咁傾啲餸點樣安排,點樣keep warm啊.Big day 前不停同我地開會,又交代得好好,然後個sale agent Charlotte又係一流,而當晚有個女仔拎住我條裙跟住我周圍跑嗰個女仔叫Angeline都真係好好!
我就啱啱年尾12月31號出席我朋友係four season既擺酒,我係現場又見返alex!alex仲係認得我同我老公,仲記得我地係年頭擺酒,真係好amazing,服務一流!!就算當日我擺酒場地有小朋友係度呱呱叫,alex都好快就spot到,然後安排咗我朋友去一個出面既地方,搬埋張凳比佢,拎曬啲餸去服侍我個媽媽朋友,我係之後朋友同我講我先知.
而另一個媽媽要餵奶,佢地就安排咗一間好 private 既房,搵個同事企係出面門口寸步不離咁等個媽媽泵完奶出黎,而個間房雖然本身都有鎖,但佢都仲有安排一個人企係出面直到個媽媽出嚟,每一個位都令到我好 touch,跟得好足之餘仲要超班.Sell我哋既時候又唔會逼我,解釋比我聽有咩option,之後就睇幾多幾多次場都得,開會仲開得好有安排,半年前開一次,三個月又開一次,一個月前又開一次,其實佢地咁樣可以令我地有動力啲去做嘢 😆,有多時候都係靠佢地講rundown,講得好清楚,五星級價錢都真係有返五星級既服務,值!!
揀Four Seasons擺酒就係因為對佢一直都情有獨鍾,當中都有睇過其他酒店,但係好多方面都唔係太啱心水,Four Seasons各樣都幾好,又新﹑裝修又幾靚,所以就揀佢哋喇.
佢哋冇參加婚展,所以我哋都係直接打電話入去,sales同事Kelly Hung好detail好細心同我哋講解.一個wedding都真係好多detail要處理,我都煩咗位sales好多次,佢都係全單接收,就算我結婚嗰日係星期日佢都會過嚟睇吓我哋.
當日Four Seasons嗰邊有個同事全程跟住我,佢真係好好,會教我條裙點樣擺點樣鋪,件衫歪咗又會幫我整番好.我淨係飲sparkling water,之後我一想飲水佢都記得拎sparking water俾我,真係好醒目.
當日啲食物都好好食,仲會有人講解每一碟係點整,屋企人有嘢問佢哋都係有問必答,咸甜都可以再adjust.
當日有段小風波就係我有個盒裝住啲花,個盒睇落好似冇咩嘢咁,但係就夾住咗新郎個花襟,執房嗰個人就成個盒掉咗,好彩最後都搵得番個盒.
整體都好滿意,我覺得最有心就係佢包埋五至六個宵夜dish,當日我都有嗌到.之後嗰日我起身已經miss咗早餐,佢又俾我補番.
當初想擺洲際,但係俾我嗰間房太細,但大嗰個 Ballroom 又太大.Four Seasons 就好啱我圍數要求.加上樓底夠高,高過我有考慮過既尖沙嘴Langham.Sales好 professional,聽完佢講所有配套後,雖然out budget但最後都俾貴啲揀佢.其實Ritz Carlton 都有考慮,但細無奈嗰個Sales態度太差,白鴿眼,加上Ritz Carlton嗰 Brand感覺比較大陸啲,唔夠 Four Seasons 咁嚟得“清純”.
賓客反應好好,話服侍佢地既waiter好好服務,例如添飲品好快好週到.仲有就係當晚照顧住我嗰位同事真係好細心,好有禮貌,拉裙會幫妳啦,見到需要幫手都會主動去幫,總之就係跟得好貼,服務好窩心!食物質素好好,最窩心就係當晚完咗之後,佢同事囉上嚟我房啲食物都仲係熱既!證明真係有為我著想,好細心.
場地本身既decoration可以好啲.如果我唔搵decoration house既話,酒店本身係唔夠既.Given 一間咁貴既酒店,佢本身既decoration應該要好D,宜家實在係太bare太plain.價格方面真係貴,但係當將sevice加食物加所有配套一齊衡量既話就worth既!


text:
MAMA歷屆經典舞台回顧!
Mnet Asian Music Awards(MAMA)又嚟香港喇!今年已經係MAMA第六年嚟香港,仲唔止嚟香港一站,日本,越南都有份.MAMA點解咁好睇?其實大家都知MAMA係有嚟就有獎,冇嚟就冇獎,但依然係年年都咁多人睇,其實唔係睇啲呀,係睇啲special stage!舞台設計夠晒揼本,歌手嘅表演又有心,有時仲會有唔同嘅歌手crossover.依家就回顧一下MAMA歷年嘅經典舞台喇!
MAMA經典舞台:Big Bang x 李孝利
MNET嘅頒獎禮喺2009年先開始叫MAMA,之前仲叫Mnet KM Music Festival(MKMF),喺2008年嘅MKMF就有天后李孝利同天團Big Bang合作演出雙方熱門主打《只看著我》,《Lie》,《Haru Haru》,《U-Go-Girl》等,其中孝利姐姐同T.O.P仲嚟咗個深情一吻,真係依家睇番都仲會心跳加速呀!
Big Bang嘅經典舞台點止一個!喺2014年GD就改詞串爆MAMA分豬肉!
MAMA經典舞台:Trouble Maker
講Kiss,除咗孝利姐姐同T.O.P,點可以唔數小野馬泫雅同埋勝賢嘅Trouble Maker呢!佢哋喺2012年同2013年連續兩年喺MAMA都有表演,喺2012年泫雅差啲摸到勝賢嘅下體,勝賢仲疑似激凸;喺2013年就仲激,喺舞步中勝賢明摸泫雅嘅pat pat,最後佢哋仲堅咀呀!
MAMA經典舞台:2NE1
2015年嘅MAMA表演名單淨係得CL,點知成隊2NE1都嚟咗,做咗神秘嘉賓,成為當年嘅一大驚喜.皆因嗰陣2NE1已經好耐冇合體,朴春仲因為禁毒事件停工成兩年,所以佢哋嘅出現真心驚喜.依個仲係2NE1最後一個舞台嚟,2016年Minzy同朴春都唔再同YG續約,一代天團2NE1正式解散!
MAMA經典舞台:Super Junior
無論你係咪K Pop fans,Super Junior嘅《Sorry Sorry》依首韓流神曲,你都一定聽過,佢哋洗腦到爆嘅舞步都起碼識4-9拍.喺2011年嘅MAMA舞台,Super Junior同勁多dancer一齊跳《Sorry Sorry》,睇落好似有成百人咁,超壯觀!
MAMA經典舞台:EXO
每年EXO喺MAMA嘅舞台都好好睇,喺2013年EXO仲好齊人嘅時候,除咗整咗個好似battle嘅舞台嚟鬥舞之外,KAI同鹿晗仲跳咗段單獨嘅battle,型到爆呀!不過此情不再喇!
Super Junior上購物節目sell羽絨 幫手賺過千萬港幣!
韓國超人氣「漫撕女」DJ Soda,以音樂與甜美笑容,治癒一百多萬個粉絲


text:
普京鍾意喺西方國家用神秘物質殺佢嘅「敵人」,以往都發生過,但呢次 Sergei Skripal 被殺,件事就過火到一個難以容忍嘅程度,喺超級市場落手,唔係機場,唔係第二度,如果稍有不慎,就連一般無辜顧客死咗都唔知乜事.
Sergei Skripal 被殺案前MI5去咗邊
用神秘物質隨時殺人,我唔理以往 Sergei Skripal 對俄國做咗啲乜,既然佢係美俄交換間諜計劃吓獲英國收留,普京就應該收手,而唔係買凶殺人.所以西方國家用乜嘢態度回應普京,就十分之關鍵,特別依家英國首相Theresa May,如果俄國可以咁做,我都有理由驚中國啲洗頭集團學同一手法,北韓都用類似手法買起咗金正男喇,呢單嘢根本係西方版嘅金正男事件.
你俾我揀,我唔認為英國比德國安全,德國憲法保衛局始終喺對付共產國家間諜上經驗老到,德國嘅防衛性民主體制唔容許你俄國佬亂嚟.但英國唔單只俾啲中國五毛間諜自出自入,甚至攞埋British Citizen,依家係搞到 Sergei Skripal 被俄國佬用神秘物質做低咗,我想問MI5班友平日做乜㗎,全部瞓晒覺,定又係英國出現類似Cambridge Five嘅賣國集團,明明有呢啲嘢發生都一啲嘢都做唔到,大家唔好唔記得,呢次係英國發生第二單類似案件,同樣係前俄國間諜,上鑊係一啲放射性物質,我估呢劑都應該係,而且俄國駐英大使館明顯係有人濫用外交郵包免搜特權,將呢啲危險物質運入嚟,一如金正男案,果啲化學武器,如果唔係北韓駐大馬大使館濫用外交特權,我唔認為正常情況下,黑社會等非法組織可以攞到呢啲軍方至可能保存嘅危險物質.
西方社會仲可以容忍普京到幾時,普京同習近平,我都可以肯定呢兩條友係文明社會嘅敵人,同二次大戰前嘅墨索尼里,佛朗哥,希特拉呢啲人渣無分別,二次大戰前西方社會就係對啲人渣太心軟,結果搞到上世紀四十年代頭五年生靈塗炭,依家西方社會某程度上係重覆上世紀嘅錯誤,而呢次 Sergei Skripal 無喇喇搞成咁,只不過係其中一個插曲.


text:
多得咖啡小姐,而家一提起殘廁,大家立即諗起既就係 gathering.點解咁多人鍾意喺殘廁搞野?因為好多地方都有,使用率唔高,地方又算大,最緊要係免費.香港人識用殘廁做炮房可算係物盡其用,但唔該大家要了解一件事,殘廁其實同男女廁一樣,係比人用黎大小便嘅.你霸住男女廁入面嘅廁格,都叫仲有一兩格比人排隊用,但係殘廁通常一層就係得果一個,用嘅人仲要係行動唔方便嘅非健全人仕,有冇諗過如果佢地人有三急,但係發現有一對男女喺入面啪啪啪嘅話,佢地要去第二層嘅殘廁係要用幾多時間?
好多野大家冇實際經歷過係唔會明白果種感受:一個坐輪椅嘅人如果冇人扶住,冇馬桶旁邊果條扶手嘅話,佢跟本起唔到身去唔到廁所.殘廁使用率低係因為好多傷殘人仕根本唔想出街或者自己都已經插左尿袋,但咁唔代表殘廁就可以比你用黎做其它野,因為始終都有需要用殘廁黎去廁所嘅人.當你好急嘅時候如果你發現果層嘅男女廁封左嘅話你都會講粗口然後飛奔落下一層,但係對一個行動唔方便嘅人黎講一個用唔到嘅殘廁就足以令佢地絕望.其實唔止慾火難耐嘅男女,好多清潔工人都鍾意將殘廁當做雜物房放哂啲地拖水桶喺度.好多商場嘅殘廁都唔可以發揮到佢應有嘅作用,只可以淪為其他人為左貪方便而當成私人多用途室咁.廁所就係廁所,係比大家解決排泄需要嘅地方,要放野嘅係放係真正嘅雜物房,要扑野應該返屋企或者上時鐘,當然你唔介意喺後巷冒險搞真人騷同犯法嘅我都唔會反對.
香港人對包容依個詞好反感,但係香港社會的確好多傷殘人仕需要我地體諒.佢地本身嘅生活已經有好多不便,我地唔應該為左自己嘅一時方便同埋快感,連佢地喺街上面有廁所如廁咁基本嘅權利都搶走埋.應該同殘廁扯上關係嘅係屎同尿,而唔應該係啪啪啪嘅 gathering.
相關


text:
網誌分類:飲食專區 |
圖片 網誌日期:2009-01-12 09:06
好耐都無寫過BLOG寫下自己近來去咩度食野...原因唔係我懶係因為我之前真係無咩去過邊度食飯就真係連飯都無時間食..不過辛苦完宜家都算過左, 有D唔開心既事都暫時忘記左啦..我都係學下CONTROL下自己既情緒唔係咁樣好似病死.
HEE...上個星期去左旺角APPLEGREEN食野..原因係我之前係BLOG友~MAGGIE睇到介紹,我又幾喜歡再上OPENRICE度睇,原來佢地都幾出名所以一心想BOOK位去食啦..點知..佢話6時半FULL曬仲話WALK-IN你都等好耐...咁我更係死死氣話食6時啦仲要要求7時半一定要交枱...好殺你鬼叫我想試呀...
準時6時去到都唔算多人啦..只有2-3枱人; 不過好多枱都放左個RESERVED,睇左一陣MENU我已經知道自己要叫咩...我地叫左CARBONARE,SESAME ORANGE CHICKEN SALAD同埋4 cheese quesedilla.
成晚我都食得好開心,因為真係樣樣野我都覺得好好味, 個意粉好正d意粉煮得岩岩好又唔會煮得過軟, 煙肉好香口只不過用cream去煮此終都係幾HEAVY, 所以食左幾啖都覺得好溜呀.
個SALAD只係HALF PORTION但好似食極都食唔完咁..個SALAD 醬汁就岩曬我啦酸酸甜甜都唔似用芝麻醬汁..似係d醋多d不過如果佢落多d汁我就更加喜歡啦...個salad仲有d雞肉同橙再加上d脆卜卜既炸米粉同春卷皮, 咁樣既配搭又幾特別
佢地仲有好多款唔同既salad選擇, 又或者自己選擇岩自己口味醬汁/材料既salad都得架..大家對salad有興趣都可以去試下.
另外有個quesedilla烤餅加上我至愛既芝士上面再有d sour cream同埋蕃茄真係好正個烤餅就算加左4款cheese都唔會覺得溜, 可能就係因為面頭d酸酸地既蕃茄中和左啦..
見隔離枱唔知食咩鬼海鮮藍咁都好似好正,不過我以後都唔可以食咁多海鮮啦...忍口忍口忍口...我已想定下次要來試d咩啦...不過大家記住一早訂位比較好d


text:
依加K-POP已經全球流行,世界各地嘅韓迷都為自己嘅OPPA UNNIE面瘋狂,有部分仲會參加啲公司嘅Audition希望可以更加親近偶像甚至成為下一粒星!眾所周知韓星工廠練習生數量極多,成功出道嘅得1%,可以紅到嘅就更少.係每年都有近百個單位出道嘅韓流之中,有唔少組合同個人歌手都極具實力,就只差天時地利人和就可以更加紅!!
1. AKMU 樂童音樂家
兄妹檔李燦赫同李秀賢成為《K-pop Star 2》冠軍後加入YG成為Big Bang嘅師弟妹,係2014以正規專輯《Play》正式出道.出道以黎哥哥李燦赫唔單止負責作曲作詞,亦都係每張專輯嘅Producer,唱歌同Rap都完全難佢唔到,音樂才華真係無庸置疑!
但上帝係公平嘅所以扣咗佢少少身高同樣貌(笑) 而妹妹清爽甜美嘅聲線加上超齡嘅唱功為AKMU錦上添花〜兩兄妹嘅日常互動亦都睇到Fans津津樂道,但自從哥哥去咗當兵之後就冇再出歌,即使哥哥已經為唔使當兵嘅妹妹準備好足夠嘅歌,再誠懇咁求梁社長俾個妹出歌,都係未獲接納,妹妹就暫時靠自己努力以Youtuber身分去維持人氣...加油啊編輯會等你地CB架!!!
2. B.A.P
諗起當年B.A.P同EXO同年出道,B.A.P個勢真係勁EXO好多好多,但依加EXO上咗一線,B.A.P就停留咗係二線...B.A.P成員畀編輯嘅感覺係每個人都有好強嘅氣場,而且都好有實力!鄭大賢嘅顏值同同唱功亦絕對吸飯,另外隊長方容國低沉嘅聲線可以話係B.A.P嘅Signature Voice,而且仲會作曲作詞,又一個注定食音樂呢行飯嘅人!可惜嘅係喺上位時期同公司TS Entertainment有合約糾紛要打官司而無活動一段時間,令到人氣下跌,錯失咗最好嘅上位時機後就一直浮浮沉沉,但始終都去唔返以前嘅盛勢,但憑佢地嘅實力絕對值得更紅.
3. B1A4
B1A4要樣貌有樣貌,要才華有才華,而且啲歌都好好聽,編輯都諗唔明點解佢地上唔到一線?!振永,CNU,燦多作過唔少膾炙人口嘅流行曲同OST,各成員亦有參演唔同嘅韓劇,MV,廣告代,知名度同人都應該有返咁上下,但偏偏就係紅唔起!到底有無人可以話俾編輯知,點解佢地仲未紅?!
4. CLC
CLC初出道到師姐團4minute解散前都行韓國人最buy嘅可愛清純路線,可惜表現唔太標青未能夠突出重圍,直到《Hobgoblin》行咗次Girl Crush路線開始有啲起色,但下一次CB又行返清純路線,反應當然都係麻麻啦.所以最近一次回歸公司又再行返Girl Crush路線,但咁樣唔單止令Fans無所適從,亦令CLC嘅定位變得模糊,好難可以成功上位.如果當初將有一定人氣,《K-pop Star Hunt》冠軍嘅Sorn捧紅咗先,CLC依家嘅發展可能會好唔同.但依加公司啱啱推咗新團(G)I-DLE,Girl Crush路線似乎會留俾師妹團,睇黎CLC又要再搵另一條出路.
5. LEE HI
同樣係《K-pop Star》節目出身嘅LEE HI李夏怡係比賽過程中就已經充份展示咗佢嘅歌唱實力,本來YG計劃LEE HI會以組合形式出道,但後來就宣布同其他幾位成員無條件解約,LEE HI就變咗以個人身分出道.以為加盟YG前路一定幾光明,點知自從16年出咗二輯之後就無再出新歌,梁社長好似完全忘記咗呢個唱功好又可愛嘅年糕妹子...雖然最近係日本出咗日本Debut Album,但只係將舊歌放埋一齊再加日文version嘅《Rose》同《Breathe》,編輯表示好想聽到佢新嘅歌...
6. LOVELYZ
有次係Youtube聽緊歌嘅時候咁啱播到LOVELYZ嘅MR Remove,編輯俾LOVELYZ嘅現場實力驚艷到!雖然話編舞唔激烈嘅佢地唱起歌黎梗係會穩定啲,但佢地嘅現場係好似播CD一樣咁,如果背景音樂突然出事編輯都覺得佢地完全無壓力〜LOVELYZ仲未可以大紅嘅主要原因可以話係揀錯回歸時間,差唔多每次CB都撞正其他大團例如AOA,iKON,TWICE,令佢地出道四年黎只有喺《The Show》攞過三次一位,但以佢地可以全團做主唱嘅實力黎講,絕對值得比依家更紅,希望佢地黎緊可以一直行花路啦!
7. TEEN TOP
最後編輯覺得TEEN TOP真係應該更加紅!!2010年以平均16.3歲當時成為最年輕出道嘅組合,Niel超獨特嘅聲線啲人一聽就會知係TEEN TOP嘅歌,加上天地嘅外貌同力量唱功,令TEEN TOP一出道就成功吸引咗一班Fans,特別係一班姐姐飯.整齊劃一嘅刀群舞就係佢地嘅標誌,佢仲話過練舞時候有跳起動作嘅話,佢地會堅持練到六個人落地只有一下地板聲為止!呢份熱血完全感動到編輯 (當年編輯都係個不折不扣嘅Angel,嘻),亦畀一眾韓迷見到佢地嘅熱誠同能力,成功以《Miss Right》同《Rocking》衝上事業高峰!!可惜又係公司問題,紅起咗之後嘅歌路轉變咗少少,加上因為L.Joe個人嘅意向同公司配合唔到而約滿不續,令TEEN TOP變成五人組合,亦流失咗唔少Fans,人氣開始下跌,但仲年輕嘅TEEN TOP如果再遇到首神曲,一定可以紅得返架!!


text:
最近Hysan踩單車越嚟越快,都開始有D危險,所以一路打算係時侯幫佢買番個頭盔,本來淨係識得諗住去Toysrus買,但因為有朋友介紹我,所以就今日帶咗佢哋嚟觀塘嘅JollyMap快樂地圖揀番個型仔頭盔
上一站>>CLICK HERE!
本來我唔係太贊成要咁保護小朋友
因為如果佢帶哂所有保護裝備
佢萬一跌起上嚟雖然會受保護唔受傷
但係佢自己永遠都唔會有安全意識
不過始終保護個頭都係有必要,所以我都只係買頭盔就冇買護㬹護膝
JollyMap喺一工廠大廈裡面
𨋢門一打開就見到好多唔同種類嘅單車同Scooter
全部就咁放咗係走廊任由小朋友喺度踩
開店時間都唔算長
所以大家都要襯早嚟!除非真係放工趕唔切嚟啦
我估你打嚟俾老闆,老闆都會肯等埋你嘅!
不過唔駛擔心,因為佢亦提供網上訂購
大家可以喺屋企慢慢睇啱再買
Hysan只係睇中呢個小滑板車
呢個車好得意,唔需要任何電或腳踏
只需要雙手操控左右擺動
車就會自己行起嚟!依家眼見佢玩緊呢架都要成五舊水
店內放住好多單車同埋配件
地方唔算大,加上今日好多人所以行得都有點論盡!
芊芊呢個時侯就瞓咗覺
所以媽咪就同芊芊坐埋一邊等我哋
老闆娘自己帶埋個B嚟開工,真係蚊蚊有血有汗
佢幫hysan度一度個頭圍先
Hysan揀咗個白藍色嘅頭盔
帶咗上去之後又真係幾型仔喎
好似好專業咁!
哥哥好快咁試完跟住就飛番出去玩
跟住仲讓咗架細嘅俾小朋友
自己換咗架再大D嘅玩....大呢架成六百幾蚊,我差少少都心思思想買!最後都忍住手
跟住仲買埋個單車鎖,連埋頭盔四百幾蚊
都差唔多5:00多我哋去搵伯伯剪個髮同埋食晚飯就拜拜lu
夜晚入咗間新餐廳食嘢, 發現又幾好味喎!
Photo by CANON 5D Mark III, Len | EF 24-70mm f/2.8L IS II USM
呀劍評分: 8分


text:
一連六日嘅清境,台北之旅又要結束啦,今日會坐下午3點半機返澳門,而且仲要返去西門町買埋D手信同攞返寄存係inHouse Hotel嘅行李,所以並冇係倆人旅店留太晏,九點幾食完早餐就check-out走人.
» 閱讀全文
到過台北咁多次,今日係第一次去北投浸溫泉.雖然從西門町坐捷運去北投都好方便,不過因為唔想拖住行李咁麻煩,所以今日check-out之後先將行李寄存係inHouse Hotel,等聽日中午返黎攞返再去機場.
» 閱讀全文
上引水產分為幾個唔同區域,雖然地方都唔細,但係由於今日遊客實在太多,所以場內顯得非常之擠迫.一進入上引水產見到嘅係由好多個水池組成嘅活海鮮銷售區,不過呢度並唔係遊客重點參觀嘅地方,所以人唔算太多.
» 閱讀全文
上引水產是最近台北一個好熱門嘅旅遊景點,今次到台北諗唔到有咩地方去,所以決定跟風都去一去呢度.呢日係端午節假期,我地安排係呢日去上引水產嘅決定真係有D錯誤,因為假日去真係超多人.
» 閱讀全文
同上年一樣,今次係台北都係入住西門町嘅薆悅酒店(inHouse Hotel),不過今次被安排入住嘅房間係位於最低層嘅三樓,景觀當然唔太理想.另外,今次亦發現原來inHouse Hotel嘅隔音唔係咁好,第一晚樓上間房成班人玩到好夜都唔散,嘈到差唔多兩三點.
» 閱讀全文
清境嘅主要景點,除左清境農場之外仲有位於國民賓館對面嘅小瑞士花園.我地離開香格里拉音樂城堡之後,係坐車返台中之前就順便去埋呢個景點睇睇.
» 閱讀全文
我地係清境只會逗留一晚,今日打算去埋清境小瑞士花園就返去台北.本來諗住訓晏D食埋早餐先出去行下,但係身處鄉村地方個人特別容易早起.不過如果唔早D起身,咁靚嘅美景就未必睇得到啦.
» 閱讀全文
睇完青青草原嘅綿羊秀之後,我地順路行過去觀山牧場.青青草原同觀山牧場唔係連埋一齊,所以先由南邊出口離開青青草原,再由觀山牧場北邊入口進入.
» 閱讀全文
上回講到我地係香格里拉空中花園坐佢地嘅順風車去清境農場.清境全境都係山地,除左有一條沿山邊而建嘅公路之外,其餘都係山間小路,而且各處之間嘅距離絕對唔近.所以有架車會方便好多,如果唔係真係行都行死.
» 閱讀全文
今日係呢次旅程嘅重頭戲,就係去清境.出發前一個星期呢度剛剛發生完6.3級地震,唔少專家話黎緊好大機會仲有餘震.呢個時候仲上去,真係有D搵命搏,不過為旅行唔怕死嘅人唔只得我地.
» 閱讀全文
係酒店安頓好後,先到附近行一行.台中公園智選假日酒店距離台中火車站唔遠,步行10分鐘就到台中火車站附近嘅中正路一帶嘅商業購物區.
» 閱讀全文
去年(2012年)六月嘅台灣之旅,本來已經計劃左去清境,入住嘅民宿都已經book好左,點知突然遇上雙颱風夾擊台灣,上清境嘅行程被迫取消.今年再接再厲,又係選擇係六月颱風季節上清境.今次好好彩冇颱風,但出發前卻發生大地震,命苦!
» 閱讀全文


text:
石硤尾邨 有單嚴重虐兒事件,由於有人睇唔過眼,將段片擺上網,結果由網上瘋傳引起傳媒注意,依家啲黑警至話已經留意到呢單案件,要求片主同 石硤尾邨 居民同警方聯絡.我心諗,你班黑警無嘢嘛,又係咁樣想hea過喇,養你班仆街做政治打手就識,除暴安良就乜都唔識,執咗佢喇.
石硤尾邨 虐兒案無理由警方乜都唔知
照啲 石硤尾邨 嘅街坊同傳媒講,片中嘅一家打仔打到成條邨都知,未必一定成條邨都知,但至少成棟樓都知一定走唔甩,仲要咁公開咁打仔,好大機會曾經有人向警方舉報過,咁黑警唔知肯唔肯交代過往有無收過 石硤尾邨 呢家人有關嘅報案紀錄,以及相關嘅Report No.?好大機會係,以為一般打仔案,唔理,呢個幾乎已經係香港警察對好多案件嘅態度,就係虐待動物唔理,虐待兒童唔理,依家呢單未必搞到小臨臨案咁死咗人嘅,如果警察肯堅做嘢嘅話,但其他仲有幾多案件係咁,我真係十分之難講,我懷疑有部分細路搞到肢體傷殘,被父母打到肢體傷殘,就係呢班犯法就叻,擦鞋就叻,但捉賊一啲都唔叻嘅警察搞出嚟.
香港公眾期待嘅警察,並唔係一班中共打手,而係一班有專業水平,知道罪案輕重而做嘢嘅執法人員,好似遊行集會,泛民果啲和理非集會,你用咁多警力把叉,但珍惜群組呢班恐怖分子,香港警察從來無拉人,呢班黑白不分嘅所謂執法人員,仲要俾佢地陀鐵,係唔係最終對付虐待動物,虐待兒童一類罪案,係市民自發請有一定武功嘅人,再請自己嘅律師帶班仆街去裁判署發私人傳票檢控?如果搞到係人人都用私人傳票檢控,咁點解要交稅嚟養警察,點解要交稅養鄭若驊呢個僭建專家?香港政府變咗一個殘民以自肥,騎喺人民頭上嘅機構,我真係會十分之懷疑呢個政府嘅存在價值,至少喺虐兒同虐待動物呢啲案件中,充分反映香港政府嘅無能.
當然,香港啲政客都係廢物,果件要老豆抱嘅死二世祖鄭泳舜唔出現,但泛民啲議員,乜唔知想選九西第二席嘅咩,依家人影都無隻,有時候,泛民搞到呢個樣,真係啲政客唔夠勤力自己攞嚟,係水都唔識抽.


text:
當今網絡上,有唔少人同組織都批評青年新政,本文就想抽當中幾個爭議點試談青政,我認為青政最最最大問題唔係以下爭議點嘅內容,反而係當佢地面對所謂爭議後所作出嘅反應 – 好少正面回應,一味靠縮同博大霧輕輕帶過.而以下所舉例子純係想帶出我嘅論點,絕無攻擊任何本土同道之心.
第一單,游bb上花生台通敵講腐女,先唔講上花生台係咪等於通敵呢樣野,想當年有巴打都提過“挑!想當年,教主上過無線講波講世界杯啦” ;而我就確確實實記得教主係自己節目講到 “我上去賺d錢係全部support普羅sustain 繼續落去.”,講到呢度,haters可能會覺得繼續猜疑教主,而我亦非想係呢度評價呢件事,但好明顯地教主正視到有人會有呢個疑問,同埋佢好正面咁解釋到佢做呢件事係幫到本土長期發展.好啦,吊詭嘅事來啦,之後新西kenny比華人民主書院約去會場辯論,但去到會場只見廢陶同花生台banner就走,係咪姐係你都認同花生台(先唔好講通唔通敵啦)最起碼係有問題嘅呢? 咁你游bb就唔該出來同支持者道歉,咪以為交句:上去係還人情就當無數.
第二單,見好多人都中意cap baggio 坊問張圖重點話“公投出到來 青政係可以接受到一國一制”,我真係未見過青政走出來正面回應呢個問題,話說小弟有友人親身fb inbox問過all in hk 聯盟九東阿滔關於佢地果種公投理念,問 “如果你地投票出到來個結果由於可能建制操控(let‘s say)係唔好(姐係我呢度定義做flavor港共或中共),咁點算?” 佢回應嘅重點大概係“假如真係有咁一日個情況係咁,相信會有更多香港人叫身邊嘅人去參與政治或者拉票,想更加多人投入思考同關心政治問題.” 相信睇到呢度嘅你可能會對呢個concept有個好大嘅疑問或者認為不可行,但個問題係最起碼睇得出佢做呢樣野係有個理念或目標,青政present唔到呢個所謂自決背後精神,點搞呀大佬?
第三單,就最近期聰明選民論壇呢件事有個我個人好尊重嘅KOL講左個好好嘅point – 話個論壇有象徵意義 — 肯參與泛民所謂雷動計畫.而我單從好理念上思考,其實尤其依家真係出來選啦,每個論壇都可以係你表現同拉票嘅機會.論象徵意義 – 我想起當日熱普城簽確認書,(再先旨聲明,我唔係想批判熱普城呢個行為), 都會有一眾非建制支持者有疑問:“點解唔學天琦上JR,而馬上同個政府不戰而降?”當時陳雲會公開表示 “呢個係幫港共留一個政治逼害記錄” 再來啦,你認唔認同一件事,起碼人地陳老師肯出來講,肯為佢地所做嘅野出個解釋同負責先,而青政就靠博大霧 =,用選舉條例解釋(無關痛癢嘅外力帶過).其實你一係就果斷d企出來話 “我唔認為咁等於屈服雷動,我相信入到去個論壇 我可能會比人針對,而同時入去係一個向人展示我地本土論述嘅機會”.咁當然,可能佢地未有才氣能力講呢句甘大口氣,再唔係,佢地可以出來誠心道歉 話“真係搞唔清楚係雷動班友搞或者話當時未考慮清楚” , 乜都好,你要出來拆同孭,就唔係博大霧等大家化淡件事.
比人challenge,思路清晰有即時反應反客為主是為上品,例如梁天琦(例1.人地話佢暴力抗爭,佢話自己以武制暴 例2. 面對成智超人話自己幫佢爭取大學讀 3. 回應無線直播中記者質疑”當本土派的聲音更顯著時香港更加亂”呢個講法) 阿大佬,唔要求你做到甘樣,但好多時就算你唔曉即時反應都唔該事後出文回覆/認錯啦,唔好扮無左件事.我真係好想好想你地贏,全部親本土名單入曬立法會,你地可能口才唔夠好;比較難吸納新支持者但唔該比d承擔鞏固翻我地呢d現有盤. 以上觀點未必全對,有則改之,無則加勉,還望本土同道賜教!


text:
2017年最後一日啦!呢一年點解過得特別快咁嘅?舊年呢日我都仲未有動靜……係開始有啲非常不規律嘅陣痛,有時隔幾分鐘,有時隔幾個鐘,一痛起上嚟都覺得幾痛吓!所以都好易分辨到.
原來我都仲有少少記憶,哈哈!
呢一年嘅轉變都幾大,新生命嘅出現,哥哥嘅行為同所發生嘅種種……同埋自己都有好大嘅改變!自己唔同咗嘅地方就緊係關於「入廚」啦!以前我絕對係唔鍾意亦冇興趣煮,到哥哥要食粥仔,甚至要食飯之後先開始學煮吓,但都未算十分努力.
而家細佬行blw,食物方面真係要R爆頭咁去同佢準備,一來要睇佢鍾唔鍾意食,二來又要整得容易拎住食,更重要嘅係同樣要容易咬到同吞到.呢個過程一啲都唔簡單!我就係邊學邊試,終於叫做修成正果!(誇張咗啲😅)
嚟到就嚟一歲啦!已經有好大進步,唔再需要為佢拎唔拎到而擔憂.咁耐以嚟未試過真係 chok,但 gag 就到現時為止都間中有出現.佢成日好心急咁食嘢,大大個麵包/成舊大過拳頭嘅食物,係都要成舊夾硬「室」入口!
講咗咁耐,其實呢篇本身係想寫今朝試嘅新食譜!就係呢個啦~
又係 pancake!
簡單快捷!又容易拎!
但係呢個食譜其實麻麻,因為細佬嘅反應係:望幾望,玩一陣,咬咗兩啖之後就繼續研究呢舊嘢!跟住就係掉~ 然後,俾第二舊佢,放入口冇耐又吐返出嚟.
我試吓係咪真係咁難食,原來都幾實吓!味道唔係太差,但相比起用香蕉嚟整,當然差好遠.
呢度用咗3樣食物:1隻蛋,1/4 杯 full milk,3大匙全麥麵粉 (whole wheat flour)
同平時煎班戟一樣咁煎,但由於尋日新買咗支 coconut oil,所以就用咗嚟煎.
呢支油好香好正呀!用咗兩次幾乎愛上!


text:
晴晴,朗朗係我嘅一對寶貝,就讓我和晴,朗一起為大家發掘更多有關飲食,玩樂,培育,美麗,愛既資訊,咁就天天都是晴朗天啦!(≧∇≦)
小朋友成長中有唔同階段,晴晴即將升上小一,要同幼稚園階段講拜拜喇!嚟到一個階段嘅尾聲,梗係要好好慶祝一番啦!經常見到朋友仔響廸士尼影畢業相,既羨慕又葡萄!因為晴晴嘅學校未試過亦都相信唔會用呢種方式慶祝.好啦!一於連同其他媽媽組成一隊畢業生,一齊向廸士尼出發囉! 晨早起床清新開朗!天氣咁好,為我哋嘅畢業禮展開咗美好嘅開始!Gogogo~ 嚟到廸士尼門外嘅噴水池,個個畢業生都換上畢業袍,精神奕奕,個look係唔係好醒目呢? 畢業袍係特別為襯米奇而自己在外訂購嘅!米奇會著上紫色袍,我哋呢套畢業袍一定好襯米奇啫!小朋友們~ Are you Ready?? 離集合時間仲有少少空檔,每個畢業生都同家人影番張先~ 夠鐘喇!埋位!一個跟一個排好隊,心情越嚟越興奮喇! 見到佢哋穿上畢業袍嘅背影,有啲概嘆時間過得太快!由細睇到大,咁快就個個都畢業喇! 晴晴興奮嘅心情表露無遺,預備入去見米奇囉!
(看全文)
LEGO樂高積木陪著我們成長!朗朗從BB時代就已經好鍾意砌LEGO喇!由大顆粒,砌到細顆粒,難度越高就越鍾意.晴晴亦受住哥哥影響,一樣都愛上咗LEGO,有時唔識又可以向哥哥學習,透過砌LEGO促進兄妹關係都唔錯呀!既然家有兩個LEGO fans,當然唔會錯過荃灣廣場最近做梗嘅promotion啦!一齊嚟睇下有咩嘢好玩喇喂!LEGO Bricks誕生60週年,荃灣廣場特別同LEGO合辦「荃灣廣場xLEGO® 我們的遊樂場」,小朋友暑假又多個好去處喇! 場內所有佈置都係由積木堆砌而成,就好似走進LEGO世界咁呀! 好似呢部LEGO車咁,你哋估下用咗幾多粒LEGO砌成呢?答案係...多到數唔到~ XD 嘩!5米長嘅LEGO雙層巴士,整得好逼真!@.@ 上到去,除咗可以一嘗巴士司機癮之外,仲可以扮下乘客,晴朗都變埋LEGO人仔喇!XD 嚟到「搞『軌』火車站」呢度,晴朗先玩玩大顆粒
(看全文)
小朋友期待已久嘅暑假,終於來臨喇!一個學年勤奮過後,放暑假梗係盡情吃喝玩樂啦!唔知大家為小朋友安排好活動未呢?唔講真係唔知!成日以為「大樹先生的家」只適合7歲以下嘅小朋友,但係今年「大樹先生的家」所舉辦嘅夏令營原來7-10歲都參加得喎!上星期,我哋就係參加6-10歲呢個大group.除咗6歲嘅晴晴外,我見仲有8,9歲嘅小朋友參加.晴晴同啲大啲嘅小朋友一齊玩都玩得好開心呀!上完堂之後仲一齊去波波池同遊戲區度玩添!平時呢度係好少會見到超過7歲嘅小朋友加嘛!今次因為夏令營嘅關係,7歲以上嘅小朋友都可以入去玩呀!「大樹先生的家 - 暑假繽FUN夏令營」包括有足球班,LEGO班,瑜伽班,魔術班同甜品班,而家就等我哋為大家實地報導一下啦! 我是小小足球運動員要成為運動員,反應一定要夠!成班小朋友未warm up已經表現得好踴躍投入喇!果然有運動員潛質~ 教練陳sir先安排一啲熱身畀佢哋,跑圈,跳步
(看全文)
仲記得6年前,朗朗9個月大嘅時候,一家人到過澳門玩,果次印象好深刻.行裝除咗帶備bb食物,尿片同衫仔之外,仲帶埋bb浴盆,飯壼同幾樽大支裝嘅食水.新手父母係驚青啲,擔心bb水肚不服丫嘛!眼見晴朗爸爸揹一袋,拎兩大袋,大包小包再加個大喼,仲慘過去打仗呀!自此,我哋決定如果去國外旅行,一定要等小朋友有多啲自理能力先再諗.機會終於嚟喇!既然係第一次出國,就揀個近近哋嘅地方啦!上網做過一啲功課,台灣宜蘭原來好多嘢啱小朋友玩,所以宜蘭就成為咗我哋嘅目的地喇! 第一次一家人出國,嚟到機場,心情真係勁興奮! 晴朗第一次排隊辦理登機手續,嚟梗仲會有好多嘅第一次呀! 嘆完個靚早餐之後,就離境喇!行去登機位置途中實在太多誘惑,太多吸引~ XD 終於去到30號候機位置,興奮嘅心情一刻都冇停止過~ 到底飛機上係點嘅呢?有咩嘢食?有咩風景睇? 十萬個為什麼又來喇!好快就可以一一解開啦! 等待期間,見有個
(看全文)
咁多個節日裡面,我至鍾意就係聖誕節喇!除咗有不同嘅慶祝活動之外,仲會收到好多聖誕禮物.近幾年韓風襲港,韓國食品,韓劇甚至乎化妝護膚品都特別盛行.好開心收到朋友送贈嘅一盒聖誕box set,係來自韓國品牌the SAEM嘅護膚品嚟呀!用過覺得好梗係要介紹一下啦!女人唔補好易老㗎!包裝好精緻!雖然唔識睇韓文,但已經感受到韓國人對包裝果份執著同細心喇! 打開禮盒,原來有兩款護膚品.金色包裝特別顯得高貴,典雅,啱晒一眾大方得體嘅女仕們啦!(係咪講梗我呀?XD) SNAIL ESSENTIAL EX Deep Cleansing Foam 蝸牛精華保濕潔面泡沫 150ml - 含有高濃度蝸牛黏液,神經醯胺及透明質酸.緊密,有彈性的泡沫能夠帶來高保濕深層潔淨,有效促進肌膚細胞再生,幫助皮膚製造骨膠原及改善皺紋素 韓國好興用蝸牛黏液來製護膚品,因為蝸牛黏液可以為皮膚補充水分.有次朋友從韓國帶咗啲蝸
(看全文)
嗱喳麵邊間好味就唔知,不過論最具創意都可算係非佢莫屬喇!平時食車仔麵都係叫開果啲餸啦!冇咩特別!但睇睇呢間「村爺爺」嘅menu,竟然有龍蝦喎!一向鍾意食龍蝦嘅朋友又點可以錯過呀?快啲跟住嚟睇真啲啦!村爺爺位於油麻地,交通方便~ 門外貼滿大大塊餐牌,可以散叫,亦可叫套餐~ 散叫嘅就有呢啲,配料有四十幾款選擇,7~8蚊價位嘅配料比較common啲,去到9~10蚊果啲就較為特別,唔係周圍可以食到.粉紅色highlight果啲就係村爺爺推介之選!而粉麵選擇都非常之多,有伊麵,油麵,河粉,米粉,銀針粉,烏冬等十多款~ (可按圖放大) 餐牌之中,以店鋪主打嘅龍蝦湯車仔麵最為觸目,幾十蚊就已經食到龍蝦伊麵,我冇睇錯丫嘛?*o*(可按圖放大) 唔食得海鮮嘅朋友,可以揀其他套餐,連湯底都有得揀!豬骨湯,龍蝦湯同響螺鮮雞猴頭菇圓肉湯任君選擇.好特別,未試過食車仔麵可以揀湯底㗎!(可按圖放大) 原來仲
(看全文)
「保護地球,你我都做到!」.早前同晴朗睇過一份教材,學識咗如果我哋再唔好好愛惜地球,就會產生好多問題.到時居住響北極嘅動物可能會冇屋企番,晴朗都十分替佢哋擔心呀!感謝H365嘅邀請!讓晴朗有機會扮演北極熊,再一次重溫珍惜食物,保護環境嘅重要性.仲可以同Yumiko一齊表演音樂劇添!快啲嚟睇下當日盛況啦! 藝訓班係由H365同CMT香港兒童音樂劇團合辦,我哋好早已經到達CMT位於太子嘅分校喇!晴朗跳跳紥,冇時停,周圍倒亂,心情似乎好興奮呀! 兩隻為食貓仲即場試食H365健康食品添!「umm... 好好味呀!」,朗朗好搞笑,佢係發自內心,冇人教佢講㗎!XD 活動開始之前,先同其他小朋友來一張合照先!Yeah!!! 首先介紹一下呢位mic哥哥,佢係今次音樂劇嘅導師,正為小朋友介紹北極熊知識~ 在mic哥哥風趣幽默嘅講解之下,小朋友都聽得好開心,不時傳來笑聲,氣氛好好呀! 北極熊係點
(看全文)
韓國最出名係咩丫?泡菜?炸雞?nono...唔好成日掛住食啦!其實韓國嘅表演秀都好出名.好似亂打秀,功夫秀,結婚秀...都非常受歡迎!想睇秀,唔一定要飛去韓國嘅!熱切期待嘅《拌飯秀》已經登陸澳門,搭船就可以喇!據聞《拌飯秀》係世界上最美味嘅表演,胃食嘅我哋又點會錯過呀!到達表演場地 - 澳門巴黎人劇場,心情已經十分興奮期待喇! 首先出場嘅係兩位oppa,佢哋以beat box口技奏出唔同嘅節拍聲,技術高超,唔知仲以為係樂器演奏梗添呀! 一眾《拌飯秀》演員到台上載歌載舞,原來佢哋唔只口技了得,唱歌跳舞都好得! 整意大利pizza呢幕都有幾個搞笑位,有個廚師整整下切親隻手呀!wa~~ @.@ 佢哋仲會大玩拋麵粉,百發百中,永冇失手~ 話咁快pizza已經新鮮出爐喇!又開始載歌載舞~ 演員仲會到台下邀請觀眾上台參與,同觀眾互動一番,睇住在台上嘅觀眾不知所措嘅樣子都已經好好笑喇!XD
(看全文)
Sanrio自1960年創立至今,已經推出超過400個卡通人物.當中好多你同我都好熟悉,算係陪住我哋一同成長.仲記得讀幼稚園嘅時候,曾經為咗一個Melody文具夾而同同學仔鬧交,印像好深刻,諗番起都覺得好好笑.晴朗媽媽鍾意過嘅Sanrio卡通都唔少,超花心!My Melody, Peta Peta Peppy, XO, 馬騮, PC狗, Little Twin Stars....全部都係讀書時候嘅最愛.可能大家鍾意嘅比我仲多啦!不如一齊穿越時光隧道,一同重拾童年回憶囉! 一去到澳門新濠影滙就已經見到三個Sanrio紅人化身成為氣球高高掛!Wow~ 好巨型呀!心情越來越興奮喇!*o* 購票前先度高,好明顯我哋全部都過咗90cm啦!買飛入場囉!gogogo~ 晴朗已經急不及待入去喇!我都唔講咁多住,跑呀!~ 入到去好色彩繽紛!牆上地上到處都貼滿唔同嘅卡通人物,就好似走進Sanrio世界一
(看全文)
好多媽媽都鍾意淘寶,但有時淘咗啲嘢唔方便send去公司,點算好呀?最近我就遇過呢個情況喇!老闆從外國回來,長時間留響公司,真係唔多好意思出reception收淘寶件.啱啱遇著剛剛,公司附近嘅順豐站又執咗!好彩畀我發現「順便智能櫃」呢樣東西,幫咗我好大忙呀!響淘寶揀好送去順便智能櫃後,第二日就收到手機短訊,話咁快就有得攞喇!wow~hoo~~ 原來智能櫃就好似locker咁,不過全電子操作.話時話,同澳門碼頭果啲自助暫存行李locker有啲似喎! 唔駛擔心唔識用,locker上印有操作指示㗎! 首先在touch screen上按下「取件」~ 然後輸入取件碼~ 取件碼經電腦確認後,螢幕會顯示貨品所在的locker編號,locker隨即自動打開~ 彈開呢一下感覺都幾得意!因為你事前唔會知道邊一格會彈開~ XD 取件後,記得順手閂番埋度locker門喎! 唔駛1分鐘就取件成功喇!y
chinglongtin 12,300
胃食兵團又四出搵食喇!今次我哋足不出戶就已經可以品嚐不同美食,皆因學識咗點用Deliveroo手機app呀!科技進步,就有呢個好處.不過咁樣會養懶人㗎喇!但響現今呢個爭分奪秒嘅時代,時間等於金錢,最緊要方便快捷丫嘛!每逢weekend,晴朗嫲嫲唔駛過來我哋屋企幫手照顧晴朗.我哋都會煮啲簡單嘢,出外食或者買外賣嚟應付三餐.自從用咗Deliveroo餐飲外賣服務之後,因為實在太方便,差唔多星期六,日都總會幫襯佢哋呀! 我哋曾經試過叫茶餐廳嘅食物,嚟到都仲熱辣辣㗎!*o* 又叫過上海料理,唔錯喎!唔係響deliveroo睇到都唔知原來屋企附近有上海餐廳,晴朗都食得好開心!^o^ 香港人始終有種地道情懷,心血來潮好想食車仔麵,結果真係如我所願,理想達到呀!*o* 可能大家會覺得,呢啲嘢周街都食到啦!但係我哋響呢度住咁耐,都唔知原來附近有車仔麵食.一開app就搵到想食嘅嘢,仲要送到嚟屋企.真
chinglongtin 12,300
平日同晴朗在家DIY得多,都發現佢哋同我一樣,好多嘢都鍾意自己整.好玩得嚟又攞到滿足感丫嘛!其中以整餅,整甜品最受歡迎!小朋友就係愛甜食㗎啦!難得去到宜蘭,梗係要試下DIY當地有名嘅牛舌餅啦!箇中樂趣好難以筆墨形容,簡單啲講,係一次好笑又好味嘅體驗呀! 呠呠~ 一列載著唔同特產嘅火車正駛過來,加啲幻想,就好似聞到新鮮出爐嘅香味咁呀!XD 巨型牛舌餅+餅模,門外嘅設計好有特色~ 真係好巨型,勁誇張!就係咁先吸引到我哋過嚟影相嘛!^^ 晴朗對每一件事物都感好奇,見到金牛又話要影番張喎!我都想要金牛呀!*o* 大紅燈籠高高掛,四周圍的亭台樓閣,環境好有中國傳統風味~ 宜蘭餅DIY即將開始,are you READY??? 嘩!課室好大呀!可以同時間接待大型團體嚟DIY,好有規模~ 仲有大大隻比卡超添!pica~ ^o^ 但我哋呢班人唔多,所以去咗一間細啲嘅班房.課堂開始喇!仲以為
chinglongtin 12,300


text:
「定位」
好多時做生意係好講求業務嘅定位,而定位除咗指業務嘅對象之外,其實仲有價格嘅定位.當然任何業務都要了解市場是需要同承擔能力,如果市場係無需求嘅話,就算價格幾便宜都好,其實都唔會有生意.所以公司嘅定位係好緊要,但係有時因為環境嘅問題,公司嘅定位亦都會作出唔同嘅改變.不過亦都有好多公司係改變公司定位嘅時候作出錯誤嘅決定而衍生更多嘅營運問題.
「業務」
搞咗培訓課程都接近半年,雖然方向都好清晰好明確,但係開啲乜嘢課程真係一個好頭痛嘅問題.有時真係開咗個課程可以係一個人都無,因為無數據,所以有時都要摸着石頭過河.而問題係邊度?應該係市場嘅問題,因為無人識又或者行得太前,所以又點會有人報名呢?當然價錢同上堂嘅時間都有影響,不過因為係專業培訓,唔係嗰啲速成班或者講座,要再認真研究吓個市場定位.
「價格」
好多時最難搞嘅係價格嘅定位,因為真係好難捉摸!最慘嘅係啲人永遠都會覺得個價錢可以平啲!所以有理無理都會問有無得平,有無折扣,又會用種種嘅原因係忙你減價.老實講,真係一分錢一分貨,如果真係好平嘅話,你都唔好幫襯啦.所以價錢嘅定位係一門好深奧嘅學問,因為除咗睇市場之外,好多時都需要留意競爭對手,同營運開支!真係有排學,唔知幾時先至學識!
Also published on Medium.


text:
又到暑假同SEM BREAK,相信大家都會想去旅行輕鬆下.大家可能都有諗過去歐洲,但係又驚歐洲洗費會好貴.尤其係想去幾個國家嘅時候,又要搭火車同飛機,分分鐘交通費都佔咗大家一半嘅旅費.今次小編就同大家分享下歐洲跨國交通嘅攻略,幫大家旅行時慳番筆!
仲買EURAIL PASS?
正常邏輯下,我哋都會認為機票係貴過火車票.但喺歐洲依度,呢個講法係唔成立架!歐洲火車係可以貴過其他交通工具.有好多人因為唔想煩就直接買Eurail Pass,貪佢可以無限次使用,啱哂長途旅行嘅Backpackers.但Eurail Pass比較多限制,又限時間,又一定要鄰近國家先用得,結果都未必可以用得所值.
所以小編會推薦大家用以下唔同嘅網同Apps,將自己嘅交通費降到最低.
例如:
1) 搭巴士由威尼斯到羅馬只係要15-25歐元(EUR €),平過搭飛機.
2) 搭飛機嘅話由倫敦去柏林只需9.99 英鎊(GBP £) ,你又信唔信呢?
歐洲廉航 – Ryanair
如果有細心留意開Skyscanner嘅話,一定會留意到Ryanair呢間航空公司.基本上Ryanair有開放嘅航點都會係最平,大部份價錢都係 £4.99 –£9.99.
佢同Skyscanner 一樣,如果大家用價錢嚟Plan行程嘅話,你可以揀Anywhere,然後佢就會列出唔同航點嘅價錢同日子.
如果你覺得咁樣睇有太多航點,又唔知個航點實際喺邊個位置嘅話……得!無問題,你仲可以用另一個方法搜尋.
Ryanair 提供咗3款嘅瀏覽頁面比大家,各有好處,唔洗擔心!呢個係小編稱之為Google Map嘅版面,可以一次過顯示哂有邊啲航點同佢地嘅位置,Click落去仲可以即刻睇到價錢同埋幾時有航班.會唔會太方便?
咁當然啦,佢平到咁一定有限制啦.Ryan Air如果要寄艙嘅話,就要係買機票嘅時候選擇買15KG或20KG嘅附加費,所以最好計埋費用之後再同其他廉航比較下.而手提行李最多係1件,而且唔可以超過10KG.Ryanair嘅櫃台通常都設有行李架比各位度下個Size.至於捉得緊唔緊就見仁見智啦,小編就建議你都係跟足佢嘅規矩,唔係臨上機先俾人捉到就唔好啦.歐洲機場就成日都會見到遊客係咁執行李或者抽走唔要嘅嘢.小編冬天歐遊嗰時仲見過有外國人將個背囊五花大綁,扎到勁細,甚至將D大褸同衫褲全部著哂上身黎減少手提行李大細添!
Busradar – 查詢歐洲長/短途巴士
好喇,講完Airlines就到巴士啦!Busradar入面列哂所有歐洲長短途嘅巴士路線同價錢.歐洲旅遊巴士嘅價錢唔同火車同飛機咁會隨日子浮動,無論係咩時間同班次,基本上每日嘅價錢都一樣.而且巴士公司通常都係個幾間,Eurolines,FlixBus,Megabus同埋Buscenter.it.Eurolines同FlixBus嘅網絡比較大而且出名;Megabus喺英國就比較常見;而Buscentre就集中喺意大利路線.每間公司提供嘅服務都係一樣,無話邊個特別好.
歐洲旅遊巴士通常都係雙層,會提供廁所,Wi-Fi同電制等設施.
Busradar仲會顯示埋旅遊巴士嘅班次,停車地點同時間.
佢亦有自己嘅App,而且非常方便,仲易睇過喺網上搜尋.
買完車票之後就會收到Email通知,入面嘅QR code到時比車長Scan完就可以上車.
Rome2rio – 查詢全世界嘅海陸空交通
呢個網同Busradar差唔多,都係可以用嚟搵巴士嘅,但唔同嘅就係Rome2rio比起Busradar強大好多,因為佢可以睇哂海陸空所有嘅交通.
Rome2rio仲可以彌補喺Busradar搵唔到嘅旅遊巴士路線.因為大部份歐洲旅遊巴士公司設立嘅路線都係比較多人去嘅地方.而比較偏遠或者交通不便嘅地方,例如由雅典到希臘中部德爾菲(Delphi)就只有希臘國內嘅巴士公司營運.班次唔多,少人去,但喺呢個網都可以搵得到!
以上所介紹嘅3個網中,小編覺得最有用嘅就係Busradar同Rome2rio.因為當你要去鄰近國家或者城市嗰時,知道有巴士可以搭就梗係揀巴士啦,平啲呀嘛.小編之前用窮遊方式歐遊咗成個月,交通上面嘅安排都係靠呢兩個網搞掂,唔洗靠旅遊書添呀!
認識KKday
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 80 個國家,500 個城市,為您搜羅超過 10,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往KKday 網站,訂購心水行程!
▲下載KKday App與你同行,發掘更多在地旅遊體驗!
▲訂閱KKday電子報,獲取更多旅遊優惠!
▲Facebook ▲Instagram ▲YouTube ▲KKday群組


text:
宜野灣 必去景點及宜野灣熱帶海灘附近酒店推介
宜野灣熱帶海灘附近酒店預訂
神秘優惠價幫你慳更多
即時揭開神秘優惠價,慳得更多
宜野灣必去推介 - 宜野灣熱帶海灘
想去 宜野灣 自由行?等 Hotels.com 帶你玩盡 宜野灣宜野灣熱帶海灘 啦!留意我地文章,話你知去宜野灣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宜野灣宜野灣熱帶海灘 附近有咩酒店,等你更加容易計劃行程,慳返酒店來回景點嘅時間.
宜野灣宜野灣熱帶海灘 自由行
去得宜野灣宜野灣熱帶海灘 自由行最緊要一定係揀啱日子去.一啲熱門景點例如,宜野灣 嘅 宜野灣熱帶海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宜野灣宜野灣熱帶海灘 交通
想去宜野灣熱帶海灘 暢順無阻濟,最好就係出發前,睇清楚宜野灣宜野灣熱帶海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宜野灣宜野灣熱帶海灘 必食必買攻略
宜野灣宜野灣熱帶海灘一直都係旅遊熱門地點,去到宜野灣宜野灣熱帶海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
土瓜灣站懷疑用建築廢料偷工減工,三星-新昌 聯營公司出嚟回應,指果啲係石屎頭,用嚟責番實個站,又話呢種做法係環保,可以減少建築廢料送去堆填區,但又同石屎嘅重量差唔多.如果果間係其他建築公司,我或者已經俾佢過咗關,但呢間係 新昌 ,佢同中國建築係同一級別嘅大劑公司,公眾無乜理由唔窮追猛打.而記者又無去跟,要我呢個住咗喺德國嘅友仔去跟,簡直係黐線.
新昌 財困搞掂未?
新昌 如果仲係葉謀遵家族掌政果陣嘅 新昌 ,或者都無咁膠,但依家 新昌 係一間債務違約,同緊同解放軍關係密切嘅保利集團傾緊賣殼嘅公司,根據上個月 新昌 發出嘅公告,依家呢間公司有三億美金嘅票據,年息成八厘果啲,係債務違約唔能夠依約償還,我想問一份咁嘅公司,你居然信佢無偷工減料,三星 新昌 聯營,都隨時要韓國三星集團出嚟頂(無錯,出曉爆炸嘅Galaxy Note 7果間三星,你無睇錯logo呀),不過三星集團咁大份,頂得起,但韓國建築公司啲仆街嘢都係好鬼有名,否則韓國唔會有唔少果啲建築工程有關嘅慘劇.所以,依家 新昌 三星聯營嘅土瓜灣站,成個建築工程根本係信唔過,如果唔用特權法嚟查,根本係唔會搵到真相,所以如果係我,齋係土瓜灣站嘅情況,以及承建商嘅背景,我返香港一定唔會坐沙中線,大佬,堅係活埋咗都唔知乜事,依家成個組合同背景,堅係有齊所有災難片嘅元素.
所以香港班土共,除咗仲有少少良心嘅田北辰,全部反對用特權法嚟查沙中線嘅連串失誤,呢班友簡直係喪盡天良,一旦沙中線出乜嘢事,攞晒呢班土共同佢地後面班仆街去沙中線現場活埋就差唔多.依家係十分之明顯,中國建築係慣咗偷工減料, 新昌 就自己財困,根本隨時一個唔該執笠就沙中線工程點完成,或者出咗乜事搵邊個賠都無人知.至於果啲中資公司收購 新昌 ,一方面依家 新昌 已經係中資公司,否則唔會作風搞到咁,另一方面,中國仲有無其他央企有能力接呢個火棒都係問題,大佬,大家都知支爆係爆緊果隻,否則唔會五月話default到依家都未收科嘅話.


text:
踏入咗 2018 年都差唔多三個禮拜,係時候為二月份嘅兩大節日做好準備喇~先係有西方嘅代表 2 月 14 日情人節,緊隨其後就係中國嘅農曆新年,今年嘅年初一為 2 月 16 日.呢兩個節日少不免都要送下禮物,無論係送俾情人定親戚朋友,都要揀件夠得禮嘅!咁樣的話開支都唔少,不如上網睇下點樣網購先可以買得夠精明.以下為大家挑選唔同類型嘅產品,而家買定到時就可以送禮啦~
情人節
情人節總會想買返啲情侶裝同情人一齊用,手錶每日都要戴住,用嚟做情侶用品就最啱啦~Timex 呢個手錶牌子係美國出哂名,出名夠平兼且品質唔錯,仲非常多款式可以揀,大部分款都有齊男女裝,同另一半一人一隻夠哂 Sweet!
如果你同另一半都鍾意潮牌的話,可以喺呢個歐洲潮牌集中地 MLTD 睇睇,Stussy,Huf,Alpha Industries,Cheap Monday,Visual,Adidas,Nike 等牌子都可以喺呢度搵度,揀返幾樣產品就可以同另一半著情侶裝啦~
女士們熱愛嘅 Michael Kors,喺外國網站買絕對比喺香港門市買要平,手袋最平都只係約 HK$403 就買到,門市買點都要成千蚊一個!所以話要買得夠醒一定係上網買,咁就唔驚女朋友詐型啦~除咗女裝之外,其實 Michael Kors 都一樣有推出男裝,揀返個銀包或者公事包俾男朋友一樣得.
Ted Baker 呢個英國品牌一直都深受各界女生歡迎,佢哋嘅款式無論係去街用或者上班一族返工用都非常適合.除咗袋款,長銀包亦係唔少女生嘅心頭好,Ted Baker 嘅款式夠哂大方得體,絕對係送俾女朋友嘅好選擇.
要送禮物俾女朋友都唔洗愁嘅,女仔最鍾意嘅唔係手袋就係化妝品~喺 Nordstrom 就有好多唔同品牌嘅化妝品或護膚品套裝出售,例如 MAC,Bobbi Brown,Clinique,Kiehl’s等,而且價錢比起喺香港門市買平好多,咁樣荷包先無咁傷架嘛~
男仔通常都鍾意啲比較實用嘅禮物,送返個銀包俾佢就啱哂啦~日日都帶係身,夠哂實用!Amazon 就有多款男士銀包俾你揀,Tommy Hilfiger,Levi’s 等牌子都可以喺呢度搵到,總有一款啱佢用!
見到呢個 Pattern 就知係蠟筆小新成日著嗰件睡衣啦~呢件由韓國 SPAO 推出嘅蠟筆小新睡衣,用料夠哂厚身,送件又暖又好睇嘅睡衣俾另一半就唔驚佢會凍親啦~
喺情人節呢個重大節日當然唔係送普通 M&M’s 咁簡單啦~美國嘅 M&M’s 提供客製化服務,可以俾你設計專屬嘅 M&M’s!除咗可以揀顏色之外,仲可以揀想要嘅圖案,字體,相片,包裝上亦有多款選擇,豐儉由人.
美國嘅 Sugarfina 就係專門為成年人而設嘅糖果,佢哋最出名嘅口味就係 Champagne Bears,充滿口感嘅熊仔糖配上香檳獨有嘅味道,食落並無一般熊仔糖咁甜.另外仲有啤酒,粉紅玫瑰酒等多款選擇,絕對適合成年人嘅口味.佢哋嘅包裝真係非常靚!仲有好多 set 裝俾你選擇,價錢亦唔算太貴,一套三盒嘅禮盒裝都只係二百幾蚊,用嚟當做情人節禮物或者新年送禮真係啱哂!
日本 Sanrio 同 Godiva 今年推出嘅特別版分別有 Hello Kitty 同 Melody 兩款,成隻公仔都以粉紅色為主,絕對配合情人節嘅主題!除咗有公仔之外,仲有公仔吊飾同埋儲物盒,無論係實用派定係可愛派都可以滿足到!所有套裝都包括 5 粒 Godiva Truffles朱古力,售價為 3,240-5,400円(約 HK$226-376).
女仔對於得意嘢真係無咩抗拒能力,Disney 每個角色都咁可愛,送俾女朋友就啱哂啦~佢哋喺 1 月 26 日仲會推出情人節特別版嘅 Disney ufufy,望住咁可愛嘅佢哋特別 Sweet!
情人節想送朱古力俾男朋友,但又無時間自己親手整,又覺得出面買到嘅款式唔夠特別?都可以考慮吓喺日本樂天選購呢款 Star War 朱古力套裝,有齊黑武士同白兵造型嘅朱古力,男仔就啱哂啦~一盒有 15 粒,售價為 1,296円(約 HK$91).
農曆新年
Godiva 呢個牌子喺香港好多商場都有門市,有時行過見到個價錢真係嚇一嚇,一盒朱古力竟然可以咁貴!但佢哋嘅出品又的確係好食啲,一分錢真係一分貨~其實想食 Godiva 嘅朱古力,除咗可以喺香港門市買之外,一樣可以網購!佢哋美國網站上嘅貨品都係禮盒裝為主,新年用嚟送禮就啱哂喇!
傳統上都要買返啲賀年禮品送俾親戚朋友,除咗送朱古力同曲奇之外,都可以考慮一下送杏仁禮盒.喺美國 Amazon 就有 Blue Diamond 杏仁禮盒,一盒四罐裝有齊原味,蜜糖味,鹽味,煙焗四款口味,每罐有 6 oz 即約 170g,售價只係 US$22.49(約 HK$176)!想要再大盒啲得體啲嘅可以揀六罐裝,售價為 US$31.99(約 HK$250).
講起英國必買嘅手信,好多人都會推薦 Whittard 呢個英國著名嘅經典茶葉品牌.英國人對飲茶非常講究,即使係紅茶都有必好多種,更加有好多唔同嘅口味.佢哋推出咗好多唔同組合嘅套裝,有啲仲有埋曲奇,包裝又靚,用嚟送禮都夠哂得體.
新年送禮唔想再買金莎同藍罐曲奇的話,不防考慮一下去日本樂天揀吓啲禮盒裝~六花亭,白之戀人,十勝 toteppo 工房等都可以喺呢度搵到,價錢比起香港仲更加抵買!送俾親戚朋友或者客戶都可以喺呢度入貨!
去旅行除咗旅伴好重要之外,有個好嘅行李箱都同樣重要!如果係去程就已經俾人整爛咗個喼,真係咩心情都無哂啦~所以買返個夠實淨,耐用嘅行李箱真係好重要!想趁過年去返個旅行?梗係買返個新「喼~~~神」傍下身啦!
新年開 Party 點少得佢?玩到好 high 嘅時侯點可以無音樂助興呢?唔好睇少呢個 OontZ Angle 3 Ultra 藍芽無線喇叭,喺 3-400 尺嘅房入面播都絕對無問題,叉滿電仲可以連續播廿個鐘,續航力超勁,玩通宵就最啱,一於買返個拎去團拜開 P 啦!


text:
自從詩出咗世之後,個blog一直停頓咗半年,每日實在太忙太忙了,不過難得一家九口大旅行又點可以唔打blog呢?點都要咇啲時間記錄,越遲打就越失去啲精華細節啦~
本來計劃2017年中去呢個家族大旅行,但因為有咗詩係肚入面,就決定等埋佢出世先一齊去,曉間學校比較早放暑假,返到六月底就放,我哋決定等暑假未到最旺時出發,目的地?韓國﹗一定係韓國﹗我讀咗韓文差唔多四年,居然呢幾年一次都冇去過韓國,今次帶住一大棚人去正好大派用場~諗住我識得講韓文,可以去多少少首爾以外既地點,之前有考慮過去東海玩水,特別係韓文課本同埋睇韓劇請回答吧1994都有講過正東津呢個地方,不過見舟居勞頓會比較辛苦,帶住三個小朋友搭遠車唔太適合,又有考慮過去下啲glamping,但太遲book都好full,同家姐商量之後,決定去加平住下pension~講起加平大家可能唔太熟悉,但鍾意去韓國旅行既香港人一定識南怡島,南怡島就係位於加平喇,香港人比較多由首爾day trip咁去南怡島玩,可能同一日去埋小法國同埋晨靜樹木園添,我哋唔想太趕行程,就打算係加平住兩晚~午機去,早機返,頭尾九日,中間七個full day去玩,兩晚住加平,其餘住首爾,呢個trip嘅雛型就出現了~大家各自input一啲idea同埋想去嘅地方,我再整理安排一下,行程都安排好咯!我啲blog可能會出得慢啲,但我期望係下一個trip之前一定要完成,請大家多多支持,等我哦~
六個大人,三個小朋友既trip(分別3歲2個月,1歲9個月,5個月),無論行程定係裝備都要好好思考一下~book首爾酒店方面,我哋一家四口要求咗家庭房,萬一詩瞓唔到張bb床都有走棧空間~加平度假屋我就好放心,因為可以打地鋪~
除咗瞓覺之外,另外最擔心嘅,一樣係小朋友搭飛機乖唔乖,另外一樣就係曉唔肯行路點算~最近兩次帶曉去旅行,21m時去新加坡,28m時去台灣,飛機上面既卡通片已經可以完全俘虜咗佢,本來我都唔太擔心,詩既話有得啜奶奶應該就ok~後來家姐提醒,我哋今次搭既Jin Air恐怕冇電視睇,我即刻如臨大敵,緊急準備曉曉娛樂袋帶上飛機,買定啲貼紙書呀,填色冊呀,棋類玩具呀咁,希望順利咁樣消磨三個半鐘~
行路方面,事先當然落重藥,催眠佢「要自己行,要自己行,要自己行」啦,後來我哋問教友借咗部士的車,可以俾曉瞓覺,個心就定咗好多~
行李方面,四個人去九日,兩隻大喼都唔算太誇張吧,上網睇到我哋首爾住既酒店有自助洗衣房,咁又放心得多啦,即使day同曉有足夠既替換衫,我既餵奶衫同詩既口水肩都肯定唔夠用九日,如果中途要用手洗就太辛苦了,好在結果個自助洗衣都好好用,我哋去旅行未試過帶咁多乾淨衫返香港,返到嚟洗衫壓力都細好多~詩既行李最bulky既係片片,幫佢帶咗五十幾條,佢未開行turbo加固,但我都準備咗少少水果baby food,等我哋食嘢時佢都有得食下(不過最後八包baby food只係開咗一包)~我又為大家準備咗男女老少既旅行平安藥,最後?好有用呀,曉好捧場有食我啲藥…^^”
家姐負責book首爾既酒店同機票,我就負責book加平既pension同埋編行程,未出發就可以開始用我啲韓文牛刀小試啦,同pension既主人e-mail來往問下pick up,購物,交通,燒烤等等既嘢,又經網絡book咗韓式自助餐枱,好有滿足感呢,希望去到韓國都可以盡情咁發揮我既韓文實力﹗
因為要執四個人既行李,我(好誇張地)出發前嗰日請咗假,哈哈,其實執行李係其次,最重要係曉散學禮嗰日親自去接佢放學啫,佢期待咗好耐啦~
萬事俱備,6月30日就可以出發啦~


text:
2017年12月21日星期四
Palazzo Graz
一開始係 beatboxing.
主持唱歌.
呢度嘅冇故事性.直接表演.
佢哋最後突然一脫...居然冇人有反應.
前菜係三款唔同嘅吞拿魚.好多醬嗰款我覺得最好味.
搞吓笑.
軟骨功.
腹語唱歌.
未放湯嘅栗子湯.
個鼻吹笛,個口beatboxing中.
芬蘭組合表演平衡.
又係脫.
居然係表演跳繩.
搵咗兩位食客上台.按佢哋隻手叫佢哋唔出聲口噏噏,再用腹語配音.幾搞笑.
介紹主菜.
鹿肉.
跳板好似係必有.
其中一位力士原來仲識吹泡泡.中間係方形的.
呢個失敗咗.
再整多次.
又嚟開始beatboxing有啲悶,而相中嗰枱有個女嘅不停大聲講嘢,離我咁遠都聽到.表演嗰個都唔抵得,就埋去beatboxing扮佢哋bla,bla,bla.... 佢再次出場時嗰枱人已經走咗.佢見到即話god thanks.
魔術.
介紹甜品.
又beatboxing. 多唔多咗啲呢?今次搵咗兩個上台,同食客們一齊beatboxing.
最後pole dancing.
謝幕.
居然有encore.腹語二人合唱.
19 則留言:
呢啲真係長賣長有, 我係啲咩野達人show成日都有呢D表演回覆刪除回覆
呢啲演員唔知係咪喺啲XX got talents度搵番嚟.刪除
腹語唱歌好厲害.回覆刪除
鼻哥吹笛好污漕.回覆
- 回覆
但就冇驚喜囉.知佢表演乜.刪除
咁多嘢睇,超值!回覆刪除
但有時都幾驚,怕佢哋找現場觀眾整蠱來搞氣氛…回覆
千祈唔好買最貴嘅位.專搵貴賓.刪除
呢個 show 唔錯啦,食物有掂回覆刪除
你又話唔食魚嘅?啲吞拿魚好多醬蓋晒啲魚咪你先食?回覆刪除
大聲講嘢嗰枱人中途離場,入場費都蝕晒 :p回覆
生嘅魚我食㗎.刪除
蝕少少咁啦, 冇食甜品.
最唔鐘意邊食邊有show ,好吵回覆刪除
乜你食熟魚咩.回覆
食嘢時嘅音樂唔嘈.OK嘅.刪除
魚係生架!
冬至快樂!有冇食湯丸呀.回覆刪除回覆
冬至快樂!湯丸我最怕食㗎.刪除
你果度都幾興喱類show喎回覆刪除
個鬼婆乜咁無品


text:
有冇發現一頭秀髮開始有啲彈起,有啲凌亂嘅「激動」情況?係時候安撫吓呢三千煩惱絲喇!其實頭髮護理就好似皮膚一樣,都要按天氣配合㗎!近日火紅嘅日本Pantene「髮の美容液」洗護系列,就成為咗唔少網紅同博客推介嘅洗護髮品牌,點解佢自推出以嚟都一直咁受推崇?轉咗季後又有乜嘢護髮貼士畀大家?咁就要一齊Look落去喇~
入秋護髮TIPS冷知識
第1招:網紅都推!做好清潔保濕,唔怕轉季頭癢!
先導出 後導入 水潤營養大滲透
唔少人都知道Pantene將美容護膚產品常見成分Micellar卸妝水及Pro-V維他命原B3及B5引入「髮の美容液」系列之中,所以呢個系列有先有幫頭髮做美容修護嘅「髮の美容液」嘅稱號,而Micellar係一種卸妝水成分,質地溫和,好多大品牌都會用到佢,Micellar嘅微米粒子仲只係頭髮同頭皮毛孔50分之1!所以可以將頭髮同頭皮上好多妳睇唔到嘅污垢,好似以磁石咁吸住佢哋然後一一「導出」,深層淨化頭皮及頭髮.
為咗令頭髮保持水潤飄逸,再將Pro-V維他命原B3及B5同強大嘅蘆薈保濕精華「導入」頭皮毛孔及髮芯,令毛鱗同毛囊可以得到護膚級嘅高度滋潤同保濕效果,响徹底淨化下再深入滲透營養,咁就可以做到秋冬水油平衡嘅完美髮の淨化保濕對策!
人氣網紅Sue亦都推介轉季要用「髮の美容液」之稱嘅日版Pantene水凝柔潤系列,因為可以一邊導出頭油污垢,一邊導入保濕護髮養份,佢話呢Set洗護髮系列仲有股水果清香,洗完唔單只Keep住飄逸無難度,仲可以浸沒响香氣氛圍之下,咁就人都醒神啲啦~
而且綠色包裝嘅(水凝柔潤)洗髮露及護髮素系列都係零矽配方,亦無人造色素,礦物油,滑石粉,防腐劑同石蠟等,所以做到6大無添加,唔會刺激同傷害頭皮,真正做到無負擔效果喇!仲要記得洗護一齊用呀,護髮素仲可以將水份鎖緊!
第2招:頭髮也防曬 曬後也要保濕!
雖然唔係夏天,但好多人都會輕視咗秋冬季紫外線仍然強勢!紫外線會令髮絲中嘅蛋白流失,導致髮芯失去支柱而影響健康,所以必須要注意頭髮防曬,尤其係戶外工作者更加係高危一族, 曬後頭髮容易變得乾旱無光澤,亦要做好保濕護理,「髮の美容液」絕對係不二之選!
第3招:
冬季濕冷空氣讓髮絲更乾燥,因此每週一次定期護理絕對少不得.洗髮後將護髮素均勻塗抹於濕髮上,再用護髮帽包起來靜置10~15分鐘才沖掉,有助深層滋潤髮絲;亦要緊記避免使用熱風讓頭髮乾燥糾結,減少乾旱發生.
資料來源︰Pantene
活動資訊
- 地點 香港
評語
免費登記成為U Lifestyle 會員
即時接收最新資訊並盡享獨家優惠!


text:
呢个版本有啲迟咗我哋嘅日程安排. 但佢已经打烂咗我哋嘅单日下载纪录通过交叉 500 马克.
呢个释放虽然细嘅性质,有一啲好好补充.
弗斯特, 喺大预设语言而家重写一个设置喺wp_lang常数, 呢俾个WordPress MU安装喺每个网站都可以喺后台管理唔同嘅语言. 我好钟意一个功能,等我个仔有佢自己嘅个人部落格,佢可以打理.
我地已经添加咗个TP嘅短码,令输出电流大嘅语言, 虽然佢可能听落唔太多, 呢个细嘅补充,可以显示唔同嘅影像,唔同嘅语言, 你可以读到佢 喺呢度.
喺我哋啲文法分析器代码中添加啲常数, 而家允许编码器 (冇用户) 要改变我哋嘅文法分析器嘅行为,以更大蚊嚟破解短语, 睇到我地嘅parser.php档案顶端.
多啲嘅变化同错误崩溃包:
- 同时,收录内页将尝试包适当嘅语言
- 入墙错误与使用嘅唯=”Y” 令源语言唔正确嘅检测进一步分析TP短码参数
- 加由珍妮beelens由德文翻译 professionaltranslation.com
享受呢个版本, 话畀你听嘅朋友, 唔好话你个敌人咩, 如果你真系想同你律师咨询,唔好唔记得你屋企嘅重要性.
PS: 我哋知订嘅谷歌翻译API贬低同插件仍然会做嘢., 细节将喺未来嘅版本中畀发现.


text:
杜汶澤 最近喺接受蘋果日報訪問果陣,最令我印象深刻,唔係佢講佢果齣《空手道》,而係講社會撕裂,佢咁講:「我喺fb見到好多人貼導演會好開心啲相,同一班人,我好多人唔想見到,其實社會撕裂無法彌補,無法和解,我唔會選擇要去和解.」
杜汶澤 講嘅,其實同當年愛爾蘭一樣
杜汶澤 講嘅,係佢嘅觀察,亦係有歷史經驗可循,就講愛爾蘭,《英愛條約》簽署無耐,愛爾蘭就陷入反條約派,同條約派嘅內戰,愛爾蘭人憎英國人,但愛爾蘭獨派互相憎恨亦好嚴重,當年Irish Free State嘅政府同反條約派都係濫殺無辜,結果愛爾蘭內戰造成嘅撕裂,一直保持到1999年耶穌受難節協議簽署為止,一個叫愛爾蘭嘅島,撕裂撕到今日都未撕完.
當然會撕成咁,好多時撕裂同其中一方無底線咁做人有關,好似愛爾蘭,國會乜嘢Home Rule方案都否決,跟住政府鎮壓果陣濫用暴力,濫殺無辜,大家都因仇恨走向不擇手段,當不擇手段果陣,自然會製造好多創傷同仇恨,所以你嘅憎恨,係遠超政見甚至同政見無關,變成大家口中嘅「私怨」.會唔會因對方嘅政見放下呢種撕裂,未必會囉,除非係去到馬哈迪或李登輝果種段數,就或者得,但李登輝係最終俾另一班人憎到佢入骨,而馬哈迪係馬來西亞將近瓦解,兼佢自己同佢啲舊政敵講咗好多次對唔住,甚至佢自己揮舞藍眼旗,至可以叫做暫時擺低呢種撕裂,呢個已經係要《君王論》果種大戰略智慧.
當然有啲人嘅投共行為,係大家憎到佢地入骨嘅理由,果種撕裂係無得解,所以一旦香港獨立或歸英,好大機會係嚟一場大清算,亦都係咁解.但你話泛民內部,或成個社會嘅撕裂有無得解,你睇周融果種不擇手段,你睇梁振英果種自私無恥,你認為有得解咩,甚至一有機會,果啲人為咗攞番權力,通敵賣國都做得出,好似依家國民黨就係對民進黨唔甘心,所以至走去通敵賣國,完全無反省過佢地當年二二八大屠殺係殺人殺到幾不擇手段. 杜汶澤 講係大部分人嘅情況,而我睇唔到,喺我有生之年,香港社會可以彌補撕裂,實現和解.呢件事,實在難度太高.


text:
記得坐月後期,成日出走,冇乖乖坐月,帶住小檬周圍去,
當然有時都有帶妹妹啦, 不過妹妹果時淨係識瞓
都係趁唔使返工就同小檬去玩
(做大嘅就多啲時間出去玩,返到屋企又要讓返妹妹,都算公平吖(我話)
都有幾日我自己帶住佢出去,都可以紀錄返先
@22/12/2014.
之前一晚喺廣州返嚟都瞓晏咗啲,請咗上午假(下午公司半晝)
一早換好晒衫,終於都攪到11點幾先出門口,
原本想去玩具圖書館,不過已經full咗.
其實我都未諗到去邊, 唔理喇,出左門口落左巴士站先算.
睇吓邊架嚟就去邊到,我有時就係咁浪漫~哈哈~
媽媽自己同B出走系列同平時最大唔同嘅就係唔會有爸爸車,
要自己搭車
離遠已經見到架過海巴士,好喎..
平時都算少去銅鑼灣,因為泊車同隧道費都貴.
於是就上咗呢架巴士喇~
沿途睇吓風景,唔使5分鐘佢就瞓咗....汗
呢架車行高速唔使20分鐘就到sogo門口,於是我唯有抱住佢落車,
抱住咗佢好難拗手咩背囊,好有個EE幫我咩上膊!
由sogo落車行到去世貿,搵間吉列豬扒食,
一條氣差啲頂唔住, 去到坐低佢就醒!!
兩個人叫一個餐,點知佢真識貨,
差不多食哂成碗飯,兩塊豬扒
(喺屋企或者其他地方係唔食豬扒嘅)
我就食埋啲尾數就算.
差不多可以照鏡, 我就淨係食左呢啖飯
有啲聖誕佈置梗係影吓,其實好似唔比坐,
但見到個牌時佢都已經坐咗落去,影兩張先起身啦
大bear bear
得未呀?咁高我好驚嚇呀媽咪
走咗去sogo睇玩具,細個梗係覺得啲玩具應該好玩啲,
不過而家冇咗呢種感覺喇.
小檬最鍾意玩呢個德國製造好貴嘅木製波子碌碌碌
玩完睇吓有冇特價BB衫,不過而家佢好曳,
睇親衫就話"唔好買啦,咁貴,屋企有喇!"
其實有時都好,可以比個藉口我走..嘻嘻
行完就走咗去皇室堡.見到小丸子.
eeeee...
one..two...three
留意個牌寫住"請勿觸摸",其實如呢件係藝術品我明,
但你嘅裝飾佈置都係想吸引小朋友,
試問有邊個小朋友行埋嚟會唔掂吓唔摸吓呢???
平時守規矩嘅我都唔理佢喇
又一個請勿觸摸
不如叫啲保安數吓有邊個小朋友唔觸摸吖??!!
之後就去VV,就係呢到佢唔肯同我入女廁.
跟住行咗去玩具鋪,睇完出咗門口先話想再由個細門口再出
我話唔玩喇,佢都唔聽我講自己行咗去,
果刻我好嬲我話我走喇...隻腳走緊
隻眼稍到佢真係冇理我
好快咁自己走返去出個細門口.
平時我唔會特燈主動呢埋扮唔見咗嚇佢,
但呢次係佢自己擅自走開,我就要比佢知道咁做唔啱,
於是我行快幾步等佢見唔到我,而我又見到佢,
佢開始叫媽咪媽咪!開始大聲...叫左三聲,
已經有兩個EE察覺到佢搵緊媽媽,唔想攪大件事,
又唔想比人話我,又唔想嚇親佢
於是就快啲跳出嚟認領返
事後我有問返佢,佢話都驚唔見咗媽媽,
同埋知道咁做係唔啱...希望真係知道啦!
之後就同咗佢食tea
搭地鐵返尖沙咀去食冬至飯.
記得佢只係瞓咗大半個鐘嘛? 搭地鐵時已經瞓到豬咁,
我又要抱住佢上去喇,我只係由地鐵抱到佢上去吉野家門口已經頂唔順,
已經差不多抱到跌佢落地..
唯有走咗入cross話抱住小朋友可唔可以比我坐一陣.
佢地好好都比我坐,不過呢個時候佢居然醒咗,
我就連隨叫佢自己行,唔好瞓住.真係唔讚佢唔得,
佢OK自己繼續行
見到比卡超
行到去食飯果到就繼續比佢瞓!!
冬至飯
瞓醒有禮物收最開心
表舅父嘅聖誕禮物
乾濕樓黨
最後梗係同好錫小檬嘅表舅父表舅母影返張相啦!!


text:
娛樂圈睇落幾光鮮亮麗都好,始終都係個弱肉強食嘅殘酷嘅世界,有時可能連同團嘅成員都係競爭對手,關係就只係一般同事甚至有啲仲會不和添!所以可以同成員互相扶持鼓勵到最後嘅真係一種幸運黎〜
SISTAR
今年係第一個冇夏日女皇SISTAR嘅夏天,唔知大家有冇同編輯一樣覺得好似差咁啲野咁.😢《LOVING U》,《TOUCH MY BODY》,《I SWEAR》,《SHAKE IT》編輯到依家都仲聽緊啊!可惜SISTAR四位成員都有唔同嘅發展想去實踐,所以商量後決定就算喺一線嘅位置,都和平解散各自發展,喺最輝煌嘅時期轉向新嘅一頁.成員嘅關係並冇因為解散而改變,仍然好friend,前排寶拉仲喺IG post咗同孝琳去玩嘅相添!
WONDER GIRLS
二代天團WONDER GIRLS都逃唔過解散嘅命運,佢地決定喺成軍十年嘅日子宣布解散,獨立發展之後成員之間都仲有互相支持打氣!喺WONDER GIRLS最後一首歌公開之後,已經退團嘅先藝同昭熙都有同成員聯絡為佢地打氣,昭熙仲特登唔用平時用嘅iTunes聽歌,而用Melon聽佢地嘅新歌幫手打榜添!後來亦有一次前成員泫雅同善美嘅SOLO曾經試過喺音樂節且入面成為對手,結果善美喺呢場競爭贏咗,泫雅冇失望之餘仲即刻攬實善美恭喜佢,果然係一日戰友一世戰友啊〜
RAINBOW
RAINBOW一向都出咗名感情好,約滿都選擇共同進退,全部成員都一致唔再續約舊公司DSP,各自搜找新嘅發展方向.雖然依加佢地屬於唔同公司,但佢地嘅團魂從來未消失過〜出道八週年嘅時候佢地一齊去咗釜山旅行慶祝,成員都喺百忙之中抽時間見面一齊玩實在難得啊!唔知可唔可以期待一下佢地十週年會重組,再有特別企劃,出返首歌同一班RAINNOUS見下面咁呢?〜
STELLAR
性感無上限嘅STELLAR不敵成績未如理想,最終喺今年2月最後一次嘅Fan Meeting之中宣布解散!解散前已經約滿退隊嘅前成員佳英同田律都有出席,明明可以置身事外但都抽時間黎撐場,絕對係義氣嘅表現啊〜


text:
佐敦之虎案 終於審結,但判決結果令人大吃一驚,因為臥底鄭皓瑋嘅荒謬證供,結果唔單只案中九個人被打甩,但連帶百幾條友嘅案都被打甩,簡直係豈有此理.證明警方長期以嚟為求目的不擇手段,已經去到一個離譜境界,簡直係一股歪風.
佐敦之虎案 嘅教訓
呢次令翡翠刀變屎坑關刀嘅關鍵,係臥底鄭皓瑋果堆作出證供,無錯,臥底為咗取信犯罪分子,有可能被迫犯法,否則都唔駛問律政司司長攞一份豁免刑事起訴書,美國FBI都試過有臥底爭啲連大佬都做埋,因為件事太膠,被迫收網搞掂呢班友(當然美國容許臥底做廿幾年,香港唔得),只不過,無論點參與犯罪活動都好,有一個前提,就係喺法庭作供必須合理,否則就真係派你條友入去奉旨犯法.依家 佐敦之虎案 真正問題,唔係臥底扮吸毒,溝咗黑幫啲女,甚至可能搞埋,而係喺法院亂供作供,唔合理作供,製造疑點俾被告走,令成單case玩完,所以呢件膠事香港警察絕對欠公眾一個交代,你用公僕去做臥底無問題,但無理由搞到咁.
呢個係同呢幾年律政司同警方嘅做嘢作風有關,無論政治案件定一般刑事案件,香港警察同律政司都任由啲前後矛盾,有問題甚至夾出嚟嘅口供上庭,過往法院亦好多時求其審唔理,或者政治案件,有人故意唔理,但依家喺一啲高度注目嘅案件,你咁玩就會出事,而依家 佐敦之虎案 又好,昨日判嘅黃毓民被指襲擊梁振英案又好,都係慣性作大,結果上得出多終遇虎,黃毓民對梁振英,高等法院都咁對梁振英果啲亂咁嚟嘅口供,大佬,特首喎.依家裁判法院仲唔認真看待呢啲亂嚟嘅證供,明知呢班友係黑人物都要放佢地出嚟,否則上到高等法院又咪係得個膠,所以呢次判決係十分之正常,係香港警察同律政司腐敗到一個點,如果呢種作風仍然唔改,我相信香港日後好多政治以外嘅刑事案件,根本唔駛告落去,因為好多時都被政府同警察亂嚟嘅作風搞到要drop case,只要香港仍然維持一定程度嘅司法獨立嘅話.
香港治安日壞係肯定,但責任喺警察度,律政司要自救,唔該起訴果啲喺法庭山草藥啲警察,唔該.


text:
583
34
10
港鐵尖沙咀站 H 出口, 步行約2分鐘 繼續閱讀
電話號碼
27393039
開飯介紹
位於尖沙咀的舒適樓上café,提供各類卡牌遊戲及食品,這裡的怪獸雪糕深受食客喜愛,適合朋友聚會. 繼續閱讀
特色
適合大夥人
包場派對
營業時間
今日營業
14:00 - 23:00
星期一至四
14:00 - 23:00
星期五
14:00 - 00:00
星期六至日
12:00 - 23:00
公眾假期
12:00 - 23:00
付款方式
座位數目
40
其他資料
網上訂座
電話訂座
賞訂座積分
電視播放
吸煙座位
有關獎賞計劃
招牌菜
食家推介
相關文章
jackie.ip.395 等級4 2018-10-10
306 瀏覽
識咗十幾年嘅好閏蜜生日,諗住有啲小搞作,就上open rice搵到呢間叫"樂園"嘅cafe好似幾好,經open rice book位雖然冇任何優惠,不過感覺就好穏陣,有哂紀錄,然後餐廳亦會再whatsapp send埋啲餐單俾我介紹菜式.經研究後,原來佢哋有個項目叫做"廚師發板",只要提早柯打之後,可以註明俾餐廳知喺上面想要啲咩心儀字句,而每塊板都可以放二至四人嘅份量,望上去好靚好特別,啱哂我心水~ 朋友都到齊哂,"廚師發板"就會即刻送嚟,上面除咗鮮花/假花係唔食得之外,基本上都可以食嘅,有沙律菜啦,青瓜啦,小蕃茄啦,粟米仔啦,煮蜜桃啦,煙三文魚啦,鵝肝多士啦,翡翠螺肉啦,牛柳粒啦,牛油帶子啦,而上面佢哋用嚟畫畫嘅"顏料"都係一啲唔同味道嘅醬汁來,甜嘅有例如柚子醬,咸嘅就有芥末醬咁.朋友見到嘅時候都覺得好驚喜,食之前當然要不停影多幾張相食物嘅水準味道都算理想,不過牛柳粒就唔夠嫩滑比較韌,失色咗啲.帶子就好新鮮彈牙又夠大粒,其他都不錯. 由於"廚師發板"係冇澱粉質嘅,所以我哋就決定叫多兩份主食一齊share,分別係:戀之花煙三文魚意粉同埋香煎龍膽石班柳配奶油翡翠汁.咁樣就唔洗驚唔夠飽啦~呢份戀之花煙三文魚意粉($178蚊),唔好睇佢好似細細碟咁,原來份量都幾多因為個碟入面有一定深度~三個女仔share啱哂,而味道就係忌廉白汁咁樣所以食完都有小小飽滯嘅感覺,煙三文魚份量都充足,有四塊架~香煎龍膽石斑柳配奶油翡翠汁($218蚊)呢份魚嚟到嘅時候覺得個盤好靚,佢裝飾到好似一件藝術品咁,條石班皮煎得好脆,條魚嘅肉都好厚實不過我就略嫌有啲腥咗小小,就算點咗佢個奶油翡翠汁都冇乜味道,因為個汁都好淡.下次應該會試其他一人叫咗一杯嘢飲,我叫呢杯拖肥朱古力咖啡嘅味道不過不失,又唔會過甜,cream嘅上面仲有畫花添去到最後仲有一份大驚喜,餐廳話惠顧滿$1000蚊就會送呢份咁重量級嘅雪糕甜品俾客戶,裡面有幾乎九球不同味道嘅雪糕,朱古力威化餅,波板糖,朱古力脆脆,仲有香蕉片同棉花糖添,真係食到反艇呀 繼續閱讀
BingMak 等級4 2018-09-10
1375 瀏覽
第一次嚟呢間喺尖沙咀嘅cafe,平時去開旺角個啲,今次嚟到發現好唔同,成個環境好warm好有家庭嘅感覺,同埋見到唔少好歡樂嘅裝飾.星期日去,都見到唔少家長帶埋小朋友嚟食野玩下咁.今次叫左美少女戰士下午茶set,嚟到嘅時候完全嚇親,冇諗過會咁大set😍雖然係同埋朋友一齊去,下午茶嚟講咁多野食都算係好抵!仲有埋沙律做前菜添.個下午茶set對女仔嚟講實在太少女心😍😍😍啲裝飾完全係美少女戰士入面嘅角色,服裝同道具,少女心大開啊!❤❤❤除左有甜品之外仲有小小鹹食,可以中和番甜品嘅膩👍我最中意brownies個設計,本身自己都好中意食brownies同甜品,今次上面仲插住美少女戰士入面隻貓😭完全係勁可愛勁得意,雖然唔食得,但睇到佢地整得咁精緻,咁仔細,食又食得開心,又可以擺得靚靚咁影相打下卡,環境又舒服又會播下歌咁,整體嘅感覺好唔錯,值得再去!👍 繼續閱讀
love.eat.piggy 等級4 2018-09-01
1632 瀏覽
係我中學時期,樂園呢間cafe已經好hit😂因為大家都被佢巨型份量既怪獸雪糕吸引🍦多年後我終於黎到啦🤣今次唔係試佢既怪獸雪糕,反而黎食佢新推出既美少女戰士下午茶set🌙店內好温馨既感覺,仲有兩隻貓貓😺一隻掛住訓覺,另一隻比較活潑周圍走.可惜食食下其他客人話驚貓,所以店員抱走左佢地☹☹講番食物先,下午茶set除左美少女戰士茶點,仲包兩杯飲品.成個下午茶食物好豐富,先有前菜,兩碗蝦蝦笑廚師沙律.沙律菜新鮮,蝦爽口.知道媽媽鍾意美少女戰士,所以專登帶佢黎試下.佢見到茶點上枱時好開心,冇諗到cupcake同cookie都整得咁靚😍甜品上插住美少女戰士紙牌仔🌛主菜有蟹子吞拿魚青瓜卷,黑松露雞肉三文治,戀之花煙三文魚,芝士焗有機鮮菇,星光翻糖曲奇,士多啤梨玫瑰,月亮蜂蜜迷你窩夫,愛心特色雪糕,貓貓軟心朱古力蛋糕,同蝴蝶結脆皮綿花糖雜莓鬆餅.💓💓Brownie好好味😋唔會太膩.最可愛既翻糖曲奇,原本以為睇得唔食得,點知味道幾好😋雖然糖皮望落好多,但食落一d都唔會過甜.曲奇硬身crunchy,冇軟到.咁靚真係好唔捨得食☹雪糕幾易融,大家影相要快手d啦😉整體黎講睇得又食得,絕對唔會得個樣😍下次要帶媽媽黎試下佢既廚師發板先😊 繼續閱讀
Leopardess 等級4 2018-08-31
906 瀏覽
禮拜六約左媽咪同表妹左去尖沙嘴行街順便過樂園Happyland high tea.今日好幸運café 隻猫猫坐左我旁係邊.Waitress 推介我地試下佢地餐廳最新推出左的一款少女心tea set,睇到份menu 咁吸引,我們當然唔可以錯過啦.睇到兩份tea set上台真係忍唔住哇出聲丫!每款點心外型都好精緻,真係有d唔捨得食.呢個tea set包左十一樣野同兩杯野飲.分別有:蟹子吞拿魚蛋青瓜卷❤蟹子爽脆,夾埋青瓜感覺清新.黑松露雞肉三文治❤黑松露香撲鼻, 食完成個口都係黑松露香.戀之花煙三文魚❤煙三文魚的份量好多,而且擺得好靚,成朵花咁,味道跟口感都唔錯,煙燻味同咸味平均.芝士焗大啡菇❤大啡菇爽滑厚身,菇味濃郁,菇的清香令到芝士味更重更香濃.美少女翻糖曲奇❤美少女戰士sailor moon造型的曲奇,精緻,唔會好甜.士多啤梨玫瑰❤士多啤梨香甜,外型好浪漫.蜂蜜迷你窩夫❤窩夫鬆軟彈牙軟心朱古力蛋糕❤朱古力味濃郁而唔膩,質感綿密,好似mousse,有入口即溶的感覺!脆皮棉花糖雜莓鬆餅❤酸酸甜甜的雜莓同脆皮棉花糖出奇咁夾.特色雪糕❤口感好滑,味道唔會太甜太膩.和風雜菜沙律❤淡淡的芝麻芳香配上車厘茄,甘筍絲同雜菜,感覺好fresh. 繼續閱讀
Pokemoneater 等級4 2018-08-26
1233 瀏覽
之前嚟過一次,突然行行下街講起貓,就嚟咗呢個cafe 店員依然好熱情同有禮貌招呼我地,入到去會見到有好多唔同既card game,俾大家拎黎玩 最岩就係成班人一齊黎 完全唔洗怕悶.呢度主打既當然就係佢地既雪糕,我地就叫左個雪糕對對碰,有好多味道俾我揀,我就揀左曲奇同埋朱古力味.雖然細細杯不過佢仲加左好多朱古力味既可可脆片,感覺好豐富.跟住就係佢地既主菜啦,我地叫左個黑松露鮮菇意大利飯,賣相真係整得好靚好精美,食落去啲飯既口感非常香軟,加埋啲黑松露既配搭味道真係一流呀.另外仲叫左個香煎牛柳粒飯配黑椒汁,賣相又係整得好有心思畫左隻貓貓圖案上去,影左好多張相先捨得食.牛柳粒煮得岩岩好又唔會太韌,再加埋啲沙律菜真係完美既配搭.飲品方面我地就叫左兩壺健康茶,每種茶都有唔同既保健功效架,面我地就點左玫瑰蜜棗茶同埋薰衣草茉莉茶.玫瑰蜜棗茶就可以改善新陳代謝,飲落口既味道比較偏甜,最適合女士點黎飲.而薰衣草茉莉茶既味道就比較甘苦,茶味會比較重,不過就對腸胃好好啦.建議大家局返四至五分鐘,咁就會更加入味啦.最後就係呢間cafe有兩隻好可愛既貓貓,佢地好嗲好痴身架,鐘意貓既朋友不妨去呢間cafe啦 繼續閱讀


text:
美國共和黨參議員,越戰英雄 John McCain 喺宣布終止腦癌治療不久後離世,享年八十一歲. John McCain 係少數同時得美國左右兩派敬重嘅保守派,無他嘅,保守派嘅價值應該係做人有底線,唔係阻住地球轉.
John McCain 堅持嘅價值
左膠成日有意無意將保守派,同民粹主義分子撈埋嚟講,其實保守主義同民粹主義並唔係一回事,民粹主義本質係一種政治投機,用極度Cheap嘅手法,販售一堆可以自相矛盾政策嚟攞到權力,呢個我叫民粹主義.保守主義唔係,其實現代保守主義係做人有底線,好似Obamacare,我都了解過係乜一回事,其實呢個左膠政策有唔少實際運行嘅問題,但 John McCain 唔係為咗搏啲唔想承擔公共醫療責任嘅有錢佬票無底線咁支持佢同黨嘅醫療改革政策,佢係以佢果個州嘅Medicaid根本唔夠為理由,寧願留Obamacare喺度,呢個就係做人有底線嘅所為,當然佢一貫反對中共嘅態度,就更加之唔駛講喇.
John McCain離去,對美國嘅保守派係一個損失,依家英美同樣係所謂右派政黨掌權,但共和黨同保守黨係越嚟越唔同,當然,一方面同英國保守黨嘅向左走有關,依家英國保守黨係似工黨多一啲,工黨似共產黨多啲,但另一方面,英國保守黨有部分人,其實都係反對不擇手段,借保守之名賣民粹狗肉嘅假保守主義,呢個亦係英國保守黨有可能因BREXIT分裂嘅原因,但美國係,有唔少國會議員我好敬重,就香港同台灣立場而言,但如果總體嚟講,佢地有時拉宗教票拉得太不擇手段,都有啲得人驚.而美國共和黨一無咗 John McCain ,就幾乎無晒可以有類似做人底線嘅保守主義者擔起大旗,呢個至係令人最擔心,有可能剩番啲保守主義者,都喺英國,同埋德國果度(無錯,德國,CDU其實係好中道嘅保守主義政黨嚟,反而CSU走走吓已經過咗火位).
都係果句,依家啲人都係失晒控,黐晒線,我覺得依家世界剩番啲癲喪狂嘅人喺番度,真係黃子華嘅金句:唔黐線,唔正常.


text:
話到明新年就梗係乜都要新架啦!冇錯~今次連食都要係新嘅~千両係呢個農曆新年就有新驚喜喇!青森限定嘅海鮮唔洗飛去日本都食到,你話今個新年係咪夠哂 Oishi 呢~
今次千両嘅限定菜單就為大家帶嚟來自日本青森縣嘅新鮮鯖魚,再以唔同嘅烹調方法造出5款新穎嘅料理,務求令你開開心心過雞年!
鯖魚刺身($48)
新鮮嘅魚又點少得試佢本身嘅鮮味呢?最能夠食到新鮮魚味嘅料理莫過於刺身喇.千両嘅限定厚切鯖魚刺身,油脂豐富,肉質又夠嫩滑,食完之後成個口都係鯖魚香味啊~
鯖魚壽司 ($38/兩件)
除左刺身之外,作為香港人冇飯落肚又點得呢?鯖魚壽司嘅魚肉亦都十分肥美,魚生嘅鮮味再加上壽司醋,更加能夠帶出鯖魚嘅甘香.
胡麻鯖魚沙律 ($78)
薄薄嘅鯖魚刺身除左考驗師傅嘅刀功之外,仲可以令魚香鎖著,配埋胡麻沙律汁,令鯖魚嘅味道層次更上一層樓.
鹽燒鯖魚 ($115)
千両首度炮製嘅鹽燒鯖魚亦係今期必食 item 之一!燒魚嘅香味加上鮮嫩嘅魚肉,無論係聞定係食都一樣咁正啊!
青森三點刺身 ($95)
青森三點壽司 ($68)
日本青森出產新鮮嘅海鮮,三點刺身同壽司就可以一次過比大家品嚐肥美嘅鯖魚同埋兩款來時令海鮮,夠哂豐富啦!
極上鮮捕鮮嚐海之幸 ($420)
除左三點之外,豪氣同大食之人亦可以點呢個極產盤,有齊5款築地直送嘅魚鮮,每晚都有機會唔同架!邊款新鮮豐腴,千両嘅師傅就會揀邊款,絕對唔可以錯過啦~
豆乳海鮮鍋 ($178)
豆乳鍋通常都係比人淡淡嘅感覺,今次千両就要帶比你與別不同嘅味道!用三文魚鮫,鮮蝦等海鮮配上豆乳同新鮮野菜,U編真心覺得鮮甜到爆,齒頰留香,所有材料都煲得夠嫩滑.湯底更加被小編們飲到一滴不留啊!
千両青森限定海鮮餐目會由1月中旬供應至2月中旬,想食到青森縣最新鮮嘅魚鮮就要快啲去千両食新野,過肥年喇!


text:
網絡潮流,來去極快.高登巴打一個吹水post,一夜之間,衍生出十幾個演唱版,連家父今晚周末聚餐,都要問起《雞,全部都係雞》係咩事.加上新東中間派候選人同貿易發展局都要立即發文抽水,就知道又一網上文化,攻佔左主流世界.八九十年代香港流行文化由電影開創,到咗今時今日,周星馳電影仍然係香港文化嘅一部份,當中情節同對白,仍然經常為文章或網台所引用.到咗今時今日,推動流行文化必定係網上次文化.就算港產片重新搵到商業定位,再次養起成個行業,亦難同網上文化競爭速度.故此,我輩為我城,為粵語努力嘅同仁,請記住網上平台,或者最有影響力嘅平台.
粵語流行曲,尤其係八九十年代紅遍全球嘅時期,最奇怪嘅一點係以漢語填詞,但又寄調粵語.不過依個藝術模式,非受語言學所限制.上世紀初葉南海十三郎一輩,填寫粵曲係以粵語文法入詞,只係到唐滌生一代,逐漸變成漢,粵混合.根據不少情節係老作嘅電影《南海十三郎》中言,唐滌生後生時候,為左尋求藝術突破,曾經深入鑽研元曲,令唐派粵曲,吸收元曲原素,成為元曲嘅繼承者,致使所用文筆,逐漸偏向古漢語.
至於流行曲,中間亦經過粵語填語嘅階段.但係六十年代,主流社會更接受英語同國語歌:靠讀書進入殖民建制嘅番書仔,偏好英語歌;而親台嘅華夏文化人,則偏好國語歌.溫拿出道之初,亦以英語曲為主打.故此粵語歌成為草根階層嘅娛樂,當年傳世至今嘅,主要就係尹光果輩嘅通俗歌曲.直至許冠傑,以大學畢業生嘅銜頭,主打粵語歌,先開創左主流廣東歌嘅巿場.許冠傑嘅歌,雖然第一首《鐵塔凌雲》主要係漢語入詞,但後來橫跨七八十年代,都係以粵語文法同詞彙填語,成為咗少數主要以粵語文法入詞嘅歌手.
但係再睇其他嘅粵語歌手,唱嘅主要都係漢語填詞.當然當時詞人同歌手,受處身嘅巿場同社會文化限制,但係客觀效果,卻係到咗九十年代,雖說粵語歌大盛,但係真正粵語歌詞,卻絕無僅有,以致間中出現一首真正粵語曲,例如李彩華《你唔愛我喇》,都可以變成話題之作.
到咗過去幾年,流行曲巿場萎縮,但係靠互聯網而興起嘅二次創作活動,街頭演唱,以及網上表演,卻因此消彼長,反而成為文化推手.可能因為網上力量,同過去商業勢力並無承傳關係,反而解放咗粵語填詞嘅動力.到咗《100毛》等新傳媒,集結年輕力量而變成商業機構,亦將粵語入詞嘅模式,帶到主流世界.就連明福俠(註:黎明是也)嘅新歌,亦以粵語入詞,變成真正嘅粵語歌.
整體粵語入文運動之中,要贏取最終勝利,必定要靠多元方向,令書寫粵語變成大部份時候嘅書寫語言.現今社會,流行文化當道,入屋速度最快嘅一定係流行曲,包括二創同類似今次《雞,全部都係雞》嘅惡搞.而且,當日宋詞元曲,唔少都係為娛樂而寫,但係有幸傳世,成為華夏文化以及漢語承傳嘅一部份.故此,多以粵語填詞,多支持以粵語文法入詞嘅創作,今其形成特定流行形態,亦係粵語入文嘅重要一步.


text:
呢排街市D 蜆又大又平, 用最簡單既油鹽水煮就唔會蓋過新鮮蜆肉本身既鮮甜味啦, 加埋粉絲索哂d 湯正呀!
Tag: 湯
南瓜忌廉湯
唔用雞湯唔落麵粉, 唔駛預先蒸熟炒香~ 用最天然既材料都做到幼滑濃厚好味道!
泡菜牛肉豆腐湯
韓國菜之中最鍾意就係泡菜豆腐湯, 其實自己做一d都唔難~而且仲好經濟tim!
酸辣湯
材料: 清雞湯 1L 冬菇 10粒 罐頭冬筍 1罐 (其實太多) 瘦肉 適量 滑豆腐 1舊 *如果鍾意的話可以加豬紅, 不過我唔食所以無落到 調味: 辣豆辦醬 2湯匙 鎮江醋(黑色) 1湯匙 浙醋(紅色) 3湯匙 獻: 生粉 2湯匙 水 2湯匙 **鍾意辣d 可以加多d 辣豆辦醬, 鍾意酸d 可以加多d 浙醋(紅色) 做法: 1) 所有材料切絲, 然後加入清雞湯煮滾 2) 煮滾後加入調味, 勾獻, 加入蛋花, 食得~
羅宋湯
買左真空煲之後既第一樣整既野就係羅宋湯喇一直都覺得煲湯唔駛技巧, 放哂D 材料落去加水就得而家有真空煲直情連睇火都唔駛呀 材料牛尾 1PACK西芹 半棵洋蔥 1個青椒 1個甘筍 2條薯仔 2個蕃茄 6個茄膏 3 tbsp月桂葉 2片黑胡椒粒 10粒指天椒 1隻*如果唔鍾意辣可以減少黑胡椒粒同埋唔落指天椒 做法1) 牛尾放入滾水煲10分鐘, 以洗淨污租野及血塊2) 所有蔬菜切粒, 連已出水既牛尾放入湯煲中加水至啱啱蓋過材料, 3) 煲滾後放入內煲, 我估4-5個鐘ok 喇4) 飲之前加鹽調味呢煲我前一晚煲滾後放入真空煲, 到第日起身再加返熱做lunch, 好好味呀牛尾係超級市場買返黎一舊舊有大有細, 我無再斬開佢地, 原pack 出完水就煲


text:
許智峯 被警方拘捕,落案告佢刑毀,不誠實使用電腦,普通襲擊,以及妨礙公職人員執行職務.我覺得都幾好笑,為咗老屈,為咗俾立法會有藉口DQ讓席位俾陳家珮條仆街,乜都做得出.但我作為一個刑毀,不誠實使用電腦,普通襲擊三項罪受害者,我覺得政府無乜理由要處理 許智峯 案.拉咗都唔會搞到DQ到.
許智峯 案?搞掂啲大媽先
大家都記得我喺IFC阻止中國大媽喺Starbucks食用外來食品,被人打爛電話單嘢,結果果位中國大媽要賠錢,兼且守行為一年.我果次成部iPhone爛晒,都係賠咗四千銀俾我咁大把,而且果位大媽都係守行為,我想問撕壞「點名紙」,有幾大罪咁?我真係十分之想知,如果 許智峯 最後搞到要坐,點解果位大媽唔駛坐,唔通中國人喺香港特別惡?
跟住不誠實使用電腦,果次果個大媽強搶我手機,然後想毀滅資料,咁係唔係不誠實使用電腦, 許智峯 案咁都告得不誠實使用電腦,咁喇,果啲搶人手機嘅中國大媽又要告乜?仲有,好似蔣麗芸議員,都有做過類似行為,咁不如許蔣議員一併告埋,一併DQ埋,以示公允,唔好一個又告,一個又唔告至得,呢個世界梗係要公平啲㗎.
好喇,普通襲擊,一般大家都知其實好多時守吓行為,或者罰吓錢,應該係保證政府成功檢控,以免政府太無面.好喇,妨礙公職人員,我想問啲EO喺立法會執行緊乜職務,《立法會(權力及特權)條例》無賦予呢啲EO喺立法會任何權力,相反,呢件EO,我之前都講過,佢好大機會違反《立法會(權力及特權)條例》騷擾立法會議員嘅罪行,點解可以惡人先告狀成咁.
我覺得依家呢個政府,其實向緊大宋帝國嘅名相秦檜學習,秦檜最仆街果件事,唔係佢為咗保住高宗皇帝權力殺咗岳飛呢個國家英雄咁簡單,而係佢發明「莫須有」呢條罪,誅除異已連理由都費時俾,簡直開晒極權惡棍政權嘅所有先例,依家律政司嘅做法,不如話秦檜咁玩,要DQ 許智峯 根本係莫須有罪名,呢個香港真係黐線到一個無可想像嘅程度,我覺得 許智峯 可以向英國或其他國家尋求政治庇護,根本係赤裸裸政治迫害.


text:
床頭個鬧鐘仔滴塔聲好嘈,係咪款款都係咁?點解咁大聲?有無d無咁嘈?
-
s last edited by
因為唔想再開住 mobile 放在床頭做鬧鐘,
-
乜要開住 mobile 先可以做鬧鐘咩?
我個 mobile 關左機會照響
anyway,鬧鐘仔滴塔聲可能係秒針跳動所致
或者買隻無秒針可能會好d
不過我又見過有d有秒針都唔會好嘈,亦有d無秒針都有少少嘈
-
c last edited by
" 乜要開住 mobile 先可以做鬧鐘咩?
我個 mobile 關左機會照響 "
吓 !!? 係架咩? 唔 ON mobile, mobile 鬧鐘都可以響 ??!!
-
ss last edited by
turn off mobile, 鬧鐘係唔會響 !
-
我唔知其他電話係咪一樣
不過我晚晚都熄電話
我朝朝都係靠佢鬧醒我
我個電話係around $1000 既NOKIA電話
-
吓 last edited by
應該係較咗個電話無聲, alarm都會响吓嘩, 熄咗電話, alarm都會响, 幾靈異!!
-
我唔知係咪你地d電話高級/貴野,一定要開機先會響
我用左咁多年,換左幾個cheap cheap既NOKIA電話,都係夜晚熄機,朝早當鬧鐘用
-
googe last edited by
Buy a separate electronic clock.


text:
新進樂隊Nowhere Boys主打電影式搖滾
新進樂隊Nowhere Boys於今年初正式成軍,成員包括主音Van,鍵琴手魚佬,結他手Ken,鼓手Nate及低音結他手Hansun,雖然樂隊歷資尚淺,但五位成員嘅音樂功力深厚,有成員大學時期主修音樂表演,亦有成員自小學習各類樂器,五人來自唔同嘅背景,但最終一拍即合,講到樂隊組成契機,Van話:「一次喺電影音樂騷上我識咗Nate,咁啱就jam咗首歌,佢就搵我組隊band,於是我喺我識嘅人裏面搵到呢班人.」
要喺云云樂隊中突圍而出,Nowhere Boys有明確定位:「我哋玩『電影式搖滾』,因為成員本身玩音樂嘅風格唔同,同一時間玩live都有好多唔同聲效,希望做到每一首歌都有唔同嘅故事,聽完一首歌就好似睇咗一套電影,而我哋嘅音樂都比較大眾化,希望任何人聽到都會喜歡我哋.」問到家人對全職做音樂嘅睇法,建築師出身嘅Van笑言其他成員一早同家人「傾掂數」,身為唯一「半途出家」嘅成員,佢大方分享:「因為我已經完成咗佢哋想我做嘅嘢,都做咗好多年正職建築師,所以好想做一啲自己想做嘅嘢,咁啱有一班樂手好夾得埋,於是我同家人講辭咗呢份工.」
由於沒有簽約大公司,Nowhere Boys成員都有兼職副業以支持樂壇經營,但都離唔開音樂,以教授樂器為主,而Ken更會兼職「結他醫生」,不過問到有冇擔心全職夾band會搵唔到食?佢哋就話:「如果真係擔心搵食,咁一定唔會夾band!呢樣係我哋鍾意做嘅事,就唔會諗咁多!」


text:
雖然大部分男人都鍾意欣賞巨乳,但係女性嘅一雙修長美腿同樣能夠引得男人瘋狂.澳門有位長腿囡囡就話,自己嘅長腿除咗有觀賞價值,仲有高超實戰能力喎.
唔知大家有冇發覺,家陣嘅女仔好似愈來愈高,就以身高5呎5嘅我為例,出街成日都發覺好多女仔同我平頭,亦有好多女仔唔使着高跟鞋都高過我.係就係有少少唔甘心自己生得矮,但係諗深一層,女仔對腳夠長,唔係更加吸引咩?澳門龍會嘅嬌嬌就話:「女仔高過自己都唔係咩壞事吖?我身邊好多女仔朋友,佢哋嘅男友都矮佢哋一截,只要真心相愛咪得囉.而且,如果女仔夠高好似我咁,雙腿通常都特別長特別靚,上床嘅時候仲可以帶畀男方極上享受添.當我招呼男人嘅時候,首先我就會瞓喺佢哋身邊,用玉手輕撫佢哋嘅心口,再用口品嘗其提子,同時,我亦會運用長腿摩擦長槍,令佢哋有三重享受,爽到佢哋鶯鶯呻吟o架.」
三重享受已經夠爽,但係我覺得男方最爽都係瞓喺度,有嬌嬌全程瞓身服侍,好似做大爺一樣咁爽!嬌嬌又話:「咁都未算最爽,對方試完我嘅騎功之後,個個都話爽到爆.」此話當真?嬌嬌笑住答:「梗係真啦.我以前做開服務員,成日都要企令我同男人玩騎乘位嘅時候唔會咁快覺得腳軟,就算男方全程唔想郁,我都可以由頭騎到尾.另外,我雙腳長又有力,騎乘嘅時候可以帶動身體快速上上落落,好似打樁機咁,比起一般嘅下盤貼下盤打圈扭磨更加有快感.不過,就算我嘅騎功幾高都好,如果對手可以配合一下,喺我身體每次騎落嚟嘅時候可以挺腰上迎,咁至可以引爆最高享受.」
年齡:21歲
三圍:34,23,35
撰文:賢
攝影:阿昌


text:
2017年2月7日 星期二
我未有小朋友我唔明系列(一)之學樂器
前言
先旨聲明,呢個系列唔一定同信仰有關,不過無論係生活上定係教會入面,近年同d為人父母嘅傾偈,三句唔埋就有一句係:「你未有小朋友你唔明架喇.」係教會入面,結咗婚生埋仔,直頭可以話大X晒,教會所有program都要就佢地.正如經上記著說:「父母說,要有Awana,就有Awana,父母看Awana是好的.」我只想從一個局外人嘅角度,寫返我地呢邊嘅故事同睇法,講到明,係負能量爆燈架喇,屬牛屬豬以及正能量者請迴避.
正文
我覺得,呢三單料,要疊埋一齊睇先有意思.
第一單(傳送門)
第二單
第三單
香港好多父母會逼小朋友學樂器,原因有好多,例如,做好個profile博入名校,陶冶性情,表演比親戚朋友睇,教琴可以搵好多錢.更聽過一個講法係話,比佢學運動最多玩到三十幾四十歲,學音樂可以玩足一世,又可以自己玩,唔駛好似踢波打籃球咁要湊腳.
但好多父母無諗過一個問題,就係,你小朋友鍾唔鍾意音樂先?甚至係,作為父母,你懂唔懂音樂,你鍾唔鍾意音樂?假如你唔識,如何欣賞自己嘅仔女彈得好唔好?
我細個都比老母逼過去學拯溺,原因唔係強身健體,拯救生命,原因只係做救生員當年好好搵(90年代中,做暑期工可以月入過萬),比佢逼去考個銅章然後去搵錢.結果點?個銅章三年夠期後我就無再續,三年係泳池做又做得唔開心,因為暑假無得去玩,賺到錢又大部份比左老母.呢十年黎落水次數十隻手指數得晒,原因係乜?好簡單啫,遊水都唔係我興趣(當然打工都唔係),我鍾意閱讀同寫作,無人逼無人理,我自己點都會抽到時間睇書.
D老豆老母會同你講:「你而家唔明,大過咗之後就會明,咁做係為你好.」到我大個之後就真係明,明白好多老豆老母係只係人一個,會犯錯,唔一定啱晒,好多所謂「為你好」,只係佢地鍾意,而無理過個小朋友係咪鍾意係咪對個小朋好.逼一個人花十幾年時間去做一係自己無興趣兼唔鍾意嘅事,仲成日比父母鬧做得唔夠好,阿隔離屋小明快你成年考到八級,對個人有咩好?唔少父母更加係好自私,瘋狂宰制剝削自己小朋友,逼佢地完成自己無法完成嘅夢想.自細窮,無機會學鋼琴,大個咗有條件,唔係自己去學,而係逼個小朋友去學,犧牲佢童年補償返自己童年.
呀老母呀老母,你如果細個有諗過去學琴又無機會,唔好投射落你小朋友身上,放過佢啦,佢無辜架,你想咪自己去學囉,你大人大姐邊有人阻到你呀.
而更加奇怪係,小朋友自己有天份又有興趣,會自發練習果D,好多老豆老母又以為玩玩下,不務正業,浪費時間.你試下諗,你自細到大果堆同學入面,梗有一兩個人手畫好得,成本書只要有空白位置,都比佢畫晒公仔.但你又從來無見佢老豆老母比錢佢去學畫畫學藝術,接受正統訓練,佢D興趣同天份,只係留於將本書空白位置填滿,無再受到栽培同發揮.
你想學,佢未必比,你唔想學,佢逼你學.
結果,我身邊好多細個比老母(其實呢D野老豆好少會理)逼學樂器嘅朋友,係中學時甚至拎過唔少奬,到大學畢業,父母再無法控制後,十幾二十年再無掂過音樂.
唔知點解,華人社會好多老豆老母雖然而家唔會再打仔,但依然深信「捧下出孝兒」呢D道理,認為要透過唔合理嘅強逼同磨練,先以為可以陪養出紀律同服從,係一D無傷大雅嘅決定上,一定要小朋友跟自己意思,否則係唔聽話唔乖唔孝順.好多老豆老母有一個諗法,就係小朋友唔識為自己打算,哪怕果位「小朋友」已經係十五六歲嘅少年人,以為如果比佢自由選擇,佢一定會揀埋D無謂野浪費時間,所以一定要用強逼嘅手法,逼佢揀我地覺得正確嘅事.我地從來唔信一個人會係天份同興趣驅使下,搵到自己出路,對於小朋友自然發生嘅興趣,不單不加以裁培,仲要消滅係萌芽階段,以免令到小朋友自己想點就點,唔聽話.而佢地,尤其係老母,又成日認為天下間得自己最理解同認識自己仔女,對其他意見「我唔聽,我唔知,我唔理」.
「你講!你係咪好唔鍾意彈琴!你係咪好唔鍾意練琴!你係咪好唔鍾意考琴試!你一句話唔鍾意我即刻唔駛你練,即刻揼咗個琴!你講吖!你講吖!你講呀嘛,我而家就聽你講,你講吖!你講吖!你做乜唔出聲呀.佢點會唔鍾意呀,佢鍾意D咩唔鍾意D咩我做佢老母唔清楚得過你!」
調返轉又諗,作為仔女,係你成長期間,有邊一日會認為天下間最認識同理解自己嘅人,係你老母呢.
而最悲劇係,個仔女自細比人逼去學音樂,點知真係培養到興趣出黎,花好多時間去練去參加比賽.呢個時候老母就會變面,認為練樂器影響學業,「與趣嘅野玩下就好,都係讀書緊要」,夾硬制止佢.更甚者,有D細路大個咗之後,想將音樂作為終身志業,成就夢想.呢個時候,個老豆老母千方百計威逼利誘逼仔女放棄,要佢行返普通人條路,話做音樂係香港搵唔到食,供你讀完大學想你做過有用嘅人,搵多D錢,係做工程師,會計師,律師,而唔係去做樂師,甚至用斷絕關係黎威脅,「你係要玩音樂就唔好認我做老豆」,引起無數爭拗,破壞家庭幸福.
講到底,呢D只係葉公好龍,做老豆老母從來唔會真心相信,一門興趣例如音樂,繪畫,運動,背後真係有意義,可以啟迪心靈,可以成為終身追求嘅目標同理想,佢地只不過要人無我有,人有我又要有,我有時要更好.
早知今日,何必當初.逼到個仔女要跳樓,或者到老時個仔女唔想養你,唔想見你,唔好問點解囉.
唉,我未有小朋友我唔明架喇.
3 則留言:


text:
屋企條街,街頭橫巷巷頭有檔補鞋,細細個搬嚟已經喺度,好難得廿幾三十年都未執冇俾人趕,一來補鞋呢門手藝居然仲未失傳仲有得做,你知啦我哋細個就話買一對黑鞋著到爛咗穿咗就拎去補,修無可修先唔要嗟,而家代人覺得兩三個月食一次自助餐係基本架嘛,鞋未著舊已經要換啦,仲邊需要補鞋?二來係而家香港政府同業主邊容得下呢種街邊小檔,呢一代應該係最後一代有牌街邊檔,相信要多謝回歸前嘅香港政府,唔係佢哋某程度上通融,邊有可能仲搵到呢種後生做到老,做到病做到死先唔再服務街坊嘅街邊舖?我住緊條街,街頭係呢檔補鞋,中間後巷係擺塊鏡幾張凳加一疊公仔書再自己駁水駁電就做生意嘅上海飛髮佬,街尾係兩公婆報紙檔,上海師傅一早收山,報紙檔東主年事已高百病纏身三年前已經收檔,如果連呢檔補鞋個阿伯都唔做,我住緊呢條街就會冇晒兩個見證香港歷史發展嘅街坊老店.
正因地道香港歷史一點一滴消失,今個新年特別感觸.住新界嘅朋友體會最深啦,呢幾日大陸人返晒鄉下,交通立即暢順晒,條街當堂闊落晒,似返蝗禍前嘅香港.新年幾日放工返到屋企嗰頭,落車一路行,搵得到一個箱仔加張凳仔就街邊開檔嘅龍鬚糖,糖蔥餅小販,所以好開心,而家有時冬天落街見到有人推車賣炒粟子燴蕃薯,可以過去三四十蚊買返屋企慢慢嘆,已經非常開心,仲要真係好有緣先撞得到,而呢個農曆新年幾晚見到屋企呢頭街邊有人擺檔賣小食嘅光景,已經好耐未見過 - 「好耐」,係講緊兩個半一串十粒魚蛋,四個半一碗碗仔翅,個阿叔可以抬住大大樽石油氣燒住大大鑊滾油整鍋同蔥油餅炸油炸鬼臭豆腐嘅年代.簡單嚟講,係九七之前.
人人過台灣總會見識夜市,有幾多人過台灣會唔夜晚出去掃街?香港同台灣咁相似,又唔係冇地方冇文化,一模一樣搞返個夜市,對民生對旅遊業都只會利多於害,而且其實十幾二十年前我哋細個時,香港地好多地方已經有由小販同食檔聚集而成嘅夜市啦,而且做得有聲有色有特色添.噉點解而家唔搞呢?算啦,問准李嘉誠同領匯唔使你交租未呀?九七之後政府慢慢取締小販牌,以前可以靠一個牌一架車搵到食養全家嘅死一個少一個,背後原因,你明啦.同埋,新年流流政府先迫你講粗口,話原來各位地道香港人由細講到大嘅廣東話,並唔算係香港嘅語言.家都不是香港啦,仲搞夜市?


text:
係咪我一廂情願覺得佢對我都有好感?
-
係咪我一廂情願覺得佢對我都有好感? last edited by
我岩岩入左間新公司,對同事A有好感,但佢既行為一時一樣,令我好痛苦,成日諗究竟係咪我一廂情願覺得佢對我都有好感?
我同佢係office既位係斜對住既,佢有時會企係佢個位做野同飲水,如果佢一抬頭就好易會見到我.但我未試過同企係度既佢有眼神接觸,佢可能係冇望過我.而我最多係用眼尾睄下佢,每日佢大概會企係度3~4次.
有時同佢加一班同事出去食lunch,但係我同佢係完全冇交流.記得早期有次同佢單獨食lunch,大家都有傾有講;有次巧合下一齊做野都有講幾句,但而家係得一兩句到,主要係大家望一望對方就算.佢望我既眼神,有時係飄過既眼神,有時係默默地望,大家會望住彼此雙眼一秒到,但又唔講野.有次我睄到佢偷望我,跟住佢就即刻擰轉頭.
令我特別亂諗既一件事就係有次又係一班人去食野,我係佢面前用手拎起塊pizza,放入口之際,佢突然怔怔地望住我兩秒,時間好似停止左咁,其餘兩位同事都望住佢做緊咩,直至我不明解咁「嗯?」左一聲,佢就默默移開視線.我之後有諗過,唔通我太失儀態就咁用手拎起塊pizza,佢想話我? 但我記得佢地都係就咁攞第二件事就係
有次成班同事去打保齡球,原本佢同成班男既比賽緊,有一男一女觀賽,咁我就走過去諗住觀賽(同埋想光明正大咁望佢既背影),然後佢打多一球,突然叫觀緊賽既男同事打埋落去,佢就走左去第二度!跟住我又係度諗,會唔會因為我係度佢有啲緊張同驚會俾我笑??
A 知道 B 同事對我有啲好感,佢地兩個亦都係成日會合作既同事,唔知係咪因為咁 A 對我愈黎愈冷淡.但我對 B 冇feel,對佢就好似普通同事咁,唔會特登做咩.我見 A 咁冷淡自己都冷埋一份,佢唔同我講野我唔會主動同佢講.
其實我對 A 仲未了解清楚,我都同自己講唔好對佢太上心,唔好咁快就陷落去,但係對佢呢種異樣既感覺真係好難抑壓.我唔知佢係咪同我有類似既感覺,我淨係覺得我地好似係咁避對方,佢去右我就去左.
一遇到佢會覺得心頭震一震,但係一諗起佢同另外一個大過佢既女同事好好傾,成日串佢;一諗起佢可能唔係想望我,只係某啲原因令我有種傻傻既錯覺;一諗起當 B 送我去搭車佢就起哄既模樣...我就會好灰...佢當我會唔會只係一個好 cool 既女同事,連諗話題都唔想諗?
成日想放棄之際,佢又會做啲野「重燃希望」,可能係主動同我講野,問我一唔一齊同啲同事食飯...每日返工既心情好似坐緊過山車咁,究竟佢對我有冇好感?之後又可以點做...謝謝大家!
-
我不願讓你一個人 last edited by
暫時聽你咁講其實大家都唔係認識左好奈(A & B), 我諗 A 都未必 feel 到你對佢有意思.我建議版主可以keep住"普通同事"關係先多d同 A & B 相處了解..如 B 同事你冇feel既話,可以刻意避忌下,令到對方有signal知道你對佢冇feel.


text:
2007年吉隆坡公幹之旅(Day 1 – Part 2)
之前講到係酒店check-in完已經7點幾,跟住見肚飯(因為機上個飯實在太少),所以先出去搵下野食先啦.
吉隆坡同澳門冇時差,但係由於係西面,而且又近赤道,所以7點鐘太陽都仲未落山.由於初到貴境人生路不熟,所以決定坐輕軌火車(Monorail)去比較多人嘅Bukit Bintang(星光大道)一帶睇下先.
要去Monorail車站好容易,只要跟住架空嘅路軌行就可以架啦.我地住嘅Shangrila Hotel啱啱係正Bukit Nanas同Raja Chulan兩個車站之間,第一次唔識路所以決定行去Bukit Bintang方向嘅Raja Chulan站,行左大約5分鐘就到,後來發現Bukit Bintang近D,行過去只需2~3分鐘,所以之後幾日都係去Bukit Bintang站.
酒店前嘅十字路口(呢張相係第二日朝早影架)
想過馬路記得要按一下呢個制,如果唔係有排都唔轉綠燈
Monorail Bukit Nanas車站(呢張相係第二日影架)
Mono火車埋站(呢張相都係第二日影架)
Mono火車架駛室(呢張相又係第二日影架),呢邊係車尾,所以唔見個司機
其實吉隆坡市區並唔係太大,由酒店行去Bukit Bintang都係只需要10~15分鐘時間,如果坐Monorail,要坐兩個站,車費RM1.2,車程唔洗3分鐘就到.
Monorail Bukit Bintang車站
落左車就係Bukit Bintang路同Sultan Ismail路交界處嘅十字路口,D人叫Bukit Bintang路做星光大道,記得幾年前跟星馬團黎過呢頭,不過果陣坐旅遊巴,黎完都唔知自己係邊.
Bukit Bintang路同Sultan Ismail路交界處嘅十字路口,成日都好多人
Bukit Bintang路,又係超多人
又係Bukit Bintang路
我地係Bukit Bintang路行左一陣,見到有間叫新馳名雞飯嘅舖頭門面幾靚,又幾多人食,於是入去醫下肚先.
新馳名雞飯,位於Bukit Bintang路50號,由Bukit Bintang路同Sultan Ismail路交界處嘅十字路口向西行(即係亞羅街方向),大約100米就到
餐牌
招牌菜雞飯,RM6.5一個,碟菜係另叫架;個飯係雞油飯(即係海南雞飯果種),好好味,碟雞唔知點整,唔係海南雞,不過好好好味,唔怪得個個都叫呢味.
食完飯之後行左過去對面D商場行下,因為第一次黎,雖然有地圖在手,但係都攪唔清楚D商場嘅位置.不過之後幾日再黎過兩次,已經摸清晒D位置.
Bukit Bintang可以以Sultan Ismail路做分界,西面係一D比較大眾化嘅商場同食店,而東面睇落就high好多,有好多名店同餐廳.
其實Bukit Bintang一帶都好細,D商場又係好細,而且一個連住一個,如果唔買野,唔洗半個鐘就行完.Bukit Bintang西面主要嘅商場有Sungei Wang Plaza(金河廣場),BB,Low Yat Plaza,Imbi Plaza,另外行過Imbi路對面有間呢區最大嘅Time Square.而東面就有Lot 10…..其他唔知,因為太high冇行過,只係過去影下相.
星光大道
金河廣場門口
從馬路對面影嘅金河廣場正門(呢張相係第二日影架)
金河廣場入面,同旺角D商場冇咩分別
金河廣場隔離嘅Plaza Low Yat,專賣電腦產品同手提電話
第一日到步,行到9點幾探完路就坐返Monorail返酒店休息先,今次坐去Bukit Nanas站落車.


text:
拉奈市 必去景點及洛帕海灘附近酒店推介
洛帕海灘附近酒店預訂
神秘優惠價幫你慳更多
即時揭開神秘優惠價,慳得更多
拉奈市必去推介 - 洛帕海灘
想去 拉奈市 自由行?等 Hotels.com 帶你玩盡 拉奈市洛帕海灘 啦!留意我地文章,話你知去拉奈市 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋拉奈市洛帕海灘 附近有咩酒店,等你更加容易計劃行程,慳返酒店來回景點嘅時間.
拉奈市洛帕海灘 自由行
去得拉奈市洛帕海灘 自由行最緊要一定係揀啱日子去.一啲熱門景點例如,拉奈市 嘅 洛帕海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
拉奈市洛帕海灘 交通
想去洛帕海灘 暢順無阻濟,最好就係出發前,睇清楚拉奈市洛帕海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
拉奈市洛帕海灘 必食必買攻略
拉奈市洛帕海灘一直都係旅遊熱門地點,去到拉奈市洛帕海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
最近中國又爆出同三聚氰胺事件一樣咁勁嘅醜聞,中國 長生生物 出產嘅瘋狗症疫苗同百日咳疫苗原來係流嘢,引發恐慌,大批中國民眾已經諗計落嚟香港搵私家醫生打防疫針,如果係咁嘅情況,唔單只香港疫苗有無貨之險,而且會搞到香港醫療系統崩潰,唔係講笑.
假疫苗 比三聚氰胺棘手
雖然三聚氰胺事件搞出嘅假奶粉事件,最後政府係根據我同林忌聯合提出限奶令版本,結束呢次荒謬事件,但奶粉比疫苗好係,奶粉係有替代貨源,呢個亦係澳洲,德國多個國家奶粉被狂掃嘅原因.而疫苗,唔係個個國家肯幫第二啲國家嘅人打,係剩番香港最有可能打,因為台灣入境唔容易,同埋台灣成個健保制度,令台灣啲醫生變咗NHS GP咁,根本唔多可能接你啲中國人嘅生意.大家可以諗到會發生乜事,就係香港私家醫生診所全都是中國細路要求打疫苗,而私家醫生診所人手根本應付唔到,大批市民無私家醫生睇咪睇急症室,結果大家可以諗吓將會係點嘅一回事,如果又到冬季流感季節,香港醫療系統會點亂七八糟,我唔識諗.我已經預見到,香港人嘅公共健康,以及整個醫療系統,將會被大批中國人南嚟打針玩到殘.
呢件事,我解決方案係乜,就係入境處如實實施《入境條例》,取消所有中國人可以經e道入境香港嘅權利,並且對懷疑嚟香港打疫苗人士作出訊問,我唔係唔俾香港醫生做生意,但基於公共利益考量,一定要實施配額,有意打疫苗人士,必須向醫生預約,每日醫生只可以打若干人次嘅疫苗,攞到預約嘅人,憑佢可以南嚟香港嘅出境證明文件(基本上,雙程證,自由行簽注等都係exit visa,得極權國家或行兵役制國家至行exit visa制),再可以攞香港嘅entry permit,先至可以進入香港打針,單憑中國exit visa,係唔應該可以進入香港,必須entry permit同exit visa同時持有,至可以進入香港.用呢個方法解決問題,否則香港人,真係病到死死吓仲要喺急症室等到天方地老,咁仲得掂嘅,依家真係沒有最黐線,只有更黐線嘅事.